
Hazrat Moulana Yousuf Saheb 
bastawi maddazilluhu 1 




Moulana Abdul Qawi sahab sallamahu ne ghayat e 
husne zan se apna risalah "Tarjamah kitabul kabair" 
musannafah Allamah Zahabi r.a dekhne ke liye enayat 
farmaya. Ahqar ne jagah jagah se dekha, mashallah 
intekhaab bhi khoob hai aur tarjamah bhi. Aaj fazaail ke 
liye rasaail o mazameen ki ishaat aur tabhleegh par kaam 
ho raha hai. Magar munkaraat par nakeer karne ke liye na 
koie jamaat hai na uski tabhleegh o ishaat par zoor diya 
jaraha hai. Allah ta'ala unki saee ko mashkoor o maghbool 
farmaye aur iske nafe ko aam o taam farmaye. 

Mashallah tarjamah shastah, zabaan aasaan, qousain me 
matalib ko waazeh karke nafeiyyat me mazeed izafah 
kardiya gaya hai. Moulana Khalid Saifullah Rehmani ka 
pesh e lafz mashallah khoob aur efaade me mustaqil 
risalah hai. Allah ta'ala qabool farmaye. 

Ahqar Muhammad Yousuf 
Jamiyah Arabiyyah Khairul Uloom, 
Basti, U.P 

A1 Marqoom: 8/jamadiul oola/1409 


'Afsoos ke ishaat e sani tak Moulana Mousoof Marhoom 
hochuke hain. 

Taqreez 


Hazrat Moulana Hakeem Akhtar 
saheb madda zilluhu 1 


Ahqar Muhammad Akhtar afallahu anhu (darad fil hind) 
ko arse se tamanna thi ke Allamah Hafiz Shamshuddin 
Zahabi dimashqi rehmatullahi alaih, mashoor ba-naam 
Allamah Zahabi ki kitaab "Kitaabul Kabair" ka tarjamah 
kiya jaye. Jiska ahem pehlu yeh hai ke aam loog jis tarah 
wazaaif wa azkaar aur nawaafil ka eahtemaam karte hain, 
gunaahon se ijtenaab wa tarke ma'asi ka is darjah fikr o 
gham nahi karte. Kyun ke wazaaif o nawafil se suroor 
milta hai aur gunaahon ki aadat tark karne se nafs par 
mashakkat wa pareshani mehsoos hoti hai, jis se toubah 
ka Sahara lekar gunahon ki haraam lazzat se bhi lutf 
andooz hote rehte hain. Halanke haq ta'ala shanuhu ki 
na-khushi ki raahon se apna dil khush karna bande ke liye 
be-hayayi, ghair shareefanah, manhoos aur lanati khushi 
hai jaisa ke sharm ki haqeeqat Mulla Ali Qari rehmatullahi 
alaih muhaddis e azeem ne apni kitaab 'Mirqaat' me 
hadith "A1 hayau shobatum minal iman" ki sharah karte 
huwe tehreer farmate hain: 

Sharm ki haqeeqat yeh hai ke ter a moula tujhe apni nafarmani 

me na dekhe. 


'Afsoos ke roman script ke chapne tak hazrat ka bhi 
inteqaal hogaya... 

Pas gunahon ka irtekaab laaiq aur shareef bandon ka 
kaam nahi. Be hayayi ahle iman ki imani shaan ke khilaaf 
hai. Aur gunahon se gunah gaar hamesha be sukoon rehta 
hai. Hazrat Moulana Shah Muhammad Ahmed saheb 
damat barkatuhum ka shair hai: 

Uff kitna hai tareek gunah gaar Anwaar se mamoor hai Abrar 
ka aalam ka aalam 

Aur Moulana Asadullah sahab muhaddis mazahirul 
uloom ka shair hai ke: 

Ishq bata mai Asad karte ho Doazkh me dhoondte ho jannat 
fikr e rahat ki khwaab gaahein 

Neez baaz loog is ghalat fehmi ke bhi shikaar hain ke 
hamari buraiyan nekiyon ki barkat se mitadi jayengi, aur is 
ayath e kareemah se Sahara lete huwe gunaahon ke tark ki 
ahmiyat aur fikr jaisi matloob hai nahi karte. Lekin yeh 
bad-amali ayath e kareemah 

(jl 

ki tafseer se la ilmi ka sabab hai. Ummat me mustanad aur 
motabar tafseer "Roohul Ma'ani" me Allamah Aaloosi 
Sayyad Mehmood Baghdadi Mufti e Baghdad tehreer 
farmate hain ke hasanaat sayyiaat ko mitati hain. Is ayath 
me sayyiaat se muraad Saghair hain. Ba-shart e keh 
ijtenaab e kabaair ka eahtemaam kiya jaye. "Roohul 
Ma'ani" ki ibarat yeh hai: 

Neez baaz logon ko kabair ka ilm hi nahi. Wo la ilmi se 
kabaair ko saghair samajhne ke sabab toubah nahi karte. 
Mere Shaikh o Murshid Hazrat Moulana Shah Abrarul Haq 
sahab damat barkatuhum jinke baare me kitaab "Ulama e 
Mazahir" me shaikhul hadith Moulana Zakariyyah saheb 

rehmatullahi alaih ne tehreer farmaya hai ke Moulana 
Abrarul Haq saheb mujhse Abu Dawood shareef padhte 
the. Usi waqt se sahib e nisbat hain. Farmate rehte hain ke 
zikr o nawafil ki misaal aisi hai jaise ke koie saharanpuri 
ganna, choosne waale ke mooh se cheen raha ho. Isi liye jo 
ghalat azkaar o wazaaif ki batein karte hain unse koie 
naraaz nahi hota. Lekin jo apne bayan me tark e 
munkaraat aur tark e bida'at o ma'asi ki taraf tawajjuh 
dilate hain unse aksar loog naraaz hojate hain. Lekin 
sacche taalib aur mukhlis khush hokar gunaah tark 
kardete hain. Aur neemat e taqwah ki badoulat fasiqanah 
haya se najaat pakar waliullah banjate hain. Isi tarah baaz 
loog kasrat e nawafil aur azkaar ko buzurgi ka meyaar 
samajhte hain. Agarche wo photo kashi, t.v, video, film aur 
gaane bajane, recording ki mehfilon me apne khandaano 
aur biradari ko khush karne ke liye shareek hojate hain. 
Halanke aisa shaksh jo kisi bhi khilaaf e shara kaam me 
israar ke saath mashgool rehta hai, hargiz waliullah nahi 
ban sakta. Kyun ke wilayat ki buniyaad tark e ma'asi par 
hai na ke kasrat e zikr wa nawafil par. Jaisa ke Quran e 
Paak me eaylan kiya gaya hai: 

Jo iman laye aur taqwa ikhtiyaar karen wahi loog Allah ke 

aouliya hain. 

Agar kabhi khata hojati hai to aouliya Allah nihayat 
nadamat aur aah wa zaari ke saath isteghfaar o toubah 
karke apne moula e kareem ko raazi karte hain. Aur aaj is 
zamane me jo aksar saliheen kehlate hain un munkaraat 
se ijtenaab karne waalon ko tang nazar aur mulla e 
daqyanoos ka khitaab dete hain. Halanke Rasool e Akram 
H ne Hazrat Abu Hurairah r.a se irshaad farmaya ke: 

bJ I J-vP I ^ j U>xil (JJ I 

Aye Abu Hurairah! haram afaal se parhez karo to sab insano 

se ziyadah ebadat guzaar aur parhezgaar aur Allah ke 

muqarrab hojaoge. 

Allah Moulana Abdul Qawi ko jazaye khair ataa farmaye, 
ke unhone Allamah Zahabi rehmatullahi alaih ki "Kitabul 
Kabair" ka ikhtesaar ke saath tar jamah kardiya hai, jis ke 
mutale se gunaah e kabeerah ka ilm hoga. Allah ta'ala apni 
rehmat se ahqr Muhammad Akhtar ko aur jumlah salikeen 
e kiraam ko aur jumlah ummat e muslimah ko tamam 
kabaair se ijtenaab aur parheez ki toufeeq marhamat 
farmakar mehez apne fazl o karam se apne 'aouliya e 
siddeqeen' ke zumreh me shamil farmade. Ameen. 

Josh me aaye jo dariyah rehem ka 

Gabar e sad salah ho fakhr e aouliyah 

Allah ta'ala Moulana Abdul Qawi saheb ki is khidmat ko 
sharf e husn e qabool ataa farmaye aur ummat e muslimah 
ke liye mufeed banaye. Ameen... 

Raaqimul huroof 

Hakim Muhammad Akhtar (Afallahu ta'ala anhu) 
(darmiyaan e safar e rail Hyderabad se Mumbai) 
27/shabanul muazzam, 1409 hijri 
16/april, 1989 
ba waqt 12 baje din 

Pesk e Lafz 


Hazrat Moulana Khalid Saifullah saheb rehmani 
zeeda fazlulhu 

Naazim A1 Mahadul Aali A1 Island, Hyderabad 


Insaan khair o shar ka majmuah hai aur uski fitrat me 
neki aur badi dono ki salahiyatein ek saan tour par 
wadiyat ki gayi hain. Aur aisa kiya jana bhi zaroori tha, is 
liye ke use is kayinaat me mehez aazmayish aur imtehaan 
ke liye bheja gaya hai. Agar wo khaliq e kayinaat ke is 
imtehaan me poora utar jaye to ussa koie khush naseeb 
nahi. Aur agar uske paa e isteqamat ne thokar khayi aur 
wo is imtehaan me kamiyaab na hosaka to ussa koie kam 
naseeb nahi. 

Insaan ki yahi dohri salahiyat hai jo hamesha baham 
ma'rikah aaraa rehti hain. Khuda tarsi ne ghalabah paaya 
to amal e saaleh ka sudoor hota hai, shuroor e nafs ne 
fatah paayi to insaan shaitan ke daam e ham rang zameen 
me girta hai aur khuda ki nafarmani kar guzarta hai. Phir 
yeh nafarmani bhi mukhtalif darajaat ki hain. Koie baat 
khilaaf e afzal hogi to laghzish aur zallat hai. Yahi baat 
ambiya se saadir hojaye to unka muqaam o martabah ke 
lihaaz se "zamb" kehlati hai. Ghalati agar usse aage ke 
darjeh ki ho lekin aisi na ho jiske baare me waeed e 
shadeed waarid ho to "sagheerah" kehlati hai. Isko Quran 
e Kareem me syyiaat se tabeer kiya gaya hai. Fazl e 
khudawandi se neak aamaal bajaye khud un saghayir ka 
kaffarah banjate hain. Lekin nafamani jab isse bhi tajawuz 

karjaye aur insaan badi buraiyon se bhi daaman e amal ko 
na bacha sake jin se takeed wa eahtemaam ke saath Khuda 
aur Rasool ne mana farmaya hai to aise gunaahon ko 
"Kabair" kaha jata hai. Isko "masiyat" aur "ism" se bhi 
tabeer kiya gaya hai. Unki maafi kaffaraat ke zariyeh hogi 
ba-shart yeh ke shariyat ne unke liye kaffarah muqarrar 
kiya ho. Warna toubah ke zariyeh. 

Is liye kabair ka muamalah bada sakth aur ahem hai. 
Yahi wajeh hai ke salaf saliheen ne is par mustaqil behes 
ki hai ke kabeerah ka itlaaq kin kin gunahon par hoga? 
Hazrat Abdullah ibne Abbas r.a se manqool hai ke 'jis 
gunaah par Allah ta'ala ne dozakh ya azaab ki dhamki di 
ho ya ghazab ya lanat ka izhaar farmaya ho wo gunaah e 
kabeerah hai. Ibne salah r.a ne likha hai ke 'jis gunaah ko 
bada samjha jata hai wo kabeerah hai'. Imam Muhammad 
ibne Abdus salam farmate hain ke nusoos me jin gunaahon 
ke kabeerah hone ki sarahat ki gayi hai wo aur unki sateh 
ke doosre gunaah kabeerah samjhe jayenge. Baaz ahnaaf 
ka khayaal hai ke jin gnaahon ko "fahishah" ke lafz se 
tabeer kiya gaya hai ya jiske baare me nass e qatayi 
moujood ho uspar kabeerah ka itlaaq hoga. Shamshul 
aimmah halwayi r.a se manqool hai ke 'jis kaam ko 
musalmano ke samaaj me shanee' samjha jata ho wo 
kabeerah qarar payega'. Imam Sufiyan e souri r.a ke 
nazdeek huqooqul ebaad me kotahi kabeerah aur 
huqooqulah me kotahi sagheerah'. Is liye ke Allah ta'ala ke 
daaman e afu ki wus'at ko dekhte huwe har gunaah chota 
hi hai. Malik bin maghool r.a ka khayaal hai ke 'ahle bid'at 
se sarzad hone waale gunaah kabeerah hain. Ibne qayyim 
r.a ki raay hai ke 'jo umoor ba-zaat e khud mana hon wo 
kabeerah hain aur jinse is liye mana kiya gaya ho ke wo 
kisi burayi ka zariyah bante ho wo saghayir hain. Allamah 
Haleemi r.a aur hamare akabir e deoband me Hazrat 
Nanotawi r.a aur Shaikhul Hind Moulana Mehmoodul 
Hasan r.a ki bhi yahi raay hai. Baaz hazraat ne likha hai ke 

saghair ka bhi takraar ke saath irtekaab unko kabaair bana 
deta hai. Aur sayyiduna Hazrat Umar r.a se bada maana 
kheez fiqrah naqal kiya gaya hai ke 'jis gunaah ke baad 
nadamat wa isteghfaar ho wo kabeerah nahi aur ba-zaahir 
mamooli gunaah jis par israar ho wo sagheerah nahi'. 

jl j^\J 


Ibne qayyim r.a ne 'Madaarijus salikeen' me khoob likha 
hai ke jo gunaah bande ki nigaah me chota ho wo 
kabeerah hai aur jo gunaah use bada mehsoos ho aur uske 
baad apni ghalati ka eahsaas ho wo indallah sagheerah hai. 

0 CLJ \^S J 41)1 AlP 0 JZS- 4j I 

_4JJ!A1PCj jS 


Kabeerah aur sagheerah ki tareef ke silsile me jo 
ikhtelaaf hai wo mehez tabeer ka ikhtelaaf hai. Warna asal 
ke eitebaar se unme koie jouhari farq nahi hai. Aur asal 
yahi hai ke jis gunaah par laanat ki gayi ho, waeed waarid 
huie ho aur azaab o etaab ki dhamki di gayi ho wo aur 
unke darjeh ke doosre gunaah jinka nusoos me zikr nahi, 
sabhi kabaair me dakhil hain. Phir choonke kabaair ke 
irtekaab se na-sirf aakhirat ki pakad, balke duniya me 
bohot se ahkaam mutalliq hain. Masalan murtakib e 
kabeerah par faasiq ka itlaaq hota hai aur faasiq ki imamat 
makrooh hai, faasiq ki gawahi motabar nahi, faasiq ki 
riwayat muhaddiseen ke nazdeek na qabil e eitebaar, 
bohot se deeni ahkaam me faasiq ki khabar par eitebaar 
karna durust nahi hai. Baaz suraton me faasiq ki dawat 
qabool karna makrooh hai. Aisi majlison me kisi shadeed 
zaroorat ke baghair shirkat durust nahi jahan umoor e fisq 
ka irtekaab kiya jaata hai. Aur faasiq ka aisa eahteraam 
jayaz nahi ke jisse uske fisq o fujoor ko mazeed taqwiyat 
mile. Yeh aur is tarah ke bohot se masaail hain jo kabeerah 
ke irtekaab aur fisq se talluq rakhte hain. Isi liye mukhtalif 
ahle ilm ne "kabair" ke mouzoo par aisi mukhtalif 
tehreerein likhi hain jin me mutayyan tour par kabeera 

gunaahon ko bayan kiya gaya hai. Usool e hadith ki 
kitabon me maqbool raawiyon ke aousaaf aur kutub e 
fiqah me motabar gawahon ki sharton ke zail me bhi is 
mouzoo par behes ki gayai hai. 

Inhi tehreeron me ek ahem tehreer Imam Zahabi r.a ki 
kitaab "Kitaabul Kabair" hai. Imam Zahabi r.a ki yeh kitaab 
unke aam mouzoo se hat kar khaas islahi mouzoo par hai. 
Aur yaqeenan islaah e nafs aur islaah e ummat hi dar asal 
kitaab o sunnat ki talemaat ka nichood aur deen o shariyat 
ka itar aur uski rooh hai. 

Aam tour par jo loog islaah o tarbiyat ke mouzoo par 
qalam uthate hain wo bohot kam ratb o yaabis aur 
mustanad wa ghair mustanad ka farq baaqi rakh paate 
hain. Lekin is kitaab me jo riwayaat hain wo umooman 
fanni eitebaar se hasan darjeh se kam ki nahi hain. Zaeef 
riwayaat bhi aisi li gayi hain jo fazaail me qaabil e qabool 
hain, aur jin raawiyon ki saqahat par nahi balke quwwat e 
hafizah par zubaan e tanqeed kholi gayi hai. Baaz aisi 
ahadith bhi aagayi hain jin ko imam Ibne Qayyim Jouzi r.a 
ne "mouzoaat" me jagah de rakhi hai, lekin ahle ilm jaante 
hain ke Ibne Qayyim jouzi r.a ka tashaddud aksar aouqaat 
unko jaada e eitedaal se hita deta hai. Is liye wo bohot 
kuch qaabil e eitena nahi. 

Imam Zahabi r.a ne is kitaab me 70 kabair ko jama 
kardiya hai aur Qurani ayaat o ahadith ke saath salaf 
saliheen ke malfozaat aur ja ba ja ibrat kheez wa mouizat 
aameez waqiyaat o hikayaat bhi zikr kiye hain. Aur 
eiteqadaat, ibadaat, muamalaat aur akhlaqiyyaat se 
mutalliq ahem buaraiyon ka isteaab kar liya hai. Apni 
jamaiyyat, ifadiyyat wa ahmiyat aur istenaad aue eitebaar 
ke lihaaz se yeh kitaab yaqeenan is baat ki mustahiq thi ke 
urdu daan aur urdu khwaan is neemat e uzma aur 
ghaneemat e kubra se mehroom na rahe aur isko karodon 
musalmano ke istefade ke liye urdu ka jamah pehnaya 
jaye. 

Hamare azeez aur mohtaram dost Janab Moulana 
Muhammad Abdul Qawi saheb khateeb e masjid e Akbari, 
Akbar baagh ko Allah ta'la jaza e khair de ke unhone is 
taraf tawajjuh farmayi. Pehle khud apni masjid me isko 
sunaya phir rawan aur salees urdu me iska tarjamah 
tehreer kiya neez jo behse taweel thi unki talkhees dardi. 
Lekin iska khayal rakha ke musannif ka mansha poori 
tarah samne aajaye. 

Raaqimul huroof ne musawwade ka qareeb qareeb 
mukammal mutala kiya hai aur ja-ba-ja asal kitaab se bhi 
taqabul bhi kiya hai, apne kotaah ilm ke mutabiq durust 
paya. Mousoof ne qousain me apni taraf se ibaratein badha 
kar kitaab ki nafaiyyat me izafah karne ke elawah ja-ba-ja 
riwayaat ka apne zamane aur apne mashare ke halaat par 
intebaaq karke usko ziyadah ibrat aameez bana diya hai. 
Allah ta'la unhe jaza e khair ata farmaye. 

Faazil mohtaram.... jo ek mumtaaz deeni khanwaadah se 
talluq rakhte hain aur buland himmati aur aali houslagi, 
mukhlisanah jad o juhd aur aalimanah fehm o firasat ke 
saath giraan qadar islahi aur dawati khidmaat anjaam de 
rahe hain. Aur jinke mawaaiz e jumah aur dawati asfaar se 
bohot se musalman aur khusoosiyat se noujawano ko 
bohot nafa pahunch raha hai. Ghaliban yeh pehli taalifi 
koshish hai. Dua hai ke yeh kitaab "sahar e awaaleen" 
saabit ho aur iski "shaam e aakhiri" dear aur bohot dear 
aaye, taake unke qalam ka khursheed ziyadah se ziyadah 
noor e hidayat bikheer sakein aur ek aalam ke liye 
darakh-shindagi wa taabaani aur jalwah saamaani ka 
zariyah bane, (wa ma zaalika alallahi bi azeez) 

(Moulana) Khalid Saifullah Rehmani, 
Sadar Madarsa Darul Uloom Sabeelus salam, 

yekkum zilhijjah/1408 

1 btedayi baat 


"Gunaah" khusoosan kabeera gunaah, insaan ki roohani 
zindagi ke liye 'samme qaatil' hai. Barson ki ta'at se paida 
shudah noor, miniton ke baaz gunahon se ek lakth zaail 
hojata hai. Isliye khud Quran e Kareem ne ja-ba-ja ibrat 
aamooz andaaz me ma'asi ke awaaqib e bad ki jaanib 
mutawajjeh farmaya hai. Kahi umame saabiqah ke baaz 
gunaah aur us par khuda ki jaanib se naazil shudah qahr o 
ghazab ka tazkirah farmaya gaya hai, to kahi is ummat ko 
raast khitaab karke tark e maasiyat ki dawat di gayi hai. Isi 
tarah janaab Nabi e Kareem Hi ne bhi mukhtalif andaaz o 
atwaar se ummat ko gunaahon se bachte rehne ki talqeen 
farmayi hai. 

Ek martabah Aap H ne Hazrat Ayesha r.a se farmaya 
tha: "chote chote gunaahon se bachti raho." Isse andaazah 
kiya jasakta hai ke ta'aat ke eahtemaam ke saath saath 
maasiyat se ijtenaab aur eahteraaz bhi ek momin ke liye 
kis qadar laazim wa zaroori hai. Isi tarah aslaaf e ummat 
hamesha apne talamizah aur murideen ko is silsile me 
bohot takeed farmate rehte the. Aur khud bhi is silsile me 
ghayat darjah tayaqquz wa bedari se kaam liya karte the. 

Gunaahon ka sudoor dar haqeeqat nafs e sarkash ki 
tehreek wa tahrees ka nateejah hota hai. Isi liye tazkiyah e 
nafs wa tasfiyah e baatin ko muhaqqiq fuqaha ne deegar 
faraiz ki tarah farz e aain qarara diya hai. Aur isi waaste 
hamare buzurgaan e deen taleem se faraghat ke baad 
ulama e aamileen wa soofiyah e kamileen ki sohbat ka 
iltezaam wa eahtemaam farmate rahe hain. 




_ 14 _ 

Lekin is zamane me umooman is ahem masaleh se 
nadaanistah aur daanistah bhi taghaaful barta jaaraha hai. 
Bohot se ahle deen to ta'at wa ibadat ki kasrat, nawaafil 
wa azkaar ki bohtaat hi ko deen ka muntaha wa meraaj 
samajh baithe hain. Is ke nateeje me munkaraat wa 
muhlikaat din ba din aam hoti jaarahi hain. Chunanche 
muslim maashare me ta'aat ke anwaar o barakaat, 
gunaahon ke ghata toot andhere se maghloob hokar 
rehgaye hain. Idhar islam dushman taqaton ne aalaat e 
tabahi wa barbadi mazeed eejaad kardiye hain. Jis ki wajeh 
se noujawaan tabqah bade muhlik baatini wa roohani 
amraaz ka shikaar ho chuka hai. Is liye nihayat zaroori hai 
ke ummat ko gunaahon aur unke nuqsanaat se acchi tarah 
waaqif karaya jaye, taake wo uski shan'at wa khabasat par 
muttale hon aur uske tark o islaah ki fikr karein. 

Chunanche is unwaan par mutaqaddimeen me se kaie 
ek ulama ne qalam uthaya hai. Unme se ek maroof o 
mashoor muhaddis wa mashoor imam "Hazrat Allamah 
Shamshuddin Muhammad Az zahabi" bhi hain. Jinki kitaab 
"Kitaabul Kabair" ahle ilm ke nazdeek is unwaan par na 
sirf yeh ke muassir hai balke mustanad bhi hai. Allamah 
mousoof ne 70 gunaahon ko kabeerah qarar dekar 100 se 
zaaid aayaat e quraaniyyah, 600 se zaaid ahadith e 
nabawiyyah jinme se beshtar sihaah ki hain, neez ibrat 
naak waaqiyaat o qisas ke zariyeh unki shana'at par 
kalaam kiya hai. 

Is aajiz ne chand saal qabl masjid me iske tarjame ke 
sunaane ka iltezaam kiya tha. Iske mazameen ki nafaiyyat 
aur asar andaazi ke madde-nazar khud mujhe bhi khayaal 
aaya aur baaz ahbaab e khaas ne bhi mutawajjeh kiye ke is 
kitaab ka urdu tarjamah agar taba hojaye to nafe' aam ka 
sabab hoga. Janne waale jaante hain ke tarjamah, 
khusoosan kutub e deeniyyah ke tarjame ka kaam kis 

qadar waqt aur diqqat talab hai. Bil khusoos us shaksh ke 
liye jo kotaah ilm bhi ho. Taaham himmat karke duaon ke 
sahare is kaam ka aaghaaz kardiya tha. Haq ta'ala ki 
kareem o raheem zaat ne bi fazlihi iski takmeel bhi karadi 
jo "70 bade gunaah" ke naam se aap ke haathon me hai. 

L,ig 11 JJ1 4JD U 

Aakhir me Hazratul makhdoom Moulana Hakim 
Muhammad Akhtar saheb madda zilluhu ka shukr guzaar 
hun ke douraan e safar e hind is kitaab ke liye ek 
muqaddimah jo apni zaat me ek mukammal mazmoon hai, 
az raah e karam tehreer farmaya. Neez Moulana Khalid 
Saifullah Rehmani ne bhi apni mukhtalif masroofiyaat ke 
bawajood poori kitaab ko dekha aur asal kitaab aur 
tarjame ka zimmedarana taqabul farmakar iske liye ek 
taweel muqaddamah tehreer farmaya. Allah ta'ala unhe 
behtareen badlah ata farmaye. 

Aakhir me haq ta'ala ke huzoor dast ba dua hon ke wo 
is sayee ko mashkoor wa qabool farmaye aur ham sab ko 
tamaam gunaahon se bachne ki toufeeq ataa farmaye. 
Ameen 

Muhammad Abdul Qawi 
Nazim e idarah Ashraful Uloom, 
Akbar bagh, Hyderabad. 




Touzeek ka-mouqak take' raake' 


Zear e nazar kitaab ki taba'at aaj se 24 saal qabl 
amal me aayi thi. Is asnaa me 2 edition aur nikal 
chuke hain. Ab ki martabah iski isha'at ki zaroorat 
saamne aayi to ahqar ne mehsoos kiya saabiqah 
computer kitabat me aghlaat bohot reh gayi hain. Is 
liye dubarah kitabat ka eahtemaam kiya gaya. Jagah 
jagah aayaat wa ahadith bhi choot gayi thi ya naaqis 
rehgayi thi. Is dafah unki takmeel karli gayi. Talkhees 
to tarjame ke waqt hi ki gayi thi. Qarieen ki sahoolat 
ke madde nazar saabiqah tashrehaat ko bhi 
mukhtasar kardiya gaya hai. Neez tarteeb me qadre 
tabdeeli ki gayi hai. Zimni faslon ko mustaqil unwaan 
de diya gaya hai. Chnad ek jagah tishnagi door karne 
ke liye "Az zawaajir" se mazeed mawaad lekar 
shaamil kiya gaya hai. Isi tarah hikayaat se ibaraat 
taweel horahi thi, unhe number waar aakhir me le 
liya gaya hai. Is tarah mutarjim ke khayaal me 
moujoodah nuskhah pehle se behtar hogaya hai. 
Khuda kare ke endallah wa indannaas maqbool saabit 
ho. 


was salam 
Muhammad Abdul Qawi 
3 zilhijjah/1433 

Musannif ka ta'anif 


Musannif ka naam "Muhammad bin Usman qayimaaz, 
turkumani, dimashqi aur laqab "Shamshuddin Muham¬ 
mad" hai. Aap ziyadah tar Imam Zahabi ke naam se 
mashoor huwe. Wiladat 673 me dimashq me huie. Aap ne 
tehseel e ilm ke bye mukhtalif elaqon ke lambe lambe 
safar farmaye aur shaam o misar aur hijaaz ke maroof 
asatizah se ilm e deen haasil kiya. Fanne qira't aur fanne 
hadith me batour e khaas maharat haasil ki. Uske elawah 
aap tamaam deeni uloom me khaasi maharat aur kaafi 
dark rakhte the. Bala ka hafizah tha. Aap ke ilmi kamaalaat 
ki wajeh se aap ke hamsaron ne "imaamul wujood hifzan", 
"shaikhul jarhi wat tadeel" aur "rajulur rijaal fi kulli 
sabeel" jaise azeem khitabaat se aap ko sarfaraz farmaya. 

Tehseel e ilm ke baad aap ne ba-tareeq e aslaaf apna 
mehboob tareen mashghalah tasneef o tadrees ko banaya 
to aap ke ilm o fazal ka charcha aalam e islam me phail 
gaya, aur khwaahish mandaan e ilm wa talibaan e fazl 
chahaar simt se aap ke gird jama hone lage. Ek arse tak 
mutaddad ilmi ohdon par faaiz rahe. 741 hijri me basaarat 
se mehroomi ki bina par tasneef o taleef ka kaam band 
karke mukammal tour par tadrees hi me mashghool 
hogaye, aur aakir waqt tak taalibaan e ilm wa 
mutalaashiyaan e haq ki payaas bhujane me munhamik wa 
masroof rahe. 

Bil aakhir 3/ziqayidah, 748 hijri ko is daar e faani se 
inteqaal farmagaye. (inna lillahi wa inna ilaihi rajioon). 
Dimashq me baab e sagheer ke qabrastaan me aap ka 
mazaar e mubarak hai. Aap ne apne baad ilmi warasah aur 

roohaani tarakah ke tour par mutaddad azeem o zakheem 
tasnefaat choodi hain, jo maroof o mutadaawil hain. Inme 
se "Tareekhul Islam", "Tazkiratul Huffaaz", "As siyarun 
Nubala", "Meezaanul Eitedaal", "Tajreedul Usool fi Ahadith 
Ar Rasool" wagairah kaafi maroof hain. 

Zear e nazar kitaab aap ki ibtedaayi tasnefaat me se 
hain, jo apne unwaan aur uski ahmiyat ke eitebaar se 
awaam wa khawaas sab hi ke liye ek-saan taur par mufeed 
aur taqarrub ilallah ki raah me muaawin o madadgaar hai. 




(jUiiiijts 

9*4*9 9 9 * , isi9\s s r^ ( 9'Si£ 9 1 

jflXj (^)jjjjijLfljj w (^)1 

(An Nisa:31) 


Agar turn un bade gunaahon se bachte 
raho jin se tumhe roka gaya hai, to ham 
tumhari choti mod laghzishon ko dar 
guzar kardenge aur tumhe izzat ke ghar 
me dakhil karenge. 


(Sadaqallahul Azeem] 






20 _ 


i. Allah, ke saatk kisi ko ska reek kama 


\ 


Sab se bada gunaah Allah ta'ala ke saath kisi ko shareek 
karna hai. Iski 2 qismein hain: Ek Allah ta'ala ki zaat aur 
ebadat me kisi ko shareek karna, khwaah wo koie cheez 
ho ya jaanwar ho ya insaan ya malaikah, hatta ke koie wali, 
nabi ya imamul ambiya H hi kyun na ho. Kisi ko bhi Allah 
ta'ala ki ibadat me ya uski zaat me shareek karna haram 
hai. Sab se bada gunaah aur zulm e azeem hai. Isko shirk e 
akbar kaha jaata hai. Isi ke baare me Allah ta'ala ka 
irshaad hai: 


(Jji AJJt (j| 

Be shak Allah ta'ala shirk (karne waalon) ko nahi bakshega. 
Aur uske ilawah jis ko chahega baksh dega. Aur jo koie Allah 
ke saath shirk kare to usne bohot bada gunaah kiya. 


(An Nisa: 48) 


Be shak shirk bada bhari zulm hai 


(Luqman: 13) 

] A’A 

AAA 

Jo shaksh Allah ke saath shirk kare Allah ta'ala ne uspar jannat 
ko haram kardiya hai. Aur uska thikana jahannam hai. 


(Maidah: 72) 

Inke elawa aur bohot si ayaat hain jo shirk ki sakth 
mazammat karti aur us jurm ko na-qaabil e maafi qarar 
deti hai. Bahar hall jis shaksh ne Allah ta'ala ke saath shirk 
kiya phir haalat e shirk hi me mar gaya to wo qat'i 
jahanumi hai. Jis tarah ek iman daar halate iman par 
margaya to wo (agar-che apne gunahon ki wajeh se kuch 
dinon ke liye jahannum mai jasakta hai) magar bil aakhir 
wo yaqeeni tour par jahannum se nikal kar jannat me 
dakhil hoga Jahan wo hamesha rahega. 

Hadith me hai ke ek din Rasoolullah Hi ne sahaba e 
kiram ^ se 3 martaba poocha "kya main turn logon ko sub 
se bada gunnah batadoon?" Sahaba S? ne arz kiya "zaroor 
batladijiye ya Rasoolullah!" To Aap Hi ne irshaad farmaya 
"Allah ke saath shirk karna, walidein ki nafarmani karna. 
Raawi kehte hain ke us waqt Aap Hi take lagaye baithe the. 
Achanak seedhe baith gaye or farmaya "Suno! jhooti baat 
kehna, jhooti gawahi dena" (Ya'ni ye bhi bohot bada 
gunaah hai) Phir iski ehmiyat jatane ke liye aap itni dear 
tak is lafz ko dohrate rahe ke hum ne socha "kaash ke aap 
sukoot farmate." 

Neez aap Hi ka irshaad hai ke 

7 halaak karne waali cheezon se bacho: 1. Allah ta'ala 
ke saath kisi ko shareek karna 2. kisi musalmaan ko na 
haq qatal karna 3. Yateem ka maal khana 4. Sood khana 5. 
Jung ke maidaan se bhaagna 6. Momin wa paak daaman 
auraton par tohmat lagana 7. Jaadu karna. 

Shirk ki Doosri qism A'maal me riya kaari hai. Chunanche 
Allah ta'ala ka irshaad hai: 

To jo koie shaksh apne parwardigaar ki mulaqaat ka khwaahish 

mand hai, use chahiye ke aamaal e saaliha ka eahtemaam kare. 
Aur apne parwardigaar ki ibadat me shirk wa riyakaari na 

kare. 


(A1 Kahaf: 110) 

Hadith me hai ke Aap Hi ne irshaad farmaya: 

"Shirk e asghar se bacho". Sahaba e kiraam jjfe, ne arz 
kiya 'shirk e ashgar kya hai?' to Aap Hi ne irshaad farmaya 
"Riya kaari". Allah jis din bandon ko unke aamaal ka 
badlah dega to (riya karoon se) farmyega ke un logon ke 
paas jaoo jinhe dikhane ke liye turn ne aamaal kiye the. 
Shayad wahan tumhe kuch badla miljaye. 

Neez Aap Hi ne farmaya: "Allah ta'ala farmata hai ke: jis 
ne koie aisa amal kiya jis me mere saath kisi aur ko bhi 
shareek kiya to wo amal mere shareek ke liye hai. Mai usse 
bari hun." Yaani mera us amal se koie talluq nahi. Na mai 
usko qabool karunga aur na uspar ajar doonga. 

Ek hadith me hai ke bohot se roze daar aise hain ke 
unke liye bhooke rehne ke elawah aur kuch nahi. Aur 
bohot se shab-bedaar aise hain ke unke liye jaagne ke 
elawah aur kuch nahi hai". Yani jab unke aamaal (namaz, 
roza wagairah) Allah ke liye hain hi nahi to unka kuch 
sawaab bhi nahi milega. (Aur jab sawaab nahi milega to us 
roze aur qiyaamul lail se siwaaye bhooke rehne aur jaagne 
ke kya mila?). 

Allah ta'ala ka irshaad hai: 


9 , 




Aur unhone jo kuch aamaal kiye the, ham ne unhe (unki riya 
kaari ki badoidat) be haisiyat ghubaar bana diya. 


(A1 furqan: 23) 

Yaani wo aamaal jo unhone hamare liye nahi kiye, ham 
ne unka sawaab khatam kardiya. Aur unhe us ghubaar ki 
tarah be haisiyat kardiya jo suraj ki shia'aon me udta huwa 
nazar aata hai. 

Aap ne baaraha dekha hoga ke band kamre ke andar 
kisi suraakh se daakhil hone waali dhoop me gard ke kuch 
zarraat e maheen se udte huwe nazar aate hain. Aur wo is 
qadar maheen wa be-haisiyat hote hain ke darwaaza khol 
dijiye to nazar bhi nahi aate, halaanke moujood hote hain. 
Dar asal unhi zarraat ko I ^ kaha jaata hai. Subhan 
Allah kis qadar balaghat hai aur kaisi munasabat hai 
riyakaar ke aamaal ko usse tashbeeh dene me, uske 
aamaal go ba-zaahir aamaal hain lekin aisa hona bhi koie 
hona hai jise na tasleem kiya jaye aur na uspar koie 
sawaab wa qurb murattab ho. Bohot darne ka muqaam 
hai. 

Ek hadith me hai ke ek shaksh ne Aap H se suwaal kiya 
ke: "Ya Rasoolallah! najaat kis amal me hai? Aap HI ne 
irshaad farmaya (najaat isme hai ke) "Tu Allah ko dhoka 
mat de". Usne kaha: "Allah ko kaise dhoka diya jaata hai?" 
Aap H ne farmaya: "Kisi kaam ka tujhe Allah aur uske 
Rasool Hi hukum farmaden aur tu usko kare, magar (Allah 
ke liye nahi) ghairullah ki khushnoodi ke liye kare to yeh 
Allah ko dhoka dena hai". 

Haasil yeh hai ke aadmi ki najaat ka zariyah sirf uske 
wo aamaal hain jinhe mehez Allah ki khushnoodi ke liye 
kiya ho. Waazeh rahe ke Allah ta'ala kisi se dhoka nahi 
khate aur na koie use dhoka desakta hai. Magar choonke is 
tarah ke aamaal me bande ki taraf se uski niyyat ke 
eitebaar se dhoka-dahi paayi gayi, is liye us amal ko 
"dhoke" se tabeer kiya gaya. (Wallahu aalam) 

Phir Aap Hi ne irshaad farmaya: "Riya se darta reh, 
kyun ke wo shirk e asghar hai. Qiyamat ke din saari 

makhlook ke saamne riya kaar ko 4 naamon se pukara 
jayega. Aur kaha jayega Oh riya kaar! Oh ghaddaar! Oh 
nafarmaan! Oh barbaad! tera amal zaaya hogaya aur tera 
amal khatam hogaya. Tere liye hamare paas koie sawaab 
nahi hai. Aye dhoke baaz! ja usi se apna ajar maangle jiske 
liye tune yeh amal kiya tha. 

Baaz buzurgon se mukhlis ki tareef poochi gayi to 
unhone farmaya ke: "Mukhlis wo hai jo apni nekiyon ko is 
tarah chupaye jis tarah buraiyon ko chupata hai". Aur baaz 
buzurgon ne farmaya ke: "Ikhlaas ki ghayat wa inteha yeh 
hai ke makhlooq ka tareef karna aadmi ko nagawaar hone 
lage". Fuzail bin ayaaz rehmatullahi alaih farmate hain ke: 
"logon ke liye kisi amal ka choodna "riya" hai aur logon ke 
liye kisi amal ka karna "shirk" hai. Aur ikhlaas yeh hai ke 
Allah tujhe un dono buraiyon se bachaye. 

Allah hamari is buri khaslat se hifazat farmaye. (Ameen) 


2. Na kaq_ kisi ko qatal kama 


io »< 


Quran e Majeed me hai: 

9 ^ < x'f'" . I if'' * »'' 9 ^ 

Aur jo koie jaan boojh kar (na haq) kisi ka qatal kare uska 
badla jahannam hai. Wo isme hamesha rahega. Aur uspar Allah 
ka ghazab hai aur uski laanat hai. Aur usne uske liye zabardast 
azaab tayyaar kar rakha hai. 


Doosri jagah irshaad hai: 


(An nisa: 93) 

Har zindah dar-goor ki jaane waali se poocha jayega (ke) tu kis 
jurm ki wajeh se qatal ki gayi? 


(At toor: 9) 


Hadith me aata hai ke ek shaksh ne Rasoolullah se 
poocha: "Ya Rasoolullah! Allah ke nazdeek sab se bada 
gunaah kaunsa hai? Aap ne irshaad farmaya: "Tera Allah 
ke saath shirk karna (sab se bada gunaah hai). Halanke 
tujhe usne paida kiya hai." Us shaksh ne arz kiya: "Uske 
baad (sab se bada gunaah) kaunsa hai?" Irshaad farmaya: 
"Tera apni aoulaad ko rozi ke khouf se qatal kardena". Us 
shaksh ne arz kiya: "Uske baad kaunsa gunaah bada hai?" 
Farmaya: "Apni padousi ki biwi se zina karna". 

Raawi kehte hain ke Aap ki is baat ki tasdeeq me yeh 
aayat naazil huie: 



Aur (Rehman ke khaas bande wo hain) jo Allah ke saath kisi 
aur ko nahi pukaarte, aur na kisi ko na-haq qatal karte hain, 
aur na zina karte hain. 


(A1 furqan: 68) 


Nabi e Kareem H ne irshaad farmaya: 

"Jab 2 musalmaan apni talwaaron se aapas me bhidte 
hain to qaatil aur maqtool dono jahannum me hain". 
Sahaba ne poocha: "Ya Rasooullah! qaatil ka anjaam 
jahannam hona samajh me aata hai lekin maqtool kyun 
jahannum me jayega? Irshaad farmaya: "Is liye ke wo bhi 
apne saathi ke qatal ka iradah rakhta tha". (yeh aur baat 

hai ke uske ghaalib aajane ki wajeh se uska mouqah pa na 
saka ya uska waar rayegan gaya) 

Abu Sulaiman rehmatullahi alaih farmate hain ke yeh us 
waqt hai jabke dono kisi ohde ki talab me, ya adaawat e 
baahami ki wajeh se ya kisi aur dunyawi maqsad se 
ladrahe hon. Lekin apne jaan ki ya apne maal ki ya apni 
biwi ki hifazat ke bye lad rahe hon, ya phir baaghiyon se 
ba-tareeq e shara qitaal kar rahe hon to us waeed me 
dakhil nahi hain. 

Ek hadith me hai ke "Qiyamat ke din sabse pehle khoon 
ka faisla hoga". Yani qatal ke muqaddamaat hai kiye 
jayenge. Ek aur hadith me hai ke "Ek momin ka qatal kiya 
jaana Allah ta'ala ke nazdeek poori duniya ke tabaah 
hojane se badh kar mazmoom hai". 

Ek jagah irshaad hai: Banda apne mazhab ke daaire me 
us waqt tak rehta hai jab tak usne na-haq khoon nahi kiya 
(matlab yeh hai ke na-haq khoon use mazhab se khaarij 
kardeta hai). 

Ek aur mouqe par farmaya ke: Jis shaksh ne kisi 
muaahid (yani jis ghair muslim ke saath aman ka 
muaahadah hai ko) qatal kardiya to wo jannat ki khushboo 
bhi nahi soongh sakta, jab ke jannat ki khusboo 40 saal ki 
masafat se mehsoos hoti hai. 

Neez irshaad hai ke jis kisi shaksh ne kisi musalman ke 
qatl par aadhe lafz se bhi madad ki to wo Allah se is halat 
me milega ke uski peshani par 4)15^^ (Yani Allah ki 
rehmat wa inayat se mayoos) likha hua hoga. 

Hazrat Muaawiyah se riwayat hai ke: Aap H ne 
farmaya: "Tamaam gunaahon ko haq ta'ala se umeed hai 
ke maaf farmadenge, siwaye uske ke koie aadmi halat e 
kufr par marjaye, ya usne kisi momin ko amadan qatal 
kiya ho (yani un 2 gunaahon ki bakshish na hogi). Albatta 
agar qatl ki had jaari ki gayi ya usne sacchi toubah karli to 
aur baat hai. 

3.Jaac(o gari 


Quran e Kareem me irshaad e rabbani hai: 



Aur lekin shaitaano ne kufr kiya jo logon ko jaado sikhate hain. 


(A1 baqrah: 102) 

Zaahir hai ke shaitaan e malo'on ki insano ko jaado ki 
taleem dene se iske ilawah aur kya garz hosakti hai ke wo 
jaado-gari ke zariyeh unse shirk karwaye. 


Doosri jagah Allah ta'ala haroot wa Maroot ka qissah 
bayan karte huwe irshaad farmate hain: 


l r . f » ✓ *r ^ s 9 v/ s’' ' Z *'. 9 (V 


4)1 

0* 

Aur wo loog kisi ko us waqt tak sihr (jadoo) nahi sikhate the 
jab tak ke un se yeh nahi kehdete the ke ham to has ek 
aazmayish hai. To turn kafir na banjana aur wo loog unse wo 
uloom seekhte the jiske zariyeh zoujain ke darmiyaan judayi 
dalwaade. Halaanke wo baghair hukm e khuda wandi ke uske 
zariyeh kisi ko zarar nahi pahunchasakte. 


(A1 baqrah: 102) 

Aaj kal bohot se gumraah loog jaado gari ke mahool me 
phase huwe hain. Baaz usko sirf haram samajhte hain. 
Unhe pata hi nahi hai ke yeh kufr hai. Chunanche koie 
kimiya-gari me laga huwa hai. Halanke yeh mehez jaado 

hai. Koie mardon, auraton ke ma-bain muhabbat ya 
adaawat daalne me laga huwa hai. Iske elawah aur bhi 
mukhtalif kaam hain jo aise majhool amaliyyat ke zariyeh 
kiye jaate hain, jin me se aksar shirk hain. 

Jaado-gari ki saza qatl hai. Kyun ke usne is harkat ke 
zariyeh kufr kiya hai. Ya kufr se qareeb-tar to ho hi gaya. 
Hadith oUjj^ (saat halaak karne waali cheezon) me 
jaado-gari ka bhi zikr hai. Is liye bande ko chahiye ke apne 
parwardigaar se darta rahe aur aise aamaal me na lage jin 
me duniya wa aakhirat ka khusraan o nuqsaan hai. Bajalah 
bin abdah se riwayat hai ke Hazrat Umar ne wafaat se 
ek saal qabl unhe likha tha ke tamam jaadugaron aur 
jaadu-garniyon ko qatl kar diya jaaye. 

Wahab bin munabbah farmate hain ke mai ne baaz 
kutub e (samawiyyah) me padha hai ke Allah ta'ala 
farmate hain: "Mai hi khuda hun aur mere elawah koie 
ibadat ke layiq nahi. Jaadu karne aur karane waale ka 
mujh se koie talluq nahi". 

Hazrat Ali se riwayat hai ke Rasoolullah H ne 
farmaya ke: "Sharaab ka aadhi, rishta qata karne waala aur 
sihar ki tasdeeq karne waala yeh teeno shaksh jannat me 
daakhil nahi honge". 

Neez Hazrat Ibne Masood %> se marfooan marwee hai 
ke: Aap Hi ne farmaya riq'ah, tamaaim aur toulah shirk 
hai". 

Tamaaim: tameemah ki jama hai. Aur wo khaas qisam ki 
doriyan ya dibbiyan hain jinhe jaahil loog nazar e bad 
(door) hone ke aqeede se apne bacchon ke aur jaanwaron 
ke gale me daal dete hain. Yeh jahiliyyat ke afaal me se hai. 
(Is qisam ki cheezon se ba-shart yeh ke wo khilaaf e shara 
ya mushrikaanah tareeq par ho shifa ka aqeedah rakhna 
shirk hai). Toulah: Sihar ki ek qisam hai jiske zariyeh zan o 

shoo me muhabbat paida ki jaati hai. Zaahir hai ke yeh bhi 
ek shirk hai kyun ke is par eiteqaad rakhne waala 
yaqeenan is baat ka qaail hai ke baaz cheezein 
muqaddaraat e khuda wandi ke khilaaf bhi asar rakhti hai. 

Albatta (Abu Sulaiman) Khattabi rehmatullahi alaih 
farmate hain ke riq'ah yani jhaad phoonk agar aayaat e 
quraaniyyah ya asmaa e ilahiyyah (ya aur kisi jayaz 
kalimaat) ke zariyeh ho to yeh jayaz hai. Kyun ke Nabi e 
Kareem 0 Hazraat e hasanain e kiraam 4^ ko in kalimaat 
se jhaada karte the: 

Is zamane me taweez gandon ke muamale me awaam to 
hadde eitedaal se bohot door balke zehni tour par 
ghairullah ke mutasarrif hone ke mushrikanah aqeede se 
qareeb hain hi. Lekin tajrabah yeh hai ke khawaas me bhi 
kam loog hudood e sharaiyyah ka eahteraam kar paate 
hain. Phir baaz loog zuaf e aqeede ke mareez hote hain to 
agar ek aadh martaba kisi kaam ko in amaliyaat ke zariyeh 
banta huwa dekh lete hain to sab kuch chood ke isi me 
lage nazar aate hain. Isi liye apne buzurgon ko khwaah 
ba-tareeq e jayaz hi kyun na ho is se ijtenaab karte huwe 
dekha gaya hai. Is masale ko eitedaal ke saath samajhne ke 
liye hakeemul ummat Moulana Thanwi rehmatullahi alaih 
ka risalah "At Taqi fi ahkaamir Raqi" ka mutalah nihayat 
maloomaat afzaan hai. 

Hazrat ki tafseel ka khulasa khud Hazrat ke alfaaz me 
yeh hai ke "Agar sharaait mujtame aur mafaasid murtafe 
hon to amaliyyaat ke karne me koie haraj nahi. Neez 
bahisti zewar hissa no 9 me bhi is silsile ke ahkaam ko 
dekha jasakta hai. 

Baaz hazraat ka yeh kaam nihayat mukhlisanah tour par 
karte hain aur unki niyyat pareshaan haal musalmano ki 

ea'anat wa imdaad ki hoti hai. Aise hazraat se bhi adaban 
guzarish hai ke wo aane waale mareezon ko deen ki 
paabandi ki sakhtee se takeed karen. Masalan yeh kaha 
kare ke be-namazi ko koie amal nafa nahi deta. Namaz 
pabandi se padha karo. Allah ta'ala se gid-gidake maango. 
Pichli shab me dua kiya karo. Baghair unki marzee ke kuch 
nahi hota. Waghairah jaise kalimaat se mareezon ke 
zeheno ko rabbul aalameen ki qudrat e mutlaq ki taraf 
muntaqil karein. 

4hl>Nlo y>- N j wLo jzSlj 


4. Namaz na pactkna 


Irshaad e khudawandi hai: 





Phir unke baad aise loog huwe jinho ne namazein zaaya kardi, 
aur khwahishaat kepairo hogaye. so an-qareeb wo "ghai” me 

daale jayenge. 


(Maryam: 59) 

Hazrat Ibne Abbas farmate hain ke: "Namaz zaya 
karne waale se yaha kulliyatan tark kardena aur na 
padhna muraad nahi hai. Balke waqt nikal jaane ke baad 
padhna muraad hai. 

Imaamu-t-tabaeen Hazrat Saeed ibnul Musayyib r.a 
farmate hain: "Matlab yeh hai ke masalan zohar me itni 
takheer kare ke asar ka waqt hojaye aur asar me itni 
takheer kare ke maghrib ka waqt hojaye. Isi tarah har 
namaz ka haal ho. Jis kisi shaks ne is tarah ki aadat banali 

to Allah ta'ala ne uske liye "ghai" ka waadah farmaya hai. 
Aur "ghai" jahannum ki ek nihayat hi gehree aur gandi 
waadi ka naam hai". 


Hazrat Saad ibne Abi waqqaas farmate hain ke maj 
ne Huzoor H se 'Surah e Mao'on" ki ayath jj» £xjjj| 
ki tafseer ke baare me poocha ke wo kaun se 
namazi'muraad hain? to Aap H ne farmaya: "Jo loog 
namazon ko qaza karke padhein". Unka naam to namazi 
rakha lekin unke namaz ke saath tahawun aur la par- 
waahi baratne ki saza me unke liye 'wail' yani shiddat e 
azaab ki waeed sunayi. Aur baaz logon ne kaha hai ke 
'wail' jahannum me ek waadi hai, ke agar usme duniya ke 
tamaam pahaad daal diye jaaye to uski shiddat e haraarat 
se ghul jaye. Yeh thikana hai har us shaksh ka jo namaz se 
be-parwaahi barte aur qaza kare. Ek aur riwayat me haq 
ta'ala shanuhu ka irshaad hai: 





Aye imaan waalo tumhari aoulaad aur tumhare amwaal tumhe 
Allah kiyaad se ghafil na kardein. Aur jo koie aisa karenge 
wahi nuqsaan uthayenge. 


(Munafiqoon: 9) 

Mufassireen ne farmaya hai ke is aayat me zikrullah se 
muraad panj waqtah namazein hain. Chunanche jis shaksh 
ko uske maal ya aoulaad, khareed o furookth ya gharelu 
kaam ya jayedaad o jageer wagairah ki masroofiyaton ne 
namaz ko waqt par adaa karne se rooke rakha wo 
khaasireen (daarain me nuqsaan uthane waalon) me se 
hain. Isi tarah se hadith me bhi hai ke "qiyamat ke din 
bande se sab se pehle namazon ka hisaab liya jayega. Agar 

wo theek nikal gayi to falaah payega aur kamiyaab 
hojayega. Aur agar wo naaqis reh gayi to bar baad hoga 
aur nuqsaan uthayega". 

Aur Aap H ne farmaya "Hamare aur kufr ke darmiyaan 
jo ahad hai wo namaz hai. Jis ne namaz tark ki usne kufr 
kiya". 

Ek aur hadith me hai: "Banda aur kufr ke darmiyaan 
namaz chodne ka farq hai". Neez Bukhari me hai ke jis ki 
asar ki namaz fout hogayi uske saare din ke aamaal zaya 
hogaye. 

Aur Aap 0 ne farmaya: "Mujhe hukum diya gaya hai ke 
logon se us waqt tak qitaal karun jab tak ke wo imaan 
laakar namaz qayim na karle aur zakaat na dene lage. Jab 
wo aisa karne lagenge to meri taraf se unki jaan aur maal 
mehfooz hain. (ba-juz haq e islam ke) aur un (ke baqiyah 
aamaal) ka hisaab Allah ta'ala ke zimme hai". 

Hazrat Umar Sb se riwayat hai ke ek shaksh ne 
Rasoolullah H ki khidmat me haazir hokar arz kiya: "Ya 
Rasooullah! Islam me kaun sa amal Allah ke nazdeek 
ziyadah pasandeedah hai?" Aap ne irshaad farmaya: 
"Namaz ko uske waqt par adaa karna". Phir Aap H ne 
farmaya: "Jis ne namaz chod di wo be-deen hai. Namaz 
deen ka sutoon hai". 

Ek riwayat me hai ke be-namazi Qiyamat ke din is haal 
me aayega ke uski peshani par 3 satrein likhi hongi: 

Pehli satar: Aye Allah ka haq zaaya karne waale! 

Doosri satar: Aye Allah ke ghusse ke mustahiq! 

Teesri satar: Jis tarah tu ne duniya me Allah ka haq zaaya 
kiya aaj Allah ki rehmat se mayoos hoja. 

Hazrat Ibne Abbas farmate hain ke: "Ek shaksh 
qiyamat ke din Allah ta'ala ke saamne pesh kiya jayega. 
Allah ta'ala farmayenge usko dozakh me daal do. Wo 

poochega: "Ilahi aisa kyun?" Irshaad hoga ke namazein 
qaza karne ki wajeh se. 

Riwayat hai ke ek din majlis me Aap HI ne farmaya: "Aye 
Allah! ham me se kisi ko badbakth aur mehroom na bana". 
Phir khud hi Aap Hi ne sahaba e kiraam se poocha "Turn 
jaante ho shaqi aur mehroom kaun hai?" Unhone arz kiya: 
Kaun hai ya rasoolallah? Farmaya: namaz chodne waala. 

Abdullah bin shaqeeq tabaee farmate hain ke 
Rasoolullah Hi ke sahaba namaz ke elawah kisi amal ke 
tark ko kufr nahi samajhte the. Neez Hazrat Ali 4 se ek 
aisi aurat ke baare me istefsaar kiya gaya jo namaz nahi 
padhti thi. To aap ne farmaya ke: jo namaz na padhe wo 
kafir hai. Hazrat Ibne Masood 4= farmate hain ke jo shaksh 
namaz na padhe wo be-deen hai. Hazrat Ibne Abbas 4 ka 
irshaad hai ke jis skaksh ne ek namaz bhi jaan boojh kar 
chodi to wo Allah ta'ala se is haal me milega ke Allah ta'ala 
us par gussa honge. 

Ibne Hazam farmate hain ke shirk ke baad sab se bada 
gunaah namaz qaza karna aur momin ko qatal karna hai. 
Ibrahim e Nakhayi farmate hain ke: jis ne namaz chod-di 
usne kufr kiya. Aoun bin Abdullah farmate hain ke aadmi 
se qabr me sab se pehle namazein poochi jaati hai. Agar 
wo sahih aur poori nikal gayi to usko mohlat hai warna 
kisi amal me uske saath riaayat ka muaamalah na kiya 
jayega. 

Isi tarah ek hadith me hai ke Rasooullah Hi ne farmaya: 
"Jo shaksh Allah ta'ala se is haalat me mile ke wo namazon 
ko zaaya karne waala ho, to Allah ta'ala uske deegar 
aamaal e saaliha wa afa'al e hasanah ki parwaah nahi 
karega". Yani tark e salaat wo jurm hai ke jiski saza bahar 
haal milegi. Aur bohot saare deegar aamaal ke hote huwe 
bhi wo namazon ke hisaab se bach na sakega. Jaisa ke ek 
doosri hadith me Aap Hi ne farmaya ke "Qiyamat ke din 

aadmi se sab se pehle namazon ka hisaab hoga. Agar usme 
nuqs wa kami nikli to khaaib wa khaasir hoga". Jis ka 
matlab yahi hai ke namazon ka zaaya karne waala sakth 
giraft wa pakad me hai, chaahe doosri tarah ke hasanaat 
wa saalihaat ka bohot bada zakheerah legaya ho. 

Bacche ko namaz ka kab hukum diya jaaye? 

Huzoor e Akram Hi ne farmaya: "Bacchon ko namaz ka 
hukum 7 baras ki umar se dena shuru karo. Phir wo 10 
baras ke hojaye to namaz chodne par unki pitayi karo". 
Yaani kotahi karne aur na padhne par unki halki si pitayi 
bhi ki jaye. Ulama ne wazahat ki hai ke yeh pitayi jis ka 
amr farmaya gaya hai sakth na ho balke miswaak se ho ya 
kisi aur tarah se ho. Bahar haal halki ho. Baaz hazraat to is 
hadith ki bina par masoomo ki be-tahasha pitayi karte 
huwe dekhe gaye hain. Aur baaz apne bacchon ki namaz ki 
koie parwah hi nahi karte. 

Imam Abu Sulaiman Khattabi rehmatullahi alaih 
farmate hain: Yeh hadith is baat par dalalat karti hai ke 
baccha agar is haal me baaligh ho ke wo namazi nahi hai 
to uske khatarnaak nataaij bar aamad honge. Ek aur 
hadith me in hidayaat ke baad Aap HI ne yeh bhi irshaad 
farmaya hai ke (10 saal ke baad) "Bacchon ke bichone alag 
kardo". Zaahir yeh hai ke behno aur bhaiyon ko alahidah 
alahidah sulaya jaaye. Aur baazon ne umoom par mehmool 
kiya hai ke bhaiyon ko bhi alag alag sulaya jaaye. Yeh 
Rasoolullah H ki ahem hidayaat me se ek hai. Jisme 
khusoosan hamare zamane ke lihaaz se bohot si akhlaaqi 
maslihatein poshidah hain jo ahle fehem se makhfee nahi 
hai. Lekin is hidayat par acche acche deen daaron ke yaha 
bhi amal nahi. 

Taarik e namaz ki saza ke baare me Hazraat e fuqaha 
me ikhtelaaf hai. Chunanche Imam e Malik, Imam e Shafai, 
Imam e Muhammad r.a ka maslak yeh hai ke use gardan 

par talwaar maar kar qatl kardiya jaaye. Lekin Imam e Abu 
Haneefah r.a farmate hai ke qatl nahi kiya jayega. Albatta 
use qaid kardiya jayega jab tak ke namaz adaa na kare. 
Phir jab namaz padhle to chod diya jayega. 

Phir is saza ki tajweez ke baad isme bhi ikhtelaaf hai ke 
aaya wo muslim shumaar hoga ya kafir? Chunanche 
Ibrahim Nakhaee, Ayyub Sakhtiyaani, Abdullah Ibne 
Mubarak, Ahmad ibne Hambal, Ishaaq ibne raahwai 
rehmatullahi alaihim farmate hain: Hamare aur kufr ke 
darmiyaan jo farq hai wo namaz ka hai. To jis ne namaz 
tark kardi usne kufr kiya. Lekin hanafiyyah ke nazdeek 
uski takfeer sahih nahi hai. Unhone is qisam ki ahadith me 
kalaam kiya hai. Wo farmate hain ke: Taarik e salaat ki to 
takfeer nahi ki jaasakti. Albatta usko faasiq o faajir aur 
gunaah e kabirah ka murtakib kaha jasakta hai. 




5. Zaleat na dena. 


\y, - y J m *v v l| gggi gg| pt s-',I -/ 


Allah ta'ala ka irshaad hai: 

(j4i) toAtSfti 1 % 

Aur jo loog Allah ke fazl se diye huwe maal me bukhl kar rahe 
hain wo yeh na samjhe ke unke liye behtar hai. Balke wo unke 
liye bura hi hai. An qareeb wo saaz o samaan jisme unhone 
bukhl kiya hai touq bana kar qiyamat ke din unke gale me daal 

diya jayega. 


(Aal e Imran: 180) 

Ek aur jagah irshaad e khuda wandi hai: 

G^l b 

di/r jo loog sona chandi jama karte hain magar uski zakaat 
adaa nahi karte Aye Nabi! aap unhe dardnaak azaab ki khabar 
suna dijiye. Jis din use dozakh ki aag me tapa kar unke 
chehron, baazuon aur peethon ko daagha jayega (aur kaha 
jayega) apne jama kiye huwe khazane ka maza chako. 


(At Toubah: 35) 

Baaz buzurgon ne farmaya ke zakaat na dene waalon ki 
is saza me sirf chehra, bazoo aur peeth ko makhsoos is liye 
kiya jayega ke bakheel maal-daar jab mohtaaj ko dekhta 
hai to sab se pehle uske chere aur peshani par bal pad 
jaate hain aur wo apne baazoo se earaaz karta hai. Phir jab 
wo qareeb aata hai to peeth pheer kar chal deta hai. To 
qiyamat me unhi aazaa ko daagha jaayega, taake wo saza 
jins e amal ke muwaafiq hojaye. Hadith e paak me hai: 
"Jahannam me sab se pehle yeh 3 aadmi daakhil honge: 

1. Zaalim hukumraan, 2. Wo shaksh jis ne apne maal se 
Allah ka haq (zakat) nahi nikala, 3. Mutakabbir faqeer. 

Hazrat Abu Hurairah farmate hain ke Rasoolullah HI 
ne farmaya: "Jis shaksh ko Allah ta'ala ne maal diya aur 
usne uski zakaat nahi adaa ki to qiyamat ke din wo maal 
ek zabardast azdaha bana diya jayega. Uske 2 jabde honge. 

Aur wo qiyamat ke din apne maalik ko 2 jabdon ke 
darmiyaan dabalega aur kahega: "Mai hi tera maal hun aur 
mai hi tera khazana hun". 

Doosri hadith me hai ke Aap Hi ne irshaad farmaya: "5 
(aamaal) ke 5 (badle) hain". Logon ne poocha: Ya 
Rasoolullah H wo kaun se 5 aamaal hain? Aap H ne 
farmaya: "Jo qoum ahad toodne lagegi to Allah un par 
unke dushman ko musallat kardega. Jab loog Quran ke 
khilaaf faisle karenge to Allah ta'ala unpar ghurbat aur 
iflaas naazil kardega. Aur jab logon ke darmiyaan bad- 
kaari aam hojayegi to Allah ta'ala mout ki kasrat ko 
phailadega. Aur jab naap tool me kami karne lagenge to 
Allah ta'ala khuskh saali me mubtala kardega. Aur agar 
zakaat dena chod denge to unse barish rook li jayegi". 


6 . Ramazan ke roze na rakkna 




Irshaad e Khudawandi hai: 


' tic 

Aye Imaan waalo! turn par roze farz kiye gaye hain jis tar ah 
turn se qabl ummaton par farz kiye gaye the, taake turn sab 


saahib e taqwah ban sako. Chand din ki baat hai. Phir bhi turn 

me se jo koie mareez ho ya safar me ho (to use is baat ki ijazat 

hai ke) wo baad me unko qaza karle. 

(A1 baqrah: 183-184) 

Shaihain me hai ke Aap HI ne farmaya: "Islam ki 
buniyaad 5 cheezon par hai. 1. Allah ke ek hone aur Hazrat 
Muhammad H ko Rasoolullah hone ki gawahi dena, 2. 
Namaz padhna, 3. Roza rakhna, 4. Zakat dena, 5. Haj karna. 

Ek hadith me hai ke "Jis shaksh ne ramazanul mubarak 
me bila uzar (sharaee) roza tood diya (ya nahi rakha) to 
agar wo uske ewaz zindagi bhar roza rakhe tab bhi uski 
talaafi nahi hosakti." 

Hazrat Ibne Abbas se riwayat hai ke Aap H ne 
farmaya: "Islam ki asal aur uski mazboot kadi 3 cheezein 
hai. Kalimah e shahadat. Namaz aur Ramazan ke roze. Is 
liye jo koie shaksh unhe tark kardega to wo kafir hojayega. 




7. Qudrat ke bawajood kaj na kama 


Allah paalc lea farmaan hai: 

9 

Aur logon par Allah ke liye baitullah ka haj farz hai, jo us tak 
pahunchne ki qudrat rakhte hon. 

(Aal e Imran: 197) 

Nabi e Kareem Hi ne farmaya: "Jo shaksh itne samaan e 
safar aur sawaari ka malik hojaye ke 'Makkah Mukarrama' 
tak pahunch kar haj kar sake phir bhi wo haj na kare to 
Allah ko uski koie parwaah nahi hai ke wo yahoodi hokar 
mare ya nasraani hokar". 

Hazrat Umar 4l> farmaya karte the: Mera iradah ho raha 
hai ke mai kuch logon ko musalmano ki bastiyon me yeh 
kaam dekar bhejun ke wo un logon ko talash karke 
giraftaar karle jo bawajood isteta'at ke haj nahi kar rahe 
hain. Phir unki maskein kaswaden kyun ke wo musalmaan 
nahi hain. Hazrat Seed ibne Jubair farmate hain ke mera 
ek maal-daar padosi jo haj karne ke qaabil tha, baghair haj 
kiye mar gaya to mai ne uski namaz nahi padhi. aaj bhi 
Allah ke bohot se bande is azeem fareeze ki taraf se 
ghaflat me pade huwe hain. Halanke Allah ta'ala ne unko is 
neemat e uzma ke husool ke qaabil banaya hai. Mukhtalif 
qisam ke bahane wa heele nikaal rakhe hain. Halanke is 
qadar shadeed tareen waeedein na bhi hoti tab bhi mehez 
is baargaah e azmat o jalaal me haaziri ki sa'adat itni 
oonchi hai ke aadmi iske liye be-chain wa muztarib rahe. 
Ahle isteta'at ko is jaanib fouran tawajjuh karna aur 
takmeel e fareeze ki saee me lag jaana chahiye. Allah paak 
ham sab ko apne waadon aur waeedon ka aisa yaqeen 
naseeb farmaye jaisa ke muqaddas jamaat e sahaba ko 
mila tha. Ameen 




8 . Wa title in ki nafarmani 


Allah ta'ala ka irshaad hai: 

^t & jij S\ I 

Aur aap ke parwardigaar ne faisalh kiya hai ke turn loog sirf 
Allah ki ibadat karo aur walidein ke saath behtaren sulook karo 
Agar unme se koie ekya dono budhape ki umar ko pahunch 
jaaye to turn unhe 'uff na kaho na un se jhidko. Un se naram 
guftagu karo aur apne bazuon ko aajizi ke saath unke liye 
jhukado. Aur yun kaho Aye hamare rab! unpar rehem farma 
jaise unhone bachpan me (mujh par rehem karte huwe) meri 


nigeh-daasth aur tarbiyat ki. 


(Bani israeel: 24) 


Musannif" farmate hain: Yeh ajeeb baat hai ke bachpan 
me jab tumhari zaat se unhe taklee pahunchti thi to wo 
nihayat shouq se jhelte huwe tumahre liye daraazi e umar 
ki dua karte the. Bar khilaaf iske ab budhape ki wajeh se 
jab tumhe unse koie takleef pahunchti hai to turn naak, 
bhou chadhate huwe aarzoo karte ho ke yeh buddhe 
marjate to accha hota. 

Elc aur jagah irshaad hai: 



Mera shukr karo aur apne waalidein ka bhi (kyun ke turn sab 
ko) meri hi taraf loutna hai. 


(Luqman: 14) 


Allah aap par rehmat naazil farmaye, dekhiye to sahih 
Allah ta'ala ne kis tarah walidein ki shukr guzaari ko apne 
shukr ke saath bayan farmaya hai. 

Hazrat Ibne Abbas mh farmate hain ke "Quran e Kareem 
me 3 baatein 3 baaton ke saath is tarah mili huie naazil 
huie ke unme se ek doosre ke baghair na-qaabil e qabool 
hai. Wo 3 baatein yeh hain: 

Chunanche agar koie Allah ta'ala ki to ita'at kare magar 
Nabi e Kareem HI ka kehna na maane, isi tarah namaz to 
padhe magar zakaat adaa na kare aur Allah ka shukr to 
adaa kare magar walidein ki na-shukri kare to wo aamaal 
bhi qabool na honge. Isi bye Rasoolullah HI ka irshaad hai 
ke "Allah ki khushi walidein ki khushi me hai aur Allah ki 
naraazgi walidein ki naraazgi me hai". 

Hazrat Ibne Umar se riwayat hai ke ek shaksh baar- 
gaah e risaalat me haazir hua ke Aap Hi se jihad me 
shirkat ki ijazat haasil kare. Aap Hi ne usse pucha ke "Kya 
tumhare walidein ba-hayaat hain?" Usne arz kiya "Han ba- 
hayat hai. Aap HI ne farmaya: "Jao unki khidmat aur dekh 
bhaal me hi jihad karo". Mumkin hai ke us waqt jihad me 
chalne ki koie khaas zaroorat na ho aur doosri taraf unke 
walidein ki dekh bhaal wa nigeh-daast ke liye koie aur na 
ho. Aam halaat me walidein ki khidmat sab se badi ibadat 
wa neki hai. 

Ek hadith me hai ke Aap Hi ne sahaba se poocha: 
"Kya mai turn logon ko sab se bada gunaah bataon?" Phir 
khud hi irshaad farmaya: "Allah ta'ala ke saath shirk karna 
aur walidein ki nafarmani wa haq talafi karna". Isme ghour 
karne ki baat yeh hai ke walidein ki nafarmani ko shirk ke 
saath milakar bayan kiya gaya hai, jisse us gunaah ki 
qabahat ka andaaza kiya jasakta hai. 

Ek hadith me hai ke Aap Hi ne farmaya "Walidein ka 
nafarmaan, Eahsaan jatlaane waala aur sharaab ka aadhi 
ye loog jannat me na jayenge". Neez Aap HI ka irshaad hai: 
"Walidein ki haq talafi karne waale par Allah ki laanat hai". 
Aur yeh ke "Ma baap ko gaali dene waale par Allah ki 
laanat hai". 

Ek hadith me hai ke Allah ta'ala tamam gunaahon ki 
saza ko aksar qiyamat tak muakkhar farmate hain siwaye 
walidein ki nafarmani ki saza ke, ke uske liye jaldi farmate 
hain. Yani walidein ke nafarmaan ko duniya hi me apne 
kiye ka nateejah dekh lena padta hai. (albatta usne maafi 
talafi karli to Allah ta'ala zaroor maaf farmayenge) Jaisa ke 
surah e Bani Israeel ki is ayath se maloom hota hai: 

"Tumhara mb tumhare dilon ki kaifiyat ko khoob jaanta hai, 
agar turn sach me neik hogaye to wo aajizi ke saath gid gidane 
waale ke haq me badi bakhsah ne waali zaat hai." 

Hazrat Ka'b ahbaar Sh farmate hain ke jo shaksh 
walidein ki nafarmani karta hai Allah ta'ala uski umar ko 
ghata dete hain taake jald se jald uski saza di jaye. Aur jo 
shaksh walidein ka farma-bardaar hota hai to wo uski 
umar ko badha dete hain, taake wo ziyadah se ziyadah 
khair o bhalayi ke kaam karsake. 

Walidein ke sulook me yeh bhi dakhil hai ke agar wo 
mohtaaj hain to unki haajat baraari kare. Chunanche 
Rasoolullah Hi ke paas ek shaksh aaya aur usne shikayat 
ki ke uska baap uske maal me man-maani aur tasarruf 
karna chahata hai. Aap Hi ne farmaya: "Tu aur tera maal 
tere baap ka hai". 

Hazrat Ibne Abbas se kisi ne poocha ke "Surah e 
A'raaf" me jo "Ashaab e A'raaf" ka tazkirah hai uski 
haqeeqat kya hai? Aap 4|> ne farmaya: "Jahan tak "A'raaf ka 
talluq hai wo jahannum ke darmiyaan ek pahaad ka naam 
hai. Us par darakth, nehrein aur phal waghairah hain. 
Rehgaye ashaab e a'raaf to yeh wo loog honge jo walidein 
ki marzi ke khilaaf jihad me gaye aur Allah ke raaste me 
khoob qitaal kiya. Unka 'Allah ke raaste me jihad' unhe 
jahannum me dakhil hone na dega aur 'walidein ki 
naraazgi' jannat me jaane nahi degi. Lihaza wo jannat o 

jahanam ke darmiyaan me tehre rahenge, yahan tak ke 
Allah ta'ala unke baare me koie faislah farmade. 

Hazrat Umar ne ek shaksh ko dekha ke wo apni 
waalidah ko gardan par uthaye huwe Kabatullah ka tawaaf 
kar raha hai. Us shaksh ne Hazrat Umar se poocha: "kya 
mai apne waalidah ki khidmaton ka haq adaa kar raha 
hun?" Aap ne farmaya: "Nahi! ek hissa bhi nahi adaa kar 
raha hai. Albatta tu accha sulook zaroor kar raha hai. Allah 
ta'ala tujhe is thode ka sawaab bhi inshallah bohot denge". 

Rasoolullah Hi ne farmaya: 4 shakshon ke baare me 
Allah ta'ala ka waadah hai ke na unhe jannat me dakhil 
karega aur na apni neematon ka maza chakne dega. 1. 
Bohot sharaab peene waala, 2. soodh khane waala, 3. 
Yateem ka maal khane waala aur 4. Walidein ki nafarmani 
karne waala. Albatta wo toubah karle to alag baat hai. 

Ek hadith me hai ke: "Jannat maa ke qadmon ke neeche 
hai". Ek hadith me hai ke: "Baap jannat ka darwazah hai". 
Chahe to uski hifazat kare ya zaaya karde. 

Ek hadith me hai ke: "3 duayein baghair kisi shak ke 
maqbool hain: 1. Mazloom ki dua, 2. Musafir ki dua aur 3. 
Walidein ki dua aoulaad ke liye". 

Wahab bin munabbah rehmatullahi alaih farmate hain 
ke: Allah ta'ala ne Hazrat Musa a.s par wahi bheji ke: Aye 
Musa! Apne walidein ki touqeer aur ezzat o eahteraam 
kijiye. Kyun ke jo shaksh apne walidein ki izzat o 
eahteraam karta hai to mai uski umar Iambi karta hun aur 
use aisi aoulaad deta hun jo uski izzat karti hai. Aur jo 
shaksh apne walidein ki nafarmani karta hai mai uski 
umar kam karta hun aur use aisi aoulaad deta hun jo uski 
nafarmani karti hai. 

Abu bakr ibne abi maryam farmate hain ke: Mai ne 
touraat me padha hai ke jo apni walidein ko maare use 

qatal kardena chahiye. Wahab bin munabbah farmate hain: 
Mai ne taurat me dekha hai ke jo walidein par haath 
uthaye usko rajam kardiya jaye. 

Ek shaksh ne Rasoolullah HI se aakar poocha ke mai ne 
5 waqt ki namaz padhli aur ramazan ke roze rakh bye aur 
zakaat adaa karli aur baitullah shareef ka haj karliya hai to 
ab mere baare me aap kya farmayenge? To Aap Hi ne 
farmaya: "Jo shaksh in aamaal ko karle wo nabiyon, 
siddiqon, shuhada aur saliheen ke saath hoga, ba-shart yeh 
ke walidein ka nafarmaan na ho". 

Rasoolullah Hi ka irshaad hai ke "Mai ne meraaj me ek 
qoum ko dekha ke wo cheron ke bal jahannum ki aag me 
tange huwe the. Mai ne jibraeel a.s se poocha ke yeh kaun 
loog hain? Unhone farmaya yeh wo loog hain jo duniya me 
apne waalidein ko bura bhala kehte the". 


A Us 1 is* .... it. Hi 


9. Risktedaaron se bad suLooki karna 




Allah ta'ala ka irshaad hai: 

Aur Allah se daro jis ka waasta dekar turn ek doosre ke huqooq 
talab karte ho aur rishte daari se daro. 


(An nisa: 1) 

Doosri jagah irshaad hai: 



Phir turn se bhi khadsha hai ke agar turn mulk me Hakim 

banjao to zameen me fasaad machane lago aur rsihte qata 

karne lago. Yahi wo loog hain jin par Allah ne laanat farmadi 
phir unhe goonga, behra aur andha banadiya. 

(Surah e Muhammad: 22-23) 

Nabi e Kareem 0 ne farmaya: "Rishte daaron se qata 
talluq karne waala jannat me dakhil nahi hoga". (Yani 
baghair us gunaah ki saza bhugte. Warna har saahib e 
iman bil aakhir jannat me zaroor jayega. Inshallahu ta'ala) 

Ek hadith me waarid hua hai ke jo shaksh apne ghareeb 
aur haajat-mand rishte daaron ki dekh bhaal nahi karta, 
na unke saath husne sulook karta hai aur sadqah wa 
khairaat bhi unhe chod kar doosron par karta hai, to Allah 
ta'ala na uske sadqah wa khairaat ko qabool karenge, na 
qiyamat ke din uski taraf nazar e enayat se dekhenge. 

Aur agar koie be-charah khud hi ghareeb o khasta haal 
ho to use chahiye ke kam az kam wo apne un rishte- 
daaron ke halaat maloom karne aur mulaqaatein karne ke 
zariyeh unke huqooq adaa kare, jaisa ke khud Huzoor Hi 
ka irshaad hai: "Sila rehmi karo chahe wo salam hi ke 
zariyeh kyun na ho". 

Neez Aap Hi ka irshaad hai ke: "Jo shaksh Allah par aur 
aakhirat ke din par iman rakhta hai us par laazim hai ke 
apne rishte daaron se sila rehmi kare". 

Neez hadith e shareef me hai ke: "Eahsaan ke badle 
eahsaan kardena hi sila rehmi nahi hai, balke asal sila 
rehmi yeh hai ke aadmi uske saath bhi sila rehmi kare jis 
ne uske saath talluqaat tode hain". 

Isi tarah Aap Hi ka irshaad hai ke: "Allah ta'ala ne 
farmaya: "Mai Rehman hun, Yeh 'rehem' rishtedari hai. 
Jisne use jode rakkha mai use jode rakkhunga aur jo usko 
tode mai use apne se tood dunga". Yani alahidah kardunga. 

Hazrat Ali ibne Hussain r.a ne apne bete ko wasiyyat 
farmayi thi ke: "Bete qata rehmi karne waale ke saath mat 
rehna, kyun ke mai ne aise shaksh par Allah ki kitaab me 3 
jaghon par laanat paayi hai". 

Ek martabah Hazrat Abu Hurairah hadith bayan 
karne baithe to pehle yun irshaad farmaya: "Is majme me 
jo loog rishta qata karne waale hai wo uth jaye. Us eaylaan 
ke bad poore majme me se sirf ek noujawaan utha aur 
chaldiya. Wo kuch barson se apni phoopi se qata talluq 
kiye huwe tha. Seedhe unke paas pahuncha aur maafi ke 
zariyeh maamilah saaf karliya. Uski phoopi ne usko maaf 
kardiya aur az raah e tajjub daryaaft kiya ke achanak yeh 
tabdeeli tere andar kaise aagayi? Usne Hazrat Abu 
Hurairah Mp ke is eaylaan ka zikr kiya tab uski phoopi ne 
usse kaha ke unse is eaylaan ki wajeh daryaaft karo. Yeh 
noujawan dubara unki majlis me haazir hua aur apni 
maafi ka poora qissa sunakar arz kiya hazrat aakhir aisa 
shaksh aap ki majlis me kyun na baithe? Hazrat Abu 
Hurairah Mp ne farmaya mai ne Rasooullah Hi se suna hai 
Aap Hi farmate the Allah ki rehmat aisi qoum par naazil 
nahi hoti jisme koie rishta qata karne waala ho. 



Irshaad e khudawandi hai: 

Aur zina ke qareeb bhi mat jao, be-shak wo badi be- hayayi hai 

(Bani israil: 32) 

Doosri jagah farmaan e baari ta'ala hai: 

(Ji^ajjl {jA 4jbUs t^O^ 


Zaaniyah aur zaani dono me se har ek ko 100 kode maaro, aur 
Allah ke deen ke maamale me agar turn Allah par aur aakhirat 
par iman rakhte ho to unke saath kisi tarah ki narmi nahi 
baratni chahiye. Aur unke us saza ko momineen ki ek jamaat 

mulahaza kare. 


(An Noor: 2) 

Fuqaha e kiraam r.a farmate hai ke zaaniyah aur zaani 
ki yeh dunyawi saza hai, ba-shart yeh ke wo ghair shadi 
shuda ho. Aur agar shadi shuda ho to phir unki saza yeh 
hai ke unhe nisf jism tak gade me khada karke sangsaar 
kiya jaata hai. Un logon ki yeh saza isi tarah sunnat se 
saabit hai. Chunanche irshaad hai ke agar duniya me unhe 
yeh saza nahi mili to phir aakhirat me aag ke angaaron se 
azaab diya jayega. 

Jaisa ke zaboor me bhi aaya hai ke zina karne waale 
qiyamat ke din apne sharam gaahon ke bal latke huwe 
honge. Aur unhe lohe ki salaakhon se maara jayega. Aur 
jab shiddat e takleef se faryaad karenge to jahannam ka 
daarogha kahega: "ye awaaz kaha se aarahi hai? Halanke 
duniya me to tu hasta tha, khush hota badmasti karta tha, 
na Allah se darta tha, na sharmaata tha. 

Ek hadith me hai ke jab aadmi zina karta hai ya sharaab 
peeta hai to Allah ta'ala uske dil se iman ko is tarah nikaal 
lete hai jis tarah aadmi apne jism se kurta utaar leta hai. 

Ek aur hadith me hai ke Aap ne farmaya 3 aadmiyon 

se Allah ta'ala qiyamat ke din na kalaam farmayenge aur 
na gunaahon se unka tazkiyah farmayenge. 1. Boodha zina 
kaar, 2. Jhoota baadshah aur 3. Mutakabbir mohtaaj. 

Hazrat Ibne Masood farmate hain ke Mai ne 
Rasoolullah H se arz kiya ke ya Rasooallah! Allah ta'ala ke 
nazdeek sab se bada gunaah kaunsa hai? Aap H- ne 
irshaad farmaya Allah ki zaat me kisi ko shareek karna, 
haalanke wo tumhara khaaliq hai. Mai ne kaha yeh to 
bohot hi zabardast gunaah hai. Uske baad kaun sa gunaah 
hai? Irshaad farmaya: Rozi ke dar se aoulaad ko qatal 
kardaalna, Mai ne poocha iske baad? Aap H ne farmaya: 
Padosi ki biwi se zina karna. Phir Aap H ke is qoul ki 
tasdeeq me yeh ayaat naazil huie: 





[>r ' 9 . -✓tv ft ^ ** 


Aur wo loogjo Allah ke saath kisi aur ko nahipukaarte aur na 
na-haq qitaal karte hai aur na zina karte hain, aur jo koie aisa 
kare to wahi mustahiq e saza tehrega. Iske liye qiyamat me 
dugna azab hoga. Aur usme wo sada khaar hokarpada rahega 
Siwaye uske jo toubah karle. 


(Furqan: 68-69) 

Huzoor Hi ke khwaab waali riwayat me hai ke Aap HI 
ne farmaya phir Ham Nabi e kareem HI jibraeel aur 
mekaail aage chale to dekha ke ek muqaam tannoor ki 
tarah hai. Nichla hissa kushadah aur oopari hissa nihayat 
tang hai. Isme cheekh o pukaar horahi hai. Ham ne us ke 
andar dekha to usme bohot saare nange mard aur auratein 
thi. Unke neeche ki jaanib se aag ki lipatein nikal rahi thi 

aur wo us aag ki sakhti ki wajeh se cheekhein maar rahe 
the. Main ne poocha Jibraeel yeh kaun loog hain? Unhone 
batlaya ke yeh zinakaar mard aur zina kaar auratein hain. 
Qiyamat tak unke saath yahi sulook rahega. 

Quran e Majeed ki ayath "Laha sab'atu abwaab" 
"jahannam ke 7 darwaaze hain" ki tafseer me Hazrat Atta 
r.a farmaya hai ke un darwaazon me sab se ziyadah gham 
naak, dardnaak nihayat hi garam wa badboo daar darwah 
aise zina kaaron ke dakhile ke liye hoga jinho ne jaan 
boojh kar Zina kiya ho. 

Aur Makhool dimashqi r.a farmate hain ke jahannami 
jahannam me ek nihayat hi muta'ffin badboo mehsoos 
karenge to kahenge ke, Kitni gandi badboo hai, ham ne to 
aisi gandi boo kabhi nahi soonghi. Unhe batlaya jayega ke 
yeh zina kaaron ke sharm gaahon se nikli huie badboo hai. 

Rasoolullah Hi ka irshaad hai: "Aye musalmano! zina se 
bacho. Kyun ke usme 6 tarah ki buraiyan hain, 3 duniya 
me aur 3 marne ke baad. Duniya ke nataaij yeh hai: 1. 
Uske chere ki wajaahat ka khatam hojana, 2. Umar ka kam 
hojana, 3. Daaimi faqr o faaqah me mubtala hojana. Aur 
aakhirat ke 3 nataaij yeh hain: 1. Allah ta'ala ka gussa, 2. 
Hisaab ki sakthi aur 3. Dozakh ka azaab. 


n. Kkilaaf e jrtrat skakwat raani 


Quran e Majeed me Allah ta'ala ne Sayyiduna Loot Alaihis 
salam ki qoum ka qissa bayan karne ke baad ke un logon 
ne Apni zaroorat e shahwaani ki takmeel ke liye fitri aur 
insaani tareeqah ko chood kar yeh battareen o haya sooz 
harkat shuru kar rakkhi thi ke nou-umar ladkon ko bajaye 
biwiyon ke istemaal karte the. Zaahir hai ke yeh 
mazmoom harkat na sirf yeh ke be-hayayi hai balke 

insaaniyat wa aadmiyyat, hatta ke haiwaniyat se bhi giri 
huwi harkat hai. Is liye Allah ta'ala ne unhe uski battareen 
saza di. Farmaya ke: 




' s' ill* It ^ ' fV ^ ^ i w** ^ » Z.su/' 9 9 9, 

Phir jab hamara hukum pahuncha to ham ne unki basti ke 
nichle hisse ko oopar aur oopar waale hisse ko neeche teh o 
baala kar diya. Aur ham ne un parpukhta eent ke aise patthar 
barsaye jo waazeh tour par batla rahe the ke yeh duniya ke 
patthar nahi hain (balke uske makhsoos khazane se aarahe the). 
(Aur yeh mukhatabeen e quran! sun rakho keyeh wo battareen 
jurm hai ke agar turn me se koie is kaam ka irtekaab kare to 
uski saza) zulum karne waalon se kuch door nahi. 


(Hood: 82-83) 

Rasoolullah Hi ka irshaad e giraami hai ke tumhare 
baare me sab se ziyadah khouf mujhe jis cheez ka hai wo 
yeh hai ke kahi qoum e loot ka amal turn me na shuru 
hojaye. (Uske baad aap H ne) 3 martabah aise shaks par 
laanat farmayi. 

Neez Aap H ka irshaad hai: "Tumhe agar maloom 
hojaye ke kisi ne qoum e loot ka amal kiya hai to fa'ail aur 
mafool dono ko qatal kardaalo. 

Hazrat Ibne Abbas jjp aise logon ke baare me farmate 
hain ke basti ki kisi oonchi imarat par lejakar wahan se 
unhe neeche giradiya jaaye. Aur unpar oopar se patthar 
pheke jaaye. Jis tarah Allah ta'ala ne qoum e loot ke saath 
kiya hai. 

Musalmano ka is baat par ijma hai ke lawaatat un bade 
gunaahon me se hai jinhe Allah ta'ala ne sarahatan haram 
qarar diya hai. Irshaad e khudawandi hai: 

(J-9- 5 


Kya turn ladkon ke paas (shahwat ke saath) aate ho aur 
tumhare parwardigaar ne jo tumhare khaatir se jode banaye 
hain unhe chood dete ho (un se faaidah nahi uthate) haqeeqat 


yeh hai ke turn loog had se tajaawuz karne waale ho (halal o 
haram me farq nahi karte). 

(Shu'ara: 165-166) 


Doosri jagah Allah ta'ala apne Nabi Hazrat Loot alaihis 
salam ka zikr karte huwe irshaad farmate hain: 




Aur ham ne unhe (Hazrat loot alaihis salam ko) us basti se 
najaat de di jo khabaais ke murtakib the. Be-shak wo badi buri 
aur na farmaan qoum thi. 


(Ambiya: 74) 


Unki basti ka naam samood tha. Aur uske rehne waale 
nihayat gandi harkat ke aadhi the, ke wo apne shahwaani 
zaroorat, jinsi khwaahish ki takmeel ke liye kam umar 
ladkon ki dubur ko istemaal karte the. 

Ek hadith me hai ke auraton ka aapas me bila hijaab 
milna zina hi hai. Ek hadith me hai ke Rasoolullah H ne 
farmaya: 4 Aadmi aise hain jinki subah hi allah ke gusse 
me hoti hai aur shaam bhi Allah ki naraazgi me hoti hai. 

1. Wo mard jo auraton ki mushabahat ikhtiyaar kare 
(libaas, waza qata me) 

2. Wo auratein jo mardon ki mushabahat ikhtiyaar kare. 

(Libaas o waza qata me) 

3. Wo aadmi jo jaanwar se sohbat kare, 

4. Wo mard jo mardon se sohbat kare. 

Baaz riwayaat me hai ke jab mard; mard se (bila hijaab) 
milta hai to Arsh khuda ke khouf se kaapne lagta hai. 
Aasmaan qareeb hota hai ke zameen par girpade, ke 
farishte atraaf se aakar use thaam lete hain aur surah e 
ikhlaas ka wird shuru kardete hain. Yeh kaifiyat us waqt 
tak rehti hai jab tak Allah ka qahar o ghazab door na 
ho j aye. 

Hazrat Ibne Abbas farmate hain ke Lawatat karne 
waala agar baghair toubah kare margaya to qabar me 
khinzeer ki shakal me badal diya jaata hai. Huzoor e 
Akram ka irshaad hai Jo shaksh kisi mard se ya apni 
biwi ki dubur me sohbat kare haq ta'ala qiyamat ke din 
uski taraf dekhenge bhi nahi. 

Maloom hona chahiye ke auraton aur mardon ki taraf 
shahwat ki nazar se dekhna zina ke hukum me hai. Jaisa 
ke khud hadith me hai: Aankh ka zina na-mahram ki taraf 
dekhna, haath ka zina usko choona, paair ka zina uski taraf 
chalna, zubaan ka zina usse baat karna, kaan ka zina na- 
mahram ki baatein sunnah hai. Nafs tamannaye karta hai. 
Sharam-gaah unki tasdeeq ya takzeeb karti hai. Isi wajeh 
se ahlullah ne na-mahramon aur amradon se baat karne 
aur unke saath baithne se bachne me bohot hi mubalagah 
farmaya hai. 

Chunanche Hasan bin zakwaan rehmatullahi alaih 
farmate hain: Maal daaron ke bacchon ke saath baithne se 
bacho. Kyun ke unki suratein kuwari ladkiyon ke maanind 
hoti hain. Wo auraton se ziyadah fitne ka samaan hai. Baaz 
ulama ne tanhayi me amradon ke saath rehne ko haram 
qarar diya hai. Sufyan e sauri r.a ek ghusul khaane me 
daakhil huwe, wahan ek chote se khoobsurat bacche ko 

dekha to farmaya: Is bacche ko fauran yaha se lejao. Kyun 
ke mai aurat ke saath ek shaitaan ko dekhta hun aur un 
khoobsurat ladkon par 10 se ziyadah shayateen nazar aate 
hain. 

Hadith e paak me hai ke nigaah iblees ki teeron me se 
ek zeher me bujha huwa teer hai jisne uski hifazat ki usko 
Allah ta'ala ibadat ka ek khaas maza ataa farmadete hain 
jisko wo qiyamat tak apne dil me mehsoos karta hai. 

Hazrat Khalid bin waleed 4^ ne siddiq e akbar iffe ke 
zamana e khilafat me unhe ek khat likha ke idhar baaz 
ilaqon me aise loog hain jo dubur (paikhane ke muqaam 
me) sohbat karte hain (unhe kya kiya jaye?). Hazrat Abu 
Bakar 4l> ne sahaba e kiraam ko jama karke mashwarah 
kiya ke is harkat ki saza kya honi chahiye? Bil ittefaaq uski 
saza yeh tey paayi ke aag me bhun diya jaaye. Chunanche 
Hazrat Siddeeq e akbar ne Khalid bin waleed 4l> ko yahi 
hukum likh bheja aur unhone yahi saza jaari ki. 

(Maloom hona chahiye ke) Biwiyon ke peeche ke 
muqaam me sohbat karna bhi lawatut hi me dakhil hai. 
Kyun ke Allah ta'ala ne use haram qarar diya hai. Aur 
Quran e Majeed me yeh jo ayat hai: 

x 9 

9 99 Cf 9%*S9S . * 9 S'\ 9 9 ' 

Tumhari auratein tumhari khetiyaan hain to auo turn apni 
khetiyon me jis tarah chaaho. 


(A1 Baqrah: 223) 

Is me lafz 'jis tarah chaaho' ke yeh maana nahi hai ke 
dubur me bhi sohbat kar sakte hain. Balke matlab yeh hai 
ke chahe saamne se milo ya peeche se sohbat to us 
muqaam e waahid hi me karni padegi jo Allah ta'ala ne us 
garz ke liye muqarrar farmaya hai. Chunanche khud ayat e 
kareemah me lafz e 'hars' (kheti) bhi us jaanib isharah 

karta hai ke sohbat farj hi me honi chahiye. Kyun ke 
(aoulaad ki paidayish usi surat me hosakti hai) Uske 
elawah aqalan bhi dubur me sohbat karna nihayat 
makrooh aur khabees kaam hai. Hadith me hai ke aurat ke 
dubur me, isi tarah haayizah se sohbat karne se bacho. 

Ek hadith me hai ke Aap iH ne farmaya jo shaksh biwi 
ki dubur me ya haalat e haiz me sohbat kare wo maloon 
hai. Ek hadith me aaya hai ke jis shaksh ne biwi se haalat e 
haiz me sohbat ki ya uske pichle muqaam me sohbat ki to 
usne us cheez ka inkaar kardiya jo Muhammad H par 
naazil huie hai. (Yaani Quran e Muqaddas). 

Bohot se jaahil loog in umoor e shariyyah ki zara 
riaayat nahi karte aur aise khabaais me mubtala hote hain 
jisse shariyat e muqaddasah me roka aur mana kiya hai. 
Yeh sab laa-ilmi aur jahalat ke umoom aur shuyoo ka 
nateeja hai. Isi liye Hazrat Abu darda Sp farmate the ke 
Aadmi ko ya to aalim banna chahiye ya taalib e ilm. Ya 
ahkaam o masaail pooch lene waala ya phir un ahle elm se 
sohbat karne waala banna chahiye. Kyun ke un se 
muhabbat rakhne me milte jhulte rehne me is tarah ki 
bohot se uloom o masaail aadmi ke kaan me padte rehte 
hain. Aur bande par waajib hai ke Allah ta'ala se nihayat 
tazarro' wa zaari ke saath apne gunahon ki maafi maangta 
rahe aur aafiayt talab karta rahe. 


12. Soocl kkana 


Irshaad e khudawandi hai: 




Aye Imaan waalo! badha chadha kar sood mat khao. 


(Aal e Imran: 130) 

Doosri jagah irshaad hai: 


3 

Jo loog sood khate hain wo (qiyamat ke din apni qabron se) is 
tarah uth-khade honge jaise unhe shaitaan ne choo liya. (aur 
yeh zillat wa khwaari mehez is wajeh se hogi ke wo duniya me 
kaha karte the) tijarat bhi to sood ke maanind hai. 

(A1 baqrah: 275) 

Is battareen heele ke zariyeh unhone haram ko halal 
kar liya tha. Is ka nateejah yeh hoga ke jis waqt Allah ta'ala 
murdoon ko qabron se nikalne ka hukum farmayenge to 
loog tezi se Allah ki taraf doud padenge, siwaye sood 
khoron ke, ke wo margee ke mareez ki tarah baar baar gir 
padenge. Choonke unhone duniya me khoob sood khaya 
tha Allah ta'ala us din unke peton ko bhi khoob badha 
dega aur wo itne bhaari hojayenge ke jab bhi wo uthna 
chahenge apne peat ke boojh se fauran gir padenge. 

Rasoolullah 0 ne farmaya "Mai jab shab e meraaj me 
(aasmano par) chad raha tha to mai ne saatwe (7th) 
aasmaan par se bijli aur kadak ki aawaazein suni aur mai 
ne dekha ke kuch loog hain jo apne peat thaame huwe 
hain aur wo is qadar bade hain ke jaise koie ghar ho. Isme 
saamp aur biccho hain jo baahar se nazar aarahe hain. Mai 
ne poocha Jibraeel yeh kaun loog hain? Unhone bataya ke 
yeh sood khoor hain. 

Ek hadith me hai ke "Jis qoum me sood aam hojata hai 
us qoum me junoon (pagal pan) bhi aam hojata hai". Ek 
hadith me hai ke "Sood me 70 buraiyan hain, unme se 
adna yeh hain ke koie apni maa se zina kare. Aur sab se 
battareen sood yeh hai ke aadmi musalman bhai ki 

be-aabrooyi kare". Ek hadith me hai ke Aap H ne farmaya: 
"Ek dirham jo aadmi sood ke zariyeh haasil kare uska lena 
36 martaba zina karne se battar hai". Ek hadith me hai ke 
har wo qarz jis par nafa liya jaaye wo riba hai. 

Ek hadith me irshaad e nabawi hai: "4 aadmi aise hain 
ke Allah ta'ala par haq hai ke na unhe jannat me dakhil 
kare aur na hi jannat ki koie neemat unhe de. 1. Sharaab 
ka aadhi, 2. Sood khane waala, 3. Yateem ka maal hadap 
lene waala aur 4. Walidein ki nafarmani karne waala. 
Albatta wo toubah karlein to alag baat hai". 

Bayan kiya gaya hai ke sood ko mukhtalif heelon se 
halal banakar khane waale qiyamat ke din kutton aur 
khinzeeron ki shakal me uthaye jayenge, jis tarah ashaab e 
sabt (yani bani israeel ki wo qoum jinhe Allah ne hafte ke 
din machli ke shikaar se mana kiya tha) ne heelah saazi ki 
thi ke hafte ke din to machli to nahi pakadte the albatta 
chote chote houze bana rakkhe the, unme machliyan phas 
jaati to agle din jaakar unhe nikaal laate the. To Allah ta'ala 
ne unko zaleel bandaron ki shakal me maskh farmadiya 
tha. 

Hazrat Siddiq e Akbar ^ se riwayat hai ke sood lene 
waala, dene waala dono jahannami hain. 


13. Yateem lea maat kaclap tena 


/ 


Allah ta'ala farmate hain: 




I* ^ 1' 9 ^ ^ 

Be-shak jo loog yateem ka maal zabar dasti kha rahe hain wo 

dar haqeeqat apne peton me aag bhar rahe hain, aur wo 

anqareeb jahannam raseed honge. 


(Nisa: 10) 


Doosri jagah (yateemon ke sarparaston se khitaab karte 
huwe) farmaya gaya hai: 


Yateem ke maal ke qareeb bhi mat phatko. Albatta munasib 
tareeqeh par (muwaafiq e ahkaam e shara le lo to aur baat hai) 


(Anaam: 152) 

Saddi rehmatullahi alaih farmate hain ke zulm se 
yateem ka maal khane waale qiyamat me is tarah haazir 
honge ke unke mooh, kaan, naak aur aankhon se aag ki 
lapetein nikal rahi hongi, jise dekh kar har koie samajh 
lega ke yeh yateem ka maal khata tha. 

Fuqaha e kiraam ne farmaya ke agar yateem ke zimme- 
daar o sarparst khud ghareeb hai, uske masaarif ka boojh 
nahi utha sakte to unko maroof tareeqeh se is qadar maal 
lena ke us yateem ki zarooriyaat baham pahunchaye 
jasake jayaz hai. Jaisa ke Haq ta'ala ka irshaad hai: 

Aur jo (sarparast) ba-maqdoor ho to usse bachna chahiye aur 
jo mohtaaj ho to use dastoor ke muwaafiq yateem ke maal me 

se lena jayaz hai. 


(Nisa: 6) 

'Maroof ki tafseer me Allamah Abdur rehman ibne 
jouzi rehmatullahi alaih ne farmaya hai ke maroof se 
"batour e qarz lena ya baqadr e zaroorat lena ya batour e 
muaawizah e khidmat lena ya mashroot taur par lena, 

baad me wusa't huie to louta denge warna haq e khidmat 
samjha jayega" muraad hai. 

Hadith me hai ke "Mai aur yateem ki parwarish karne 
waala is tarah honge". aap ne apni shahadat aur beech 
ki ungli se is tarah isharah kiya ke dono ke darmiyaan 
qadre faasilah rakha. 

Yateem ki kafalat me uski nigrani ki fikr aur uske 
qiyaam o ta'aam aur libaas ki farahami ka nazam aur uske 
hisse me agar kuch maal hai to uske badhane ki ya kam az 
kam hifaazat karne ki saee' dakhil hai. Chahe wo yateem 
rishtedaar ho ya ghair rishtedaar. Ek hadith me hai ke 
"Agar kisi ne kisi yateem ko unke khud muktafi' hone tak 
apne saath khane me shareek rakha to Allah ta'ala uske 
liye jannat ko waajib kardete hain. Ba-shart yeh ke koie 
aur gunaah dukhool e jannat me rukawat na bane. 

Ek doosri hadith me hai ke Agar koie shaksh kisi 
yateem bacche ke sar par ikhlaas ke saath haath phere to 
jitne baal uske haath ke neeche aayenge utni nekiyaan 
Allah ta'ala uske naama e aamaal me likh dete hain. 

Hazrat Abu darda se kisi ne wasiyyat chahi to 
unhone farmaya ke yateem par shafaqat kiya karo aur use 
apne qareeb rakha karo. Kyun ke Rasoolullah H ke 
saamne ek shaksh ne apne dil ki sakthi ki shikayat ki to 
Aap HI ne farmaya tha ke yateem ke saath muhabbat karo 
aur usko apne saath khana khilaya karo aur apne saath 
rakha karo. Agar turn aisa karoge to tumhara dil naram 
hojayega aur tumhari haajat baraari bhi hogi. 

Hazrat Anas bin malik % farmate hain behtareen ghar 
wo hai jisme koie yateem ho aur uske saath behtar sulook 
kiya jata ho. Aur battareen ghar wo hai jisme koie yateem 
ho aur uske saath bad sulooki ki jaati ho. Aur Allah ko 
apne bando me sab se ziyadah pasndeedah skahks wo hai 
jo kisi yateem ya bewa ki khaatir khana tayyar kare. 

Hazrat Dawood a.s ko Allah ta'ala ne wahi bheji thi ke: 
"Aye Dawood! Yateem ke haq me misl ek meherbaan baap 
hojao, bewa ke saath mushfiq shouhar jaisa sulook karo. 
Yaad rakho jaisa bowoge waisa paaoge. Matlab yeh hai ke 
khud aadmi ka marna bhi yaqeeni hai. To zaahir hai ke 
kabhi tumhari biwi bhi bewa hogi aur tumhare bacche bhi 
yateem honge. Agar yateemon aur bewaon ko ba-nazar e 
hiqaarat dekhoge aur unki bad haali ki wajah se na-rawa 
sulook karoge to waisa hi nateejah tuhare baad tumhare 
ahlo ayaal dekh lenge. Aur agar unke saath husne sulook 
aur zaroori ta'awun karoge to yahi maamila bil aakhir 
tumare ahl o ayaal ke saath bhi hoga. Wallahu aalam 

Yeh bhi zehen me rahe ke na-mahram bewaon se 
hamdardi wa sulook bade buzurg loog to baraahe raast 
kar sakte hain magar jo loog khatra aur fitne se mamoon 
nahi unhe bohot eahtiyaat ki zaroorat hai. Apne ko 
makhfee rakh kar uske mahramon aur sarparaston ke 
zariyeh madad ki jaasakti hai. 


r ^ 

14. Allah, aur Rasoolullah ki taraf gkalat kaat 

masook kama. 


Irshaad e baari ta'ala hai: 

^ 399 99 filial fit's \iS3SS 

jJ LaJ I 

Aur qiyamat ke din jin logon ne Allah par jhoot baandha tha 
unke chehron ko aap dekhenge ke siyaah hain. 

(Zumar: 60) 

Isi tarah halaal ko haraam qaraar dena aur haraam ko 

halal qaraar dena bhi Allah par jhoot bandhne ke mumasil 
aur kufr e mehez hai. Ulama ki ek jamaat ka to ye khayaal 
hai ke Allah aur Rasooullah Hi par jhoot baandhna aisa 
jurm hai ke jis se aadmi kaafir aur khaarij az millate 
islamiyah hojata hai. 

Hadith me hai ke Nabi e Kareem |§l ne farmaya jis ne 
meri taraf kisi baat ki ghalat nisbat kardi to uske liye 
jahannam me ek ghar banadiya gaya. Ek hadith me hai 
jisne qasdan meri taraf kisi ghalat baat ki nisbat ki to wo 
apna thikana jahannam me banale. Neez Aap 0 ka irshaad 
hai ke jo shaksh meri taraf jaan boojh kar jhooti hadith 
bayan kare to wo jhooton me se ek hai. Yeh bhi Aap 0 ka 
irshaad hai ke kalimah-go ki fitrat me sab kuch hai maghar 
khiyaanat aur jhoot nahi hai. 

Kisi aam musalmaan ki taraf ghalat bayani karna bhi ek 
mazmoom harkat hai. Aur tamaam aqalmandon ke 
nazdeek sakhth qisam ki bad-akhlaaqi hai. Ceh jaaye ke 
Allah ta'ala jo hamara khaaliq aur maalik hai aur Aleem o 
Khabeer hai aur Rasoolullah 0 (jo hamare haadi aur 
rehnuma aur muhsin e aazam hai) ki jaanib se ghalat 
baatein bayan karna aur jhooti aur ghadi huie baaton ko 
unki taraf mansoob karna to battareen gunaah hi nahi, 
badi razaalat aur kameengi ki baat hai. Is liye is harkat ki 
jitni bhi mazammat ki jaye kam hai. 


Hk 


15. Maidaan e jikaa d se kkaagna 




Haq ta'ala shanahu ka irshaad hai: 

B IjUj a!)' 

Jo koie us rooz (yani jang ke rooz) apnipeeth dikayega to wo 

khuda e ta'ala ka ghazab lekarphirega. Aur uska thikana 
jahannam hai. Siwaye iske ke koie heela e jang kar raha ho ya 
lashkar me panaah lene aaraha ho. 


(Anfaal: 16) 

Hazrat Abu Hurairah jo saat halaak karne waali 
cheezon se bachne ki riwayat bayan ki hai usme Aap H ne 
maidaan e jihaad se bhaagne ko bhi muhlik qaraar diya 
hai. Ek hadith me hai ke 3 khaslatein aisi hain ke unke 
hote huwe koie amal aadmi ko nafa nahi deta hai. 1. Shirk 
aur waalidein ki nafarmani aur maidaan e jihaad se 
bhaagna. 

Hazrat ibne Abbas Sb farmate hain ke pehle to Allah 
ta'ala ne Surah e Aale Imran ki ayat ke zariyeh musalmano 
par laazim kiya tha ke 20 musalmaan 200 ke muqabile se 
na bhaage. Phir baad me musalmano ke zoouf ka lihaaz 
karte huwe Allah ta'ala ne is hukum me takhfeef farmayi. 
Chunanche doosra hukum naazil farmaya ke 100 
musalman 200 ke muqabile se na bhaage. (Yaani 
musalmano ko kam az kam 2 guni tadaada ka muqaabilah 
ba aasaani karlena chahiye. Is doguni tadaad se ghabra kar 
agar koie maidaan e jang se raah e faraar ikhtiyaar karta 
hai to yeh uske liye durust nahi. Albatta 200 dushnmano 
ke muqabile me 100 aadmiyon se bhi kam reh jaaye us 
waqt koie bhage to yeh maasiyat nahi hogi). 


16. Hakim ka riaaya par zulm kama 


mm 


Allah ta'ala ka irshaad hai: 






62 _ 


9 
* * 


Ilzaam to sirf un logon par hai jo logon par zulm karte hain aur 
na-haq duniya me sarkashi karte hain. Aise logon ke liye 
dardnaak azaab hai. 


(Shu'ara: 42) 

Neez irshaad e khudawandi hai: 



C9\-"' ' ty 1 

y° 

Aur (Aye Nabi m !) zaalim jo kaam kar rahe hain unse Allah 
ko bekhabar na samjhe. Fouran azaab is liye nahi utaarta ke 
unhe us din tak ke liye mohlat de rakkhi hai jis din aankhe 
phati ki phati rehjayengi aur wo khasare ki taraf doude jarahe 
honge aur unke dil dhak-dhak kar rahe honge. 

(Ibrahim: 43) 

Ek aur jagah irshaad hai: 

Aur anqareeb zaalimon ko 'maloom hojayega ke kaisi jagah 
unko jaana hai. 


(Shur'ara: 227) 

Nabi e Kareem il ka irshaad hai ke: "Jo shaksh ham 
(musalmano) se keena rakhe wo ham me se nahi". Ek 
hadith me hai ke "zulm qiyamat ke din ka andhera hai". 
Yani zulm qiyamat ke din zulm karne waalon ke haq me 
andheeron ki shakal me zaahir hoga aur wo wahan roshini 
se mehroom honge. Ek hadith me hai ke "turn me se har 
ek zimmedaar hai aur har zimmedaar se uske matehaton 
(ki dekh-bhaal) ke baare me poocha jayega". 

Neez Aap H ka mubarak irshaad hai ke "Jo hakim 
riaaya se keena rakhe wo jahannami hai". Aur yeh bhi 
farmaya ke: "Qiyamat ke din sakth tareen azaab me zaalim 
hukmraan honge". Aur yeh bhi Aap 0 ka irshaad hai ke 
"Jo logon par rehem nahi karta Allah uspar rehem nahi 
farmate". Ek hadith me hai ke "Insaaf pasand hukumraan 
qiyamat ke din arsh e ilahi ke saaye me rahenge". Ek 
doosri jagah irshaad hai ke "Jo loog insaaf ke saath hukum 
-raani karte hain aur matehaton, ghar waalon aur aam 
riaayah se behtar sulook karte hain wo qiyamat ke din 
noor ke mimbaron par honge". 

Rasoolullah Hi ne Hazrat Maaz se unhe yeman bhejte 
waqt farmaya tha "Logon ke behtareen maal (chun chun 
kar zakaat me) lene se bacho aur dekho mazloom ki 
baddua se apne aap ko bachaye rakhna. Kyun ke Allah aur 
uske darmiyaan koie hijaab nahi hai". 

Ek hadith me hai ke 3 aadmiyon se Allah ta'ala qiyamat 
ke din baat bhi nahi karega" un 3 me Aap Hi ne jhoote 
baadshah ka bhi zikr farmaya aur farmaya ke "Turn loog 
an-qareeb ohdon ke talabgaar aur khwahish mand hojaoge 
(magar unke huqooq na nibhane ki bina par) wo tumhare 
liye qiyamat ke din nadamat aur hasrat ka sabab banenge". 
Isi hadith me yeh bhi irshaad farmaya "Allah ki qasam! 
ham kisi aise shaksh ko ohdah supurd nahi karenge jo 
usko maange ya uska lalach rakhe". 

Neez Aap Hi ne farmaya "jisne qaza ka ohda talab kiya 
aur (uski salahiyaton ki wajeh se wo ohda) use mil bhi 
gaya phir agar uska insaaf zulm par ghaalib raha to uske 
liye jannat hai aur agar zulm insaaf par ghaalib aagaya to 
uske liye dozakh hai". Hazrat Ka'ab ibne ajurah c^> se ek 
martabah farmaya ke Allah tumhe bewaqoofon ki amaarat 
se bachaye, mere baad kuch loog hakim banenge, wo (aise 
honge ke) na mere raaste par chalenge na mera tareeqah 
apnayenge. 

17. Glauroor aur takablour kama 




Allah ta'ala ka irshaad hai: 

9* 9 If < ut's9 \ 9 / 9 9 9 {uSS US 9 9 9 u,S 9 <r's 

oJi 

/lwr Musa ne kaha: beshak mai ne panaah maang rakhi hai 
apne aur tumhare parwardigaar ki, har ghuroor waale se jo 
hisaab ke din ka yaqeen na kare. 


(A1 ghafir: 27) 


Ek jagah irshaad hai: 


Beshak wo (Allah ta’ala) mutakabbireen kopasand nahi karta. 


(An nahal: 23) 

Nabi e Kareem H ka irshaad hai ke "Akadne waalon ka 
hashar qiyamat ke din haqeer cheentiyon ki shakal me 
hoga. Loog unhe roondenge aur chahaar simt se zillat 
unpar charahi hogi". Neez hadith e paak me hai ke ")is 
shaksh ke dil me zarrah barabar bhi takabbur hoga wo 
jannat me nahi dakhil hoga". 

Baaz buzurgon ne kaha hai ke sab se pehle jis cheez ke 
zariyeh Allah ta'ala ki nafarmaani ki gayi wo takabbur hai. 
Yani Adam a.s ki takhleeq ke baad jab malaikah ko hukum 
diya gaya ke unhe sajdah karein to iblees ne takabbur ki, 
wajeh se is hukum ki nafarmani 

Ek hadith e qudsi me hai ke Allah ta'ala ne farmaya: 

"Buzurgi mera libaas hai aur badayi meri chadar hai. Jo 

koie use chenne ki koshish karega mai use aag me daal- 
dunga". 

Ek shaksh Rasoolullah HI ke saamne baaye haath se 
khana kha raha tha. Aap Hi ne farmaya "dahne haath se 
khaao". Us shaksh ne kaha mai nahi kha sakta. Aap Hi 
farmaya "is shaksh ko (meri hidayat par amal karne se) 
mehez uske takabbur ne roka hai". Raawi kehte hain ke 
uske baad phir wo apna haath apne mooh tak na utha 
saka. 

Ek hadith me hai ke Aap H ne farmaya "Kya mai turn 
logon ko bataaon ke jahannami loog kaun hain?" Phir Aap 
ne khud hi bataya ke "har bad-khoo, bad mizaaj, har 
bakheel jo maal jood jood kar rakhe aur har wo shaksh jo 
takabbur kare" sab jahannami hain. 

Ibne Umar Sb farmate hain ke mai ne Rasoolullah Hi se 
suna hai ke "jo shaksh chalne me akadta ho aur apne ko 
bada samajhta ho wo Allah ta'ala se is haal me milega ke 
Allah ta'ala us par gussah honge. Ek hadith me hai ke 
"jahannum me sab se pehle zaalim hakim, zakaat na dene 
waala maaldaar aur mutakabbir ghareeb dakhil honge". 




i8.jkooti gawaaki ctena 




Irshaad e baari ta'ala hai: 

(Rehman ke khaas bande wo hain) jo jhooti gawahi nahi dete. 

(A1 furqan: 72) 

Ek jagah irshaad hai: 

Pas turn loog buton ki gandagi aur jhoot bolne se bacho. 

(Haj: 30) 

Nabi e Kareem H ka irshaad hai ke "jhooti gawahi 2 
martaba Allah ke saath shirk karne ke barabar hai". 

Ek hadith me hai ke "jhooti gawaahi dene waale ke 
qadam qiyamat ke din us waqt tak hil nahi sakte jab tak ke 
jahannum uske liye waajib na hojaye". 

Neez Aap iH ne ek martabah farmaya: "kya mai turn 
logon ko sab se bada gunaah batladon? Sahaba Sb ne arz 
kiya zaroor batlaiye ya Rasoolallah! Aap Hi ne farmaya 
"Allah ke saath shirk karna, waliden ki nafarmani karna, 
jhoot bolna aur jhooti gawaahi dena". (Raawi kehte hain 
ke) Aap Hi is jumle ko baar baar dohraate rahe yaha tak 
ke hame khayaal hone laga ke ab aap sukoot farmale to 
behtar hai. 

Aaj kal jhoot ki tarah jhooti gawaahi bhi aam hogayi hai. 
Balke mehez be-diyanat wa mafaad parast loog to 
adaalaton ke aas paas ghoomte rehte hain aur paise lekar 
kisi bhi muaamale me gawaahi dene ke liye tayyaar rehte 
hain. Allah paak nafs o shaitaan ke makaaid se ham sab ko 
mehfooz farmaye. Ameen. 




19. Skaraak peena 


Irshaad e khuda-wandi hai: 


Jii \ { j£ t_5 8 3 1 Jai) 

^ 9si 9 i 9if < " it s 

dye iman waalo! sharaab, juwwa aur but paanse to mehez 
gande aur shaitaani kaam hain, unse bachte raho taake 
tumhara bhala ho. Shaitaan to yahi chaahta hai ke sharaab aur 
juwwe ke zariyeh turn me dushmani aur bugz paida kare aur 

turn ko zikr e ilahi aur namaz se rook daale. To kya turn (in 
harkaton se) baaz ajaaoge? 

(A1 maaidah: 90; 91) 

Ek hadith me hai ke sharab se bacho kyun ke wo 
ummul khabaais yani tamam buraiyon ki jad hai. 

Hazrat ibne Abbas Si se riwayat hai ke jab hurmat e 
sharab waali ayat nazil huie to sahaba 4t* ek doosre ke 
paas gaye aur uska zikr kiya ke sharaab haram qarar di 
gayi aur use shirk ke mumaasil qarar diya gaya hai. 

Ek hadith me hai ke Aap Hi ne farmaya "har nasha 
aawur cheez sharab hai aur har sharab haram hai". Jis ne 
is duniya me sharab pee aur uski aadat dalli, phir toubah 
bhi nahi kiya usi tarah mar gaya to wo aakhirat ki sharaab 
se mehroom rahega". 

Ek aur hadith me Aap H ka irshaad hai "Allah ta'ala ne 
apne zimme zaroori kar liya hai ke jo shaksh duniya me 
nasha aawur cheez istemaal kare usko qiyamat me 
TEENATUL KHABAAIL pilayenge. Poocha gaya Ya 
Rasoolallah H TENATUL KHABAAIL kya hai? Irshaad 
farmaya "jahannamiyon ka paseenah ya unka peep". 

Ek hadith me hai ke "sharab ka aadi but-parast ke 
manind hai". Ek hadith me hai ke sharaab ka aadi aur 
waalidein ka nafarmaan (agar baghair toubah kiye mar- 
jaaye to) jannat me dakhil na honge. 

Ek hadith me hai ke 3 aadmi aise hain jinki na namaz 

qabool hoti hai aur na unki koie neki aasmaan ki taraf 
uthayi jaati hai. 

1. Bhaaga huwa ghulaam, jab tak ke wo apne aaqa ke paas 
na pahunch jaaye; 2. Wo aurat jis ka shouhar usse naraaz 
hai, jab tak ke wo use raazi na karle; 3. Sharabi, jab tak ke 
uska asar khatam na hojaye. 

Ek martabah Aap Hi ne farmaya "Allah ta'ala sharaabi 
ka koie amal us waqt tak qabool nahi farmate jab tak ke 
uske jism me sharaab ka asar baaqi rahe". 

Ek hadith me hai ke "jisne sharaab pee magar nasha 
nahi aaya tab bhi Allah ta'ala uska koie amal us waqt tak 
qabool nahi farmate jab tak ke uske jism me sharaab ka 
asar baaqi hai. 

Ek hadith me hai ke "jisne sharaab pee magar nasha 
nahi aaya to Allah ta'ala 40 din uski jaanib tawajjuh nahi 
farmate. Aur agar nasha bhi aagaya to Allah ta'ala 40 din 
raat tak na uske farzon ko qabool farmate hain na nafilon 
ko. Agar wo usi haalat me marjaaye to mushrik ki mouth 
marega. 

Ek hadith me hai ke "be-shak Allah ta'ala ne mujhe 
rehmatul-lil-aalameen bana kar bheja hai. Aur mujhe is 
kaam ke liye maboos farmaya hai ke mai mazaaif o 
mazameer (gaane bajaane ke alaat) ko khatam kardun. 
Aur Allah ta'ala ne apni ezzat ki qasam kha kar farmaya 
hai ke jis shaksh ne sharaab ka ek ghoont bhi pee liya, mai 
usko jahannum ki peep se utni miqdaar zaroor pilaaonga. 
Aur agar kisi ne mehez mere khouf se usse apne ko 
bachaya to mere zimme laazim hai ke mai usko 
HAZEERATUL QADAS me behtareen doston ke hamraah 
bithakar pilaonga". 

Ek hadith me hai ke Rasoolullah Hi ne farmaya: "Mere 
paas Jibraeel a.s aaye the. Unhone kaha ke Allah ta'ala ne 

sharaab par aur uske peene waale, banane waale, 
banwaane waale, khareedne waale, bechne waale, uthane 
waale aur uski qeemat khane waale par laanat farmayi 
hai". 

Maloom hona chahiye ke wo tamaam cheezein jin se 
nasha paida hota hai, sharaab ke hukum me hain. Kwaah 
wo khayi jaati ho ya pee jaati ho. Jaisa ke khud Rasoolullah 
H ne saaf aur mukhtasar lafzon me farmadiya: "Har nasha 
paida karne waali cheez sharaab hai. Aur har sharaab 
haram hai." Hamare is zamane me tarah tarah ke heelon 
bahano se is gandi cheez ka noujawaano ko aadi banaya 
jaraha hai. Bohot eahtiyaat karne, karane ki zaroorat hai. 
Allah ta'ala hifazat farmaye. (Ameen) 


20. Haram tareeqon se maal (eamana 


asm 


Irshaad e khuda wandi hai: 


Aye mominof aapas me ghalat tareeqon par mat khao! 


(A1 baqarah) 


Ek aur jagah Allah ta'ala ka irshaad hai: 



Aye iman waalo! sharaab, juwwa, but'aur paanse mehez gande 
aur shaitaani kaam hain. So turn unse bachte raho taake turn 
kamiyaab hojao. 


(A1 maidah: 90) 

Juwwa apni tamaam aqsaam ke saath is ayath ki wajeh 

se haram hogaya hai. Chouser ho ya shatranj isi tarah har 
wo kheel jisme ek doosre ka maal ghair sharaee' tareeqeh 
par haasil kiya jaata ho, khelna aur unke zariyeh maal 
kamana haram hai. 

Ek hadith me Nabi e Kareem H ka irshaad hai ke 
"bohot se loog hain jo Allah ta'ala ka maal na haq le 
baithte hain, aise logon ke liye qiyamat ke din jahannam ki 
aag hai". 

Chouser bil ittefaaq haram hai us hadith ki wajeh se 
jisme Aap lH ne farmaya "jo shaksh nard se khele to wo 
aisa hai goya ke usne khinzeer ke gosth aur khoon me 
apne haath mulawwis karliye". 

Doosri jagah irshaad hai "jo nard se khele usne Allah 
aur Rasoolullah H ki nafarmani ki". Aur jahan tak shatranj 
ka talluq hai to uska rehen ya shart se khelna bil ittefaaq 
haram hai. Albatta bila rehen wa bila shart ke youn hi khel 
liya jaaye to jayaz hai. Bashart yeh ke tanhayi me khele aur 
us khel ki wajeh se waajibaat e khuda wandi jaise namaz 
wagerah se ghaflat na hone paaye. 1 


21. Paak daman auraton par tokmat lagana 


Irshaad e khudawandi hai: 

GJJI u| 


1 Musannif ne yeh baat apne nuqta e nazar ke mutabiq ki hai. Imam 
Abu hanifah r.a ke nazdeek qimaar ke baghair bhi shatranj makrooh 
e tehreemi hai jo haram hi ke hukum me hota hai. Sahihain ki 
hadith me mutlaqan shatranj aur chousar ki mumana'at se ahnaaf 
ki raay ko taqwiyat pahunchti hai. (Moulana Khalid Saifullah 
Rehmani) 

Beshak jo loog paak daman, be-khabar, iman waali auraton par 
tohmat lagate hain unpar phatkaar hai duniya aur aakhirat me 


aur unko bada azaab hai. 


(An noor: 23) 

Rasoolullah H ne farmaya "7 halaak karne waali 
cheezon se bacho". Phir Aap 0 ne un 7 cheezon me paak 
daman auraton par tohmat lagane ka bhi zikr farmaya hai. 

Aur qazaf ki surat yeh hai ke kisi ba-izzat, shareef aur 
musalman aurat ko masalan is tarah pukaarna ke 'aye 
zaaniyah!' 'aye qahbah!' ya 'aye ghayyah!'. Ya kisi shaksh 
ko masalan youn kaha jaye ke tu zaaniyah ka shouhar hai 
ya kisi bacche ko zaaniyah ke beta kehna wagerah. Iski 
saza Quran e Kareem me yeh farmayi gayi hai ke usko 80 
kode lagaye jaaye aur use gawaahi ke liye na-ahal qarar 
diya jaaye agarche wo aadil yani deen daar hi kyun na ho. 
Albatta agar usne hash e tasreeh e qurani 4 chasm deed 
gawaah ko pesh kardiya to us par us had ka ijraa na hoga. 

Isi tarah apni mamlookah par bhi iska ilzaam lagana 
durust nahi hai. Hadith me hai ke "jis ne apni baandhiyon 
par tohmat baandhi Allah ta'ala qiyamat ke din uspar had 
jaari farmayenge. Albatta agar uska yeh ilzaam sahih 
saabit hojaye to aur baat hai". 

Bohot se logon ko is qisam ki fehesh kalami me mubtala 
dekha gaya hai. Aisi gandi baatein kehte aur aise ilzamaat 
logon par lagate rehte hain ke wo unki duniya wa aakhirat 
dono ke haq me muzir rasaan wa nuqsaan deh hote hain. 
Halanke Aap iH ne irshaad farmaya hai ke "jo shaksh Allah 
par aur aakhirat ke din par iman rakhta ho, uspar laazim 
hai ke koie acchi baat karni ho to kare warnah has 
khamoosh rahe". 

Quran e Kareem me hai: 

ouiC^^iJy^J4L:U 

Aadmi zubaan se koie lafz nahi bolta magar uske saamne ek 
farishtah taak lagaye baitha hota hai (taake likhle). 

(Qaaf: 18) 

Agar aadmi ko is aayat ka istehzaar hojaye to phir 
aadmi lagw wa laya'ani baaton se apne ko khoob bacha 
sakta hai. Waaqiyatan hamare is zamane me fuzool goyi 
balke bad goyi se acche acche logon ki mehfilein bhi khaali 
nahi. Aadmi ko zindagi ki qeemat ka eahsaas hojaye to 
phir uske liye is zindagi me duniyawi baaton ke liye bhi 
fursat nikaalna mushkil hojayega, cheh jayeke har ek ke 
rone aur saare jahan ke qisson me waqt gawan sake). 

Kehte hain ke Raabiyah basriyyah r.a se kisi khatoon ne 
poocha ke ham itne dino se aap ki majlis me baithte hain 
lekin ham ne aap ki zubaan se kabhi shaitaan tak ki burayi 
nahi suni. To farmaya ke Allah ta'ala ne mere mooh me ek 
zubaan rakhi hai. Use Allah ta'ala ki tareef ke liye istemaal 
karun ya shaitaan ki burayi ke liye? Zahir hai ke Allah 
ta'ala ki tareef o touseef shaitaan ki burayi se behtar 
mashgalah hai. 

Hadith me hai ke Aap iH se hazrat Uqbah bin aamir 4|> 
ne poocha ke ya Rasoolallah! najaat kis cheez me hai? 
Irshaad farmaya ke: "Apni zubaan par qaboo paale (ke 
usse khair ke ilawah kuch aur na nikle) tera ghar tujhe 
kaafi hojaye (yani bila zaroorat baahar na ghooma kar) 
aur apni nafarmaniyon aur gunaahon ko sooch sooch kar 
uspar roya kar. (Aur yaad rakh) Allah ta'ala se sab se 
ziyadah door wo shaksh hai jo sakth dil ho", (ke na koie 
haadisah us par asar kare na kisi waqiye se sabaq pakde 
bas yoon hi ghaflat me pada rahe). 

22. Mall e gkaneemat me kkiyanat kama 


(yani baitul maal ya zakaat ke amwaal me khiyanat karna) 


Irshaad e khudawandi hai: 


/!//«/? /a 'ala khiyanat karne waalon ko pasand nahi karta hai. 

(Anfaal: 58) 

Aur Allah ta'ala ka irshaad hai: 

Ufli 'Jayji. Ur. ofc (JiL (jib (jf 

d ur kisi bhi Nabi ka yeh kaam nahi ke wo khiyanat kare. Aur jo 
koie khiyanat karega wo us cheez ko jiski usne khiyanat ki hai 
qiyamat ke din le aayega. 


(Aal e Imran: 161) 

Irshaad e Nabawi H hai ke "dhaaga ya sooyi ( bhi agar 
kisi ko dena ho to) dedo aur khiyanat se bacho". 

Ek din Aap H sahaba 4p ke darmiyaan khitaab ke liye 
khade huwe aur maal e ghaneemat me dhoka aur khiyanat 
ki mazammat ka zikr karte huwe is muaamale ko bohot hi 
ahem muaamalah qarar diya. Isi silsile me irshaad farmaya 
"Qiyamat ke din mai koie hamdardi nahi karunga. Turn me 
se koie oonth ko apni gardan par is tarah utha kar laayega 
ke wo pukaar raha hoga. Yeh shaksh mujhse kahega ke Aye 
Allah ke Rasool! meri madad kijiye. Mai kahunga 'mai 
Allah ke muqable me tumhari koie madad nahi kar sakta, 
maine to duniya hi me turn ko is anjaam ki khabar dedi 
thi'. Phir Aap H ne tafseel se ghode, bakri, murghi, kapde 
aur zewar wagerah ka zikr karke yahi baat isi tarah 
irshaad farmayi, jiska haasil yeh hai ke aadmi kisi bhi 

cheez me khiyanat karega, qiyamat me usko apni gardan 
par uthakar layega. Aur uske wabaal se bachne ke liye hi 
madad talab karega. Lekin us din Nabi saaf inkaar 
kardenge aur farmayenge 'jo Allah ta'ala ki pakad me 
aagaya mai usko hargiz bacha nahi sakta'. 

Ek dafah ek sahabi Sp logon ki zakatein, ushr wagairah 
wasool karke waapas huwe aur unhone wo maal Aap Hi ki 
khidmat me pesh kiya. Us maal ke 2 hisse the, ek ke baare 
me unhone kaha ke yeh to aap ka hai (yani amwaal e 
zakaat hain) aur doosre ke baare me kaha ke yeh logon ne 
mujhe batour e hadiyah ke diya hai. Yeh sunkar Aap H ne 
member par chadkar khutbah diya. Hamd o salaat ke baad 
Aap Hi ne irshaad farmaya: khuda ki qasam! turn me se 
koie shaksh agar (baitul maal me se) kuch bhi na-haq lega 
to wo qiyamat ke din us maal ko apne sar par uthakar 
layega. Koie oonth uthaya hua hoga, koie gaay uthaye 
huwe hoga, koie bakri laada hua hoga, is haal me ke wo 
sab chilla rahe honge. Yeh farmakar Aap Hi ne dono haath 
uthaye aur baargaah e ilahi me arz kiya "Ilahi mai ne baat 
pahunchadi". 

Hazrat Abu hurairah kehte hain ke ham loog 
Rasoolullah H ke saath gazwah e khaibar me shareek the. 
Us gazwe me hame ghaneemat me sona, chandi to kuch 
nahi mila albatta khane ka samaan aur kapde mile. Ham 
yahan se faarigh hokar Makkah mukarramah ki taraf chal 
pade. Rasoolullah Hi ke saath ek ghulaam tha, wo Aap ka 
saamaan e safar onnth se utaar raha tha, achanak kahi se 
usko ek teer aakar laga jisse usi waqt uski mout hogayi. 
Ham ne arz kiya "Ya Rasoolallah Hi isko shadat mubarak 
ho". Aap Hi ne farmaya hargiz nahi, us zaat ki qasam jiske 
qabze me meri jaan hai is shamle ke oopar aag dahak rahi 
hai. Kyun ke usne yeh shamla maal e ghaneemat me se 
taqseem se pehle le liya tha. Yeh sunkar sahaba e kiraam 

maal e gahneemat ke silsile me bohot dar gaye. Ek sahabi 
joote ke 1-2 tasme lekar haazir huwe (aur arz kiya ke yeh 
mujhe khaibar me mile the). Aap H ne farmaya: (taqseem 
se qabl lene ki wajeh se) "yeh naar e dozakh ke tasme 
hain". 

Ek hadith me hai ke Rasoolullah !§l ne khaibar ki 
ghaneemat me khiyanat karne waale ek shaksh ke baare 
me hukum farmaya tha ke uske janaze ki namaz na padhi 

1 aye- 

imam Ahmed r.a farmate hain ke hame nahi maloom ke 
Aap Hi ne maal e ghaneemat me khiyanat karne waale aur 
khud kushi karne waale ke ilawah kisi aur ki namaz e 
janazah padhne se mana farmaya ho. 

Yeh hai anjaam qoumi amlaak me khiyanat karne ka. 
Allah ta'ala hamari hifazat farmaye. Ameen. 




23. Ckoori kama 




Irshaad e Baari ta'ala hai: 

9 / y 9 y 9». Ly 

AJJ 

Choori karne waale mard aur choori karne waali aurat ka 
haath kaat daalo, batour unki kamayi ke badle ke. Saza hai 
Allah ki taraf se. Aur wo bada ghaalib aur daana hai. 


(A1 mayidah: 38) 

Hadith me Nabi e Kareem H ka irshaad hai ke: "Choor 
chori karte waqt momin nahi rehta". Qabeela e bani 
makhzoom ki ek aurat thi jo logon se unki cheezein 
mustaar yani istemaal ke liye leti aur baad me mukar jaati 

thi ke mai ne li hi nahi. (Rasoolullah ko maloom hua to) 
Aap 0 ne uska haath kaatne ka hukum de diya. Uske baad 
Usama bin Zaid ne Aap H ki khidmat me haazir hokar 
uske baare me shifarish ki. Unki baat sunne ke baad Aap 
H ne irshaad farmaya: "Aye Usamah! Allah ke hudood ke 
mamale me kabhi shifarish na kiya karo". Phir Aap HI 
taqreer ke liye khade huwe aur farmaya: "Turn se pehle 
logon ki halakat ka sabab sirf yahi hai (ke wo hudoodullah 
ke qiyaam aur adal o insaaf jaise ahem mamalaat me bhi 
jaanib daari se kaam lete the). Chunanche agar shareef 
aadmi chori karta to chod dete aur zaeef wa kam haisiyat 
waala yahi ghalati karta to uske haath kaat dete. Us zaat ki 
qasam jiske qabze me meri jaan hai, agar Fatimah binte 
Muhammad bhi chori karti to uska haath bhi kaat daalta. 
Chunanche uske baad us aurat ka haath kaat diya gaya. 

Ek hadith me hai ke Aap Hi ne farmaya "Choor par 
Allah ta'ala ki laanat hai ke kabhi anda chura kar haath 
katwa leta hai to kabhi rassi chura kar haath katwa leta 
hai". 

Abdur rehman ibne Jurar r.a farmate hain ke ham ne 
Fuzalah bin ubaid se choor ka haath kaat kar uske gale me 
latka dene ke baare me poocha ke aaya wo sunnat se 
saabit hai? Unhone farmaya ke Aap H ke paas ek choor 
laya gaya, Aap Hi ne uske haat katwaye aur hukum diya ke 
usko gardan me latka diya jaaye. 

Ulama ne farmaya ke choor ka mehez toubah karlena 
uske liye naafe' nahi hai. Balke zaroori hai ke wo churaya 
huwa maal waapas karde (ba-shart yeh ke maal e 
masrooqah uske paas moujood ho). Aur agar wo muflis wa 
na daar hai to itna to kare ke saahib e haq se maaf 
karwaye. Allahu aalam. 

mm Hk 


24. Daaka daalna aur rekzani kama 


Allah ta'ala ka irshaad hai: 

.sf’i . ^9 * is* 9^ 9 





Se s/za£ jo Allan aur usKe Kasool se jang, 

me fasaadphailaate hain unki saza yahi hai ke unhe qatal 
kardiya jaaye ya sooli par chadha diya jaaye ya unke haath 
pair mukhaalif tour par kaat diye jaaye ya unhe sahar badar 
kar diya jaye. Yeh to unki dunyawi saza thi aur aakhirat me 
unke liye zabardast azaab hai. 


(A1 maayidah: 33) 

Waahidi r.a farmate hain ke har wo shaksh jo Allah wa 
rasool ki nafarmani kare aur musalmano ke khilaaf asliha 
uthaye wo YUHAARIBOONALLAHA WA RASOOLAH me 
daakhil hai. Aur qatl karna, choori karna, qaafilon ko 
lootna aur daakah dalna YASOUNA FIL ARZI FASAADA me 
dakhil hai. Aise logon ko mazkoorah bala tafseel ke 
mutabiq saza di jayegi. Phir agar wo apne is amal se dili 
toubah karle tab to theek hai warna aakhirat ki saza is se 
bhi ziyadah khatarnaak hai. 

Hadith me hai ke Nabi e Kareem lH ne farmaya: choor 
ka pehle ek haath kaata jaaye. Phir kare to ek pair kaata 
jaaye. Phir kare to doosra haath kata jaaye uske baad bhi 
chori kare to doosra pair kaata jaye. Chunanche Hazrat 
Abu bakar aur Hazrat Umar ne isi tarah kiya. Jabke 

unke is amal se kisi sahabi 4l> ne bhi ikhtelaaf nahi kiya, to 
is par ijma e shabah hogaya. 

Allah paak apne karam se hame mehfooz rakhe. Ameen. 




25 .Jkooti qasam kkana 


TO; m '■ HQ ' / 


Irshaad e Baari ta'ala hai: 

(3 ^ ^ ^>13 1 ul 


Be-shak jo loog khuda ke ahad aur apni qasmon se thoda sa 
maal haasil karte hain unke liye aakhirat ke ajar me koie hissa 
nahi. Aur na to Allah ta'ala qiyamat ke din wise kalaam karega 
aur na unki taraf (ba-nazar e rehmat) dekhega aur na-hi unko 
paak karega. Aur unke liye dardnaak azaab hai. 


(Aale imran: 77) 

Yeh ayath 2 shakhson ke baare me naazil huie thi ke wo 
ek zameen ke baare me baaham jhagad kar Rasool e 
Khuda Hi ki khidmat me haazir huwe the. Mudda alaih ne 
qasam khane ka iradah kiya. Us waqt wahi aayi. 
Chunanche Allah ta'ala ne ayath ke zariyeh muddaee ke 
haq ko saabit aur mudaa alaih ki jhooti qasam ko baatil 
farmadiya. 

Ashas 4|> farmate hain ke Allah ki qasam yeh ayath mere 
baare me naazil huie. Kyun ke ek zameen mere aur ek 
yahoodi ke darmiyaan me mushtarak thi. Baad me usne 
meri shirkat ka inkaar kardiya. Mai Huzoor Hi ki khidmat 
me haazir hua. Aap H ne mujhse gawaahi talab ki. Mai 

pesh nahi kar saka to Aap H ne (hasbe usool) yahoodi se 
qasam khane ko farmaya. Mai ne arz kiya ya Rasoolallah! 
(use aakhirat ka kya dar?] yeh qasam kha kar meri 
zameen lelega. Uspar yeh ayath naazil huie. 

Hadith me hai ke Nabi e Kareem Si ne farmaya: "Jis 
shaksh ne jaan boojh kar jhooti qasam khayi taake uske 
zariyeh kisi musalman ka maal dabale, to wo Allah ta'ala 
se is haal me milega ke Allah ta'ala us par gussa honge". 
Uske baad Aap ne batour e istesh-haad ke mazkoorah bala 
ayath tilawat farmayi. 

Ek hadith me hai ke Aap Si ne irshaad farmaya "Agar 
kisi shaksh ne kisi musalmaan ka haq (jhooti) qasam ke 
zariyeh hadap liya to Allah ta'ala us par jahannam ko 
waajib aur jannat ko haraam kardiya hai". Kisi ne poocha 
ya Rasoolallah! agar wo koie haqeer shai ho (to bhi yeh 
waeed hai) Aap Si ne farmaya: "Han, agarcheh wo pelu ki 
lakdi hi kyun na ho". 

Hazrat Abuzar Sk farmate hain ke Aap SI ne ek mouqeh 
par irshaad farmaya "3 shaksh aise hain ke Allah ta'ala 
qiyamat ke din na unse baat karega, na unka tazkiyah 
farmayega. Aur unke liye dardnaak azaab hai". Phir Aap Si 
ne yeh ayath 3 martabah dohrayi. Mai ne arz kiya ya 
Rasoolallah! yeh loog to tabah wa barbaad hogaye. Aakhir 
yeh kaun loog hain? Irshaad farmaya: "Takhne se neeche 
kapdah pehenne waala, eahsaan jatane waala, jhooti 
qasam ke zariyeh apna maal bechne waala". 

Ek hadith me hai ke Aap Si ne farmaya: "Kabeerah 
gunaah yeh hain: Shirk, walidein ki nafarmani, na-haq 
qatal aur jhooti qasam". 

Isi tarah ghairullah ki qasam khane par bhi bohot 
shadeed waeedein aayi hain. Jaise Kaaba ki, Nabi ki ya 
farishte ki ya aasmaan ki ya zameen ki ya paani ki ya 
amaanat daari ki ya rooh ki ya sar ki ya baadshah ki 
zindagi ki ya kisi qabr wagerah ki qasam khana. 

Nabi e Kareem H ka irshaad hai: Be-shak Allah ta'ala 
tumhe apne waaliden ki qasam khane se mana karta hai. 
Kisi ko qasam khana pade to Allah ki qasam khaye. Warna 
khamoosh rahe". 

Ek hadith me hai ke jisne 'amanat' ki qasam khayi wo 
ham me sa nahi hai. Ek aur hadith me hai ke "jis shaksh ne 
youn qasam khayi (agar yeh muamalah aisa nahi hai to) 
mai islam se bari hun, to agar wo jhoota hai to waisa hi 
hogaya jaisa ke kaha hai. Aur agar saccha hai to bhi sahih 
tour par islam ki taraf nahi loutega". 

Hazrat ibne Umar ne ek shaksh ko suna ke Kaaba ki 
qasam kha raha hai to use farmaya: ghairullah ki qasam 
mat kha. Mai ne Rasoolullah Hi se suna hai ke jisne 
ghairullah ki qasam khayi usne kufr o shirk kiya". 

Ek aur hadith me hai ke "agar kisi shaksh ne laat o uzza 
ki qasam khayi to use fouran kalimah padhlena chahiye". 

Naye naye musalmano ki zubaan se purani aadat ke 
mutabiq kabhi kabhi sabaqat e lisaani se ghairullah ki 
qasam ka jumlah nikal jata tha. Aap H unse farmate ke 
"Jaldi se kalimah padhlo taake us kalimeh ka kaffarah 
hosake jo zubaan se nikal gaya". (andazah kiya jasakta hai 
ke bila iradah zubano se is qisam ke alfaaz nikalne se bhi 
Rasoolullah Hi tajdeed e imaan ka is qadar eahtemaam 
farmaya karte the, cheh jaye ke jaan boojh kar aadmi aise 
alfaaz mooh se nikale. 


r ^ 

26. Zulm o ziyadati leama 

L A 


Musannif r.a farmate hain ke zulm ki 3 qismein hain. 
Pehli qisam logon ka maal na-haq maar lene se mutalliq 
hai. Doosri qisam logon par jismani ziyadati se mutalliq 
hai. Aur teesri qasam ka talluq logon ki ezzat wa aabroo 

ko nuqsaan pahunchane se hai. In teeno qisam ke 
mazaalim ki kitaab o sunnat me sakth mazammat aayi hai. 


Allah ta'ala ka irshaad hai: 

Aapyeh na samjhiye ke Allah ta'ala zaalimon ke aamaal se 

be-khabar hai. 


(Ibrahim: 42) 

Aur an-qareeb zaalimon ko maloomhojayega ke kaisi jagah 

unko jana hai. 

(As shua'ra: 227) 

Nabi e Kareem H ka irshaad hai ke "Allah ta'ala 
zaalimon ko dheel deta rehta hai aur yaha tak ke jab unki 
giraft karta hai to phir choodta nahi". Phir Aap Hi ne 
istedlalan yeh ayath tilawat farmayi: 

Aur is tar ah aap ke parwadigaar ki pakad hai fab ke usne ek 
aisi basti (walon) ko pakda jo zaalim the. Be-shak uskipakad 
dardnaak (aur) sakth hai. 


(Hood: 102) 

Ek hadith me hai ke kisi ke paas apne musalman bhai ki 
koie aisi cheez ho jo usne zulman le-rakkhi ho to use 
chahiye ke wo us din ke aane se pehle apna mamalah usse 
saaf karle, (khwaah ada karke ya maafi maang kar) jis din 
na dinar honge na dirham. Agar uske paas kuch aamaal e 
saliha honge to saahib e haq ko wahi de diye jayenge 
warna uski buraiyan uske sar par laad-di jayengi. 

Nabi e Kareem 0 ne yeh bhi farmaya ke "Allah ta'ala ka 
irshaad hai: Aye mere bando! mai ne apne oopar zulm ko 

haraam kar liya hai aur turn logon par bhi aapas me ek 
doosre par zulm karna haraam qarar diya hai. Lihaza koie 
kisi par zulm na kare". 

Neez Aap H ne Maaz bin jabal ko Yeman ka ameer 
bana kar rawanah karte waqt unse farmaya tha: "Mazloom 
ki baddua se bachte raho. Kyun ke Allah ke aur uski 
baddua ke qabool hone ke darmiyaan koie aad nahi". (yani 
bila takheer baargaah e rabbul izzat me pahunch kar 
maqbool hojati hai). 

Neez Aap Hi ka irshaad hai ke: "Agar kisi shaksh ne 
(masalan) doosre ki balisth bhar zameen par gasibanah 
wa zaalimanah qabzah kar rakkha hai to qiyamat ke din 
wo saaton tabaq sameet uske gale me daal di jayegi". 

Baaz kutub (samawiyyah) me Allah ta'ala ka irshaad hai 
ke: "Mera gussa us waqt bhadak jata hai jab koie shaksh 
kisi aise shaksh par zulm kare jis ka mere elawah koie 
madad gaar na ho". 

Isi liye buzurgon ne farmaya hai: Kamzoron par zulm 
mat karo. Warna turn battareen taqatwar samjhe jawoge. 
Tourat me hai ke qiyamat ke din pul-siraat ke peeche se 
awaaz aayegi: Aye zaalimon! sarkasho! aur akadne waalo! 
suno! aaj Allah ta'ala ne apni ezzat o jalaal ki qasam khayi 
hai ke is pul par se koie zaalim wa jaabir shaksh guzar 
nahi sakega. 

Ek martabah Rasoolullah Hi ne sahaba e kiraam se 
poocha "turn loog jante ho muflis loog kaun hain? Sahaba 

ne arz kiya: ham use muflis samajhte hain jiske paas na 
paisa ho na samaan ho. Aap H ne farmaya: "Asal me 
muflis wo hai jo qiyamat ke din namaz, roza, zakaat, haj 
aur bohot saare neek aamaal ke saath haazir hua ho, 
magar usi ke saath yeh bhi ho ke usne kisi ko gaali di hai, 
kisi ki aabroo ko nuqsaan pahunchaya hai, kisi ka maal 

hadap karliya hai aur kisi ka khoon bahaya hai. Chunanche 
kuch aamaal usko de-diye jayenge aur kuch usko. Agar haq 
daar ke haq poore hone se qabl uski nekiyan khatam 
hojaye to uske sar un logon ke gunaahon ka boojh laad kar 
use jahannam me dhakeel diya jayega. (haqeeqi muflis aur 
ghareeb yahi hai). 

Hazrat Abdullah ibne salam farmate hain ke Haq 
ta'ala shanahu ne jab makhlooq ko paida karke unhe unke 
bal khada kardiya to unhone apne sar aasmano ki janib 
uthakar kaha: Aye parwardigaar! tu kiske saath hai? 
Irshaad huwa mai mazloom ke saath hun, jab tak ke uska 
haq use ada na kardiya jaye. 

Ek hadith me hai ke "Qiyamat ke din Allah ta'ala ki taraf 
se ek eaylaan karne waala eaylaan karega ke mai ghalbe 
waala baadshah hun. Koie jannati jannat me aur koie 
dozakhi dozakh me us waqt tak nahi jayega jab tak ke mai 
uske zulmon ka badla chaka na dun. Hatta ke agar kisi ne 
kisi ko na-haq thappad mara ho ya usse bhi kam koie zulm 
ho to bhi uska badlah mazloom se dilwaya jayega. Aur 
tumhara rab kisi par zulm nahi karega". 

Zulm ki ek shakal yateem bacchon ka maal lelena hai. 
(halanke yeh baat badi khiyanat wa ziyadati ki baat hai. 
Alai umoom hamare is dour me acche acche pade likhe 
loog balke wo hazraat bhi jo deendaar aur ilm dosth 
kehlaye jaate hain is maamale me deen aur ilm se bohot 
door o nufoor nazar aate hain. Aur baap ki wafaat ke baad 
uske maal par sharaee tehqeeq aur fiqhi taqseem ke 
baghair hi qabzah jamakar baith jaate hain. Aur khuda 
jaane kitne heele hain jo is safah ki jawaaz ke liye tasneef 
kar rakkhe hain. Halanke agar ghour kiya jaye to taqseem 
e meraas ke elawah tamam ahkaam ko Allah ta'ala ne 
Quran e Paak me ijmaalan bayan karke uski tafseel aur 
tareeqah e amal ki wazahat Huzoor e Akram il ke zariyeh 

karayi. Bar khilaaf is mas'aleh ke, ke uski tafselaat wa 
juziyyaat ko Quran e Paak me nihayat bast o sharah se 
bayan farmaya gaya hai. Kahi is tarah irshaad hai "Allah 
tumhe naseehat farmata hai tumhari aoulaad ke baare me 
ke...." aur kahi is ajeeb shan se ke "loog aap se kalalah ke 
baare me istiftaah karte hain, aap farmaiye ke is baare me 
Allah ta'ala khud fatwa deta hai" waghairah. Aur isi par 
iktefa nahi kiya gaya ke bade eahtemaam wa poore 
istehkaam ke saath masaail e meraas bayan kardiye, balke 
iski mukhalafat karne aur uske khilaaf amal karne waalon 
ko sakth tareen waeed sunayi ke "Jo koie Allah aur uske 
Rasool ki nafarmani kare aur Allah ta'ala ki qayim ki huie 
in hudood se tajawuz karjaye to usko jahannam me 
hamesha ke liye daakhil kardiya jayega. Aur uske liye zillat 
aameez azaab hai". 

Yaha yeh baat bhi yaad rahe ke na-baligh bacche ki 
ijazat ka eitebaar nahi. Is liye warasah me agar koie na- 
baligh ya na-baligah ho to uske hisse ko mukhtas karke 
hash e tasreeh e fuqaha amal kiya jaaye. Meraas ke 
ahkaam nihayat mufassal aur uski shaklen mukhtalif hain. 
Is liye har shaksh apni surat e haal waazeh karke Ahle ilm 
se daryaaft karle. 

Khulasah e kalaam yeh hai ke mazaalim me yeh 
battareen zulm hai. Hame isse eahteraaz wa eahtiyaat 
zaroori hai. Hadith me hai ke "mazloomon ki dua baadalon 
ke oopar uthayi jaati hai aur haq ta'ala usse irshaad 
farmate hain ke meri izzat wa jalaal ki qasam mai teri 
zaroor madad karunga. Agar cheh (teri hi maslihaton ke 
madde nazar) kuch deer hojaye". 

Isi tarah zulm ki ek shakal yeh hai ke mazdoor se kaam 
lekar mazdoori na dena, ya kam dena. Chunanche ek 
hadith me hai ke Aap HI ne farmaya: "Mai 3 aadmiyon se 
qiyamat ke din jhagdonga. 1. Jisne mujhse baghawat ki, 2. 

Jisne kisi aazaad shaksh ko bech kar uski raqam khayi aur 
3. Jisne kisi se kuch kaam liya aur uski ujrat na di. 

Ek hadith me hai ke "jisne kisi musalman ka haq jhooti 
qasam khakar talf kiya uspar dozakh laazim aur jannat 
haraam hai. Poocha gaya: Agar cheh thoda hi maal kyun na 
ho? Farmaya: Agar cheh pelu ki lakdi hi kyun na ho!". 

Ek hadith me hai ke "Qiyamat ke din har saahib e haq 
ko uska haq zaroor dilaya jayega, hatta ke be-seengh bakri 
ko seengh waali bakri ke zulm ka haq dilaya jayega". 


r ^ 

27. Ckungi yani karam tax lena 


(Na jayaz) tax ka aaid lcarna aur use zulman wasool lcarna 
Allah ta'ala ke is irshaad me dakhil hai: 


Ilzaam to sir/ unpar hai jo logon par zulm karte hain aur mulk 
me na haq ziyadati karte phirte hain. Unhi logon ke liye azaab 

e aleem hai. 


(Ash shura: 42) 

Aur tax zulm ki battareen surat hai, kyun ke wo na-haq 
tour par liya jaata hai aur ghair mustahiq ko diya jaata hai. 
Isi liye Rasoolullah Hi ne farmaya: "Sahib e maks (tax 
wasool karne waala) jannat me dakhil nahi hoga". Aur aisa 
is wajeh se hoga ke us shaksh par bandon ke mazaalim ki 
zimmedari aaid hogi aur loog apne huqooq talab karenge 
to qiyamat ke din kahan se lakar un logon ke huqooq adaa 
karega jin se na-haq tax wasool kar-chuka tha. Nateejah 
yahi hoga ke uski nekiyan agar kuch hongi to wo un 




_ 86 _ 

haqdaaron ko dedi jayengi warna unke gunaahon ka 
ambaar uske sar par laad kar jahannum raseed kardiya 
jayega. 

Dar haqeeqat 'makkaas' (tax naafiz karne aur wasool 
karne waala) luteron aur daakuon ki manind hai jo raasta 
chalte be-qasooron par hamlah aawur hokar unke amwaal 
wa mataa' par ghasibanah qabzah kar baithte hain. Aur us 
mohkame ke sab hi loog eksaan tour par haraam khoor 
hain. Aur hadith me hai ke: jis shaksh ka jism haram (giza) 
se parwarish paya ho wo jannat me dakhil na hoga. 
Jahannam uske liye behter hai. 


Waahidi ne ek aayath ki tafseel me yeh riwayat naqal ki 
hai ke ek shaksh ne Rasoolullah H se arz kiya: Ya 
Rasoolallah! pehle mai sharaab ka kaarobaar kiya karta 
tha. Us waqt ka kamaya huwa kuch nafa mere paas hai. 
Agar mai usko raah e khuda me sarf kardun to kya yeh 
kharch karna mujh ko nafa dega? Aap ill ne farmaya: "Agar 
tu usko jihad, haj, sadqah (jaise ahem masaarif e khair) 
me bhi sarf kare, tab bhi Allah ta'ala ke nazdeek macchar 
ke par ke barabar bhi waq'at nahi rakhta. Allah ta'ala to 
bas halal o tayyib cheezon ko qabool farmata hai". 
Chunanche Aap H ke is qoul ki tasdeeq me yeh ayath 
naazil huie: 


Aap farmaiye ke na-paak aur paak barabar nahi hosakta agar 
cheh na-paakon ki kasrat aap ko muta'jjab karde. 


(A1 Maaidah: 100) 

28. Haram maal kkana 


y 


Irshaad e khudawandi hai: 

Turn loog aapas me elt doosre ka maal na-jayaz tareeqon se 

mat khao. 


(A1 baqrah: 188) 

Jhooti qasam khakar ya dhoka dekar ya kisi aur ghalat 
tareeqeh se doosre ka maal lelena wagairah sab suratein 
isme dakhil hain. Maal ka na-haq aur ghalat tareeqeh par 
khana 2 tarah se hota hai 

1. Gasab, khiyanat aur choori jaise zaalimanah tareeqon se 
maal ka haasil karna, 

2. Dillagi, khel, juwwah wageirah jaise jahilanah tareeqon 
se haasil karna. Kamayi kamane ki dono suratein na-jayaz 
aur haraam hain. 

Hadith me hai ke "baaz loog Allah ka maal thoda thoda 
karke na-haq jama karlete hain. Unke liye qiyamat ke din 
jahannam ki aag hai". 

Nabi e Kareem H ne farmaya: "Ek aadmi Iambi 
musafarat me hai, baal bikhre huwe aur kapde gard aalood 
apne haath aasmaan ki taraf uthakar 'ya rab! ya rab!' keh 
raha hai. Magar uske kapde haraam ke hain, uska khana 
peena haraam ka hai, to kaise uski dua qabool hogi?" 

Hazrat Anas kehte hain ke mai ne Rasoolullah Hi se 
arz kiya: Ya Rasoolallah! dua farmadijiye ke mai 
mustajaabud dawaat hojaun (yani meri har dua qabool 
hone lage). Aap Hi ne farmaya "Aye Anas! apni kamayi 
pakeezah rakh, teri dua qabool hogi. Kyun ke jab aadmi ek 

luqmah bhi haraam ka khaleta hai to 40 din tak uski dua 
qabool nahi kijati". 

Ek hadith me hai ke "beshak duniya meethi aur sar sabz 
hai. Lekin jis shaksh ne isme se halal kamaya aur hudood 
me kharch kiya, Allah ta'ala usko jaza denge aur use jannat 
ka waaris banayenge. Aur jisne haram kamaya aur gunaah 
ke kaamon me barbaad kiya, Allah ta'ala usko zillat ke 
ghar (yani jahannam) me dakhil kardenge". 

Ek aur hadith me hai: "Jis shaksh ko is baat ki koie 
parwaah nahi ke wo kahan se kama raha hai (yani halal ya 
haraam] Allah ta'ala ko bhi iski parwaah nahi ke kis 
darwaaze se usko jahannam me dakhil kare". Yani poori 
be-tawajjuhi ke saath qiyamat ke din usko jahannam 
raseed kardiya jayega. 

Hazrat Abu Hurairah Sb farmate hain "tumhare mooh 
me mitti bhardi jaaye yeh is baat se behtar hai ke haraam 
ka ek luqmah uske mooh me chala jaye". 

Yousuf bin asbaat r.a farmate hain jab koie jawaan 
aadmi khoob ibadat karne lagta hai to shaitaan apne 
aawaan o ansaar se kehta hai uski rozi dekho ke wo khata 
kahan se hai? Phir agar uska khana haraam hai to wo unse 
kehta hai ke usko chood do koie fikr na karo. Haraam 
ghiza ke saath uska ibadaat me is qadar mehnat karna 
usko koie nafa nahi dega. 

Baaz riwaayaat me aaya hai ke 'Baitul Maqdis' par ek 
farishtah muqarrar hai. Wo har rooz din me ek martabah 
aur shab me ek martabah yeh awaaz lagata hai ke jo 
shaksh haraam ghiza khaye Allah ta'ala uski ibadaat me se 
na nafil qabool farmayenge na farz. 

Hazrat Abdullah ibne Mubarak r.a farmate the ke mujhe 
ek dirham ka mustabeh hone ki wajeh se louta dena 1 lakh 
dirham khairaat karne se ziyadah pasand hai. 

Nabi e Kareem Hi ka irshaad hai ke "Jo shaksh maal e 
haraam se haj karta hai jab wo LABBAIK ALLAHUMMAH 
LABBAIK kehta hai to farishtah kehta hai 'tu na haazir hai 
na mubarak hai'. Balke tera haj bhi na-maqbool hai". 

Imam e Ahmed r.a ne apni musnad me riwayat kiya hai 
ke kisi shaksh ne koie kapda khareeda aise maal se ke 
usme kuch haraam bhi hai, to jab tak wo kapda uske 
badan par hai Allah ta'ala uska koie amal qabool nahi 
farmate. 

Wahab ibnul ward r.a farmate the ke teri raat bhar ki 
ibadat bhi tujhe kuch nafa nahi degi, jab tak ke tu iska 
khayaal na rakhe ke tere peat (stomach) me halal rozi 
jarahi hai ya haraam. 

Hazrat Ibne Abbas ka irshaad hai ke jis shaksh ke 
peat me haraam ghiza ho Allah ta'ala uski namaz qabool 
nahi farmate. Albatta toubah karle to aur baat hai. Hazrat 
Sufiyan e souri r.a farmate hain ke neki me haraam maal 
kharch karna aisa hai jaise peshaab ke zariyeh koie kapda 
paak karna chahe. Hazrat Umar farmate hain ke halal 
ke 9 hisse is dar se chood dete hain ke kahi haram me na 
padjaye. Ka'ab bin ajurah c$ P se riwayat hai ke Aap H ne 
farmaya: "Jannat me wo jism dakhil nahi hosakta jo 
haraam se pala ho". 

Ulama ne likha hai ke is waeed e shadeed me tax 
wasool karne waala, khiyanat karne waala, dhoka dene 
waala, soodh khane aur khilane waala, yateem ka maal 
khane waala, jhooti gawaahi dene waala, koie cheez 
musta'ar lekar inkaar karne waala, rishwat khane waala, 
naap-tool me kami karne waala, eaib-daar cheez ko dhoka 
dekar beachne waala, juwwa khelne waala, jaadu karne 
waala, ghaib ki khabar batane waala, tasweer banane 
waala, zina karne waala, kahbah khana chalane waala aur 
azaad aadmi ko beach kar uski qeemat khane waala 
wagairah sab daakhil hain. 

Hadith me hai ke "qiyamat ke din kuch loog jabal e 
tahamah jaise aamaal lekar aayenge, jab unhe unke aamaal 
ke qareeb laya jayega to aamaal gard o gubaar ki tarah 
udjayenge. Phir unhe jahannum me phenk diya jayega". 
Kisi ne kaha ya Rasoolallah! yeh kaise aur kyun hoga? 
Farmaya ke "wo loog duniya me namaz padhte the, roza 
rakhte the, zakaat dete the aur haj karte the iske bawajood 
jab unhe koie haraam cheez pesh ki jaati to qabool kar lete 
the. Is liye Allah ta'ala unke aamaal habt kardiye". 


2Q. Kkud. kuski karna. 


Aur apne aap ko qatl mat karo, beshak Allah ta'ala turn par 
bada meherbaan hai. 


(An nisa: 29) 

Waahidi r.a ne farmaya hai ke iska matlab yeh hai ke 
aapas me ek doosre ko qatal mat karo, turn loog choonke 
ek hi deen ke maane waale ho isi liye kisi doosre ko qatal 
karna khud apne ko qatal karne ke mutaraadif hai. Yeh 
qoul aksar mufassireen ka hai. 

Baaz doosre mufassireen ka kehna hai ke Ayath me LAA 
TAQTULOO ANFUSAKUM se khud kushi karne ki 
mumana'at maqsood hai. Is doosre qoul ki taeed Hazrat 
Amar ibnul Aas ki is riwayat se bhi hoti hai jisme 
unhone apna ek waaqiyah bayan kiya hai ke gazwah e 
zaatus salam ke douraan kisi raat me unhe nahane ki 
haajat huie. Magar sardi ki shiddat ki wajeh se nahane ki 
himmat na huie aur halakat ka khatra mehsoos hua. To 
unhone tayammum karke apne sathiyon ko subah ki 

namaz padhadi. Baad me Nabi e Kareem HI ke saamne 
iska tazkirah kiya to Aap Hi ne tajjub se daryaaft kiya ke 
kya janabat ki haalat me tumne apne sathiyon ki imamat 
karli? Is par unhone arz kiya ke sardi ki surat e haal aisi 
thi aur mai ne Allah paak ka yeh kalaam suna huwa tha 
"WA LA TAQTULOO ANFUSAKUM INNALLAHA KAANA 
BIKUM RAHEEMA". Yeh sunkar Rasoolullah Hi muskuraye 
aur kuch nahi farmaya. Wajeh istedlaal yeh hai ke sahabi 
ne ayath me khud kushi ke maane liye aur Nabi Hi ne uski 
tardeed nahi farmayi. 

Huzoor e Akram HI ne farmaya "Bani Israeel me ek 
shaksh ko koie zakham hogaya tha, wo uski takleef se 
be-chain hogaya aur churi lekar jaldi se apna haath kaat 
daala. Khoon be-tahasha behta raha yahan tak ke wo 
margaya. Allah ta'ala ne farmaya: Mere bande ne apni jaan 
ke baare me ujlat machayi. Uski wajeh se uspar jannat 
haraam hai. 

Ek hadith me hai ke jis shaksh ne apne aap ko talwaar 
se halak kar liya use dozakh me ek talwaar dijayegi ke wo 
us talwaar ko apne peat par maarta rahe. Aur jisne zeher 
kha kar khud kushi karli use jahannam me zeher dediya 
jayega ke wo use phaankta rahe. Aur jis shaksh ne pahaad 
se gir kar khud kushi karli use jahannam me ek pahaad se 
giraya jaata rahega. 

Ek hadith me hai ke 'momin' ko la'anat karna use qatal 
karne ke barabar hai. Aur momin par kufr ki tohmat 
lagana use qatal karne ke barabar hai. Aur agar koie 
shaksh khud kushi karega to jis cheez se usne khud kushi 
ki hai us se qiyamat me usko azaab diya jayega. 

Ek hadith me hai ke kisi shaksh ne zakhmon ki taab na 
laakar agar apne aap ko talwaar ki dhaar se qatal kar liya. 
Aap Hi ko maloom huwa to farmaya "wo jahannami hai". 




92 _ 




30.Jkoot bolna. 


Hr 


Baari ta'ala ka irshaad hai: 

QiiH&lJeibl&J'tf 

Khabar daar jhooton par Allah ki laanat hai. 

(Hood: 18) 

Doosri jagah irshaad hai: 

$ii) I u! 

Beshak Allah ta'ala hadse badh j'aane waale, jhoot boolne 
waale ko hidayat nahi deta. 


(A1 ghafir: 28) 

Rasoolullah Hi ne farmaya: Beshak sach neki ki taraf 
lejata hai aur neki jannat ki taraf lejaati hai. Aadmi sach 
bolta hai aur sach hi ki aadat daal-leta hai yaha tak ke 
Allah ta'ala usko 'saccha' shumaar karlete hain. (Isi tarah) 
aadmi jhoot boolta rehta hai aur jhoot hi ki aadat daal leta 
hai, yahan tak ke Allah ta'ala usko 'jhoota' qarar dedete 
hain. 

Ek hadith me hai ke Aap Hi ne farmaya "3 cheezein 
munafiq ki alaamat hain, agar cheh wo namaz padhta ho, 
roza rakhta ho aur daawa karta ho ke wo musalman hai. 

1. Baat kare to jhoot bole, 2. Waada kare to khilaaf kare, 3. 
Amaanat rakhwayi jaaye to khiyanat kare". 

Ek aur hadith me hai ke yeh 4 khaslatein jis shaksh me 
hon wo pakka munaafiq hai. Agar unme se ek ho to ek 
khaslat e nifaaq usme hai, jab tak use chood na de. 

1. Amaanat me khiyanat karna, 2. Waadah khilafi karana, 
3. Jhadne me bad zubaani karna, 4. Jhoot bolna. 

Sahih bukhari ki is hadith me jisme Aap HI ne apne ek 
khwaab ka tazkirah kiya hai yeh bhi hai ke "phir ham ek 
aise shaksh ke paas aaye jo leta huwa tha aur uske 
sarhane ek aur shaksh tha jo lohe ki kainchee se uske 
jabde aur aankhe guddi tak kaat raha tha. Jab ek taraf kaat 
chuka to doosri taraf kaatne lagta tha. Phir abhi ek taraf ka 
jabda poore tour par kaat bhi nahi paata ke doosri taraf ka 
jabda sahih hojata. Mai ne jibraeel se poocha 'yeh kaun 
hai?' unhone batlya ke 'yeh shaksh jhoot bolta tha aur aisa 
sufaid jhoot ke jo zameen asmaan ke qalaabe milata rehta 
tha. Iske saath qiyamat tak yahi muaamalah hoga". 

Ek hadith me hai ke 3 aadmiyon se na Allah baat karega 
aur na unki taraf dekhega aur na unhe paak karega (balke) 
unke liye dardnaak azaab hai. 1. Boodha zaani, 2. Jhoota 
baadshah, 3. Mutakabbir faqeer. 

Doosri hadith me hai ke "Barbadi hai uske liye jo logon 
ko hasane ke liye jhoot baat ghade. Uske liye barbadi hai, 
uske liye barbadi hai, uske liye barbadi hai". 

Huzoor e Akram Hi ka irshaad hai ke "yeh bohot badi 
khiyanat ki baat hai ke tu apne dost ko koie aisi baat kahe 
ke wo uske baare me tujhe saccha samajhta ho jabke tu 
use jhoot bool raha hai". 

Hazrat Ibne Masood farmate hain ke jab aadmi jhoot 
ka aadhi hojata hai to uske dil par ek siyaah dhabba lag- 
jaata hai, phir wo badhta rehta hai yaha tak ke uske 
duroog goyi ke nateejeh me poora dil siyaah hojata hai. 
Phir wo Allah ta'ala ke nazdeek jhooton me likh liya jata 
hai. Is liye musalmaan ke liye sab se behtar aur munaasib 
surat yahi hai ke apni zubaan ko ziyadah bolne se mehfooz 
rakhe. Kisi baat ke kehne me maslihat maloom ho to kahe 
warna khamoosh rahe. Kyun ke khamooshi salamati hai 
aur salamati ke barabar koie neemat nahi hosakti. 
Chunanche Huzoor Hi ne khud bhi farmaya ke "jo shaksh 

Allah ta'ala par aur aakhirat ke din par imaan rakhta ho 
use chahiye ke koie khair ki baat ho to kahe warna 
khamoosh rahe". 

Hazrat Abu Musa farmate hain ke mai ne Huzoor e 
Akram Hi se poocha "Sab se afzal musalmaan kaun hai?" 
Aap H ne farmaya "jis ki zuban aur aur haath se doosre 
musalman mehfooz hon". Bahar haal is tarah ke sainkadon 
ahadith hain jo jhoot ki burayi me waarid huie hain. Ham 
ne isharatan unme chand par iktefa kiya hai. 




31. Gkatat/aisle kama 


Allah ta'ala farmate hain: 

Aur jo loog Quran ke muwaafiq faisla na kare wo kafir hain. 

(A1 maaidah: 44) 

Doosri jagah aise logon ko zaalim aur faasiq bhi kaha gaya 
hai. 

Nabi e Kareem HI ka irshaad hai ke khilaaf e shariyat 
faislah karne waale hakim ki namaz qabool nahi hoti. Ek 
aur hadith me hai ke 'qaazi' yani judge 3 tarah ke hote 
hain. Ek to jannati hain, baqi dono jahannami. Jis qaazi ne 
haq ko pehchankar uske muwaafiq faislah kiya wo jannati 
hai. Aur jis qaazi ne haq ko pehchaankar bhi uske khilaaf 
faislah kiya wo jahannami hai. Aur wo qaazi jo bagahir ilm 
o tehqeeq ke faislah karde wo bhi jahannami hai. Poocha 
gaya ke ya Rasoolallah! jahalat ki wajeh se ghalat faislah 
karne waale ki kya khata hai? Farmaya "uski yahi ghalati 
hai ke use baghair ilm haasil kiye qaazi banna nahi 
chahiye tha, phir bhi bana". 

Neez Aap Hi ka irshaad hai ke jo qaazi banadiya gaya 
wo aisa hai jaise koie baghair churi ke zubah kar diya gaya 
ho. 

Fuzail bin Ayaaz r.a farmate hain ke jo shaksh qaazi 
bane use chahiye ke ek din to faisla kare aur ek din apne 
aap par rone baithe. Muhammad bin waase r.a farmate 
hain ke qiyamat ke din sab se pehle qaziyon ka hisaab liya 
jayega. Makhool r.a farmate hain ke agar mujhe qaza aur 
mout ke darmiyaan ikhtiyaar diya jaaye ke mai chahe ohda 
e qaza ikhtiyaar karun ya phir meri gardan maardi jaaye to 
apni gardan katwaane ko qaazi banne par tarjeeh donga. 
Ayub sakhtayani r.a farmate hain ke mai ne ulama ko 
dekha ke jo jitna bada aalim hota utna hi wo mansab e 
qaza se bhaagta aur darta tha. Sufiyaan e souri r.a se kaha 
gaya ke shuraih qaazi bangaye. Aap ne farmaya: hai kis 
shaksh ne unhe behka diya. Muhammad bin waase r.a ko 
basra ke qaazi ki haisiyat se bulaya gaya to aap ne inkaar 
kardiya. Baadshah ne kehelwaaya agar yeh mansab qabool 
nahi karenge to mai kode lagwaunga. Irshaad farmaya agar 
tu aisa karta hai to tu baadshah hai karsakta hai. Lekin 
mere nazdeek duniya ki zillat aakhirat ki zillat se behtar 
hai. 1 

Aamil e Hims ne Hazrat Umar ibne Abdul Azeez r.a ko 


1 Yeh hukum us waqt hai jabke apne nafs par itminaan na ho ya 
andesha ho ke hukumraan usko azaadanah faislah karne na 
denge, neez ohda e qaza ki hirs ho. Lekin agar apne nafs par 
itminaan ho, dil me us ohde ki talab aur hirs na ho aur is baat 
ka andesha na ho ke hukum raano ke dabaao ki wajeh se use 
haq ke mutabiq faisla karna dushwaar hojayega to mansab e 
qaza ikhtiyaar karne me muzaiqah nahi. Chunanche Hazrat 
Umar, Hazrat Ali, Hazrat Zaid, Hazrat Ubai (r.a) Shuraih aur 
Imam e Abu Yousuf wagairah aise hi quzaat me se the. 
(Moulana Khalid Saifullah Rehmani) 

khat likha ke sheher gir raha hai, imaraton ki daagh dozi 
aur sadkon ki safayi ki zaroorat hai. Hazrat Umar ibne 
Abdul Azeez r.a ne unhe jawaab me likh bheja "uski 
imaraton ko adal ke zariyeh mazboot karo aur sadkein 
zulm ke khatime ke zariyeh saaf karo". Wassalam. 

Ulama ne farmaya hai ke haalat e gusse me faislah 
karna haraam hai aur yeh ke jis qaazi me ilm ki qillat, 
niyyat ki burayi, akhlaaq ki kamzori aur taqwah ki kami 
hojaye to uski barbadi yaqeeni hai. Use chahiye ke khud ba 
khud us azeem ohde se alahidah hojaye. 




32. Riskwat tena aur clena 


Allah ta'ala ka irshaad hai: 

Aur aapas me ek doosre ka tnaal baatil tour par na khaya karo, 
aur na usko hukkaam rasi ka zariyah banao rishwat dekar, 
taake logon ke rnaal ka kuch hissa najayaz tour par khane lago. 


(A1 baqrah: 188) 

Nabi e Kareem H ne farmaya "Rishwat dene waale aur 
lene waale dono par Allah ki laanat hai". Rishwat dene 
waale ko mustahiq e laanat is liye kaha gaya ke uske 
rishwat dene ka maqsad yahi hota hai ke uske zariyeh 
hakim kisi doosre ka haq usko de de, ya wo cheez ataa 
kare jiska yeh mustahiq nahi. Han agar rishwat rafe zulm 
ke liye di gayi ho to phir wo dene waala us waeed me 
dakhil nahi hai. Albatta rishwat dilane waala bhi is laanat 
me dakhil hai jaisa ke ek doosri riwayat me iski wazaahat 
hai. 

Neez Aap HI ka irshaad hai: "Rishwat dene waala aur 
rishwat lene waala dono jahannam me jayenge". Ek hadith 
me hai ke "jisne kisi shaksh se koie sifarish ki aur us kaam 
ke liye usko koie hadiyah bhi diya to wo soodh ke bade 
darwaaze par pahunch gaya". 

Masrooq r.a kehte hain ke mai ne Hazrat Abdullah ibne 
Masood ko yeh farmate huwe suna ke jisne kisi 
musalmaan ko uska haq dilaya phir us shaksh ne us haq 
dilane waale ko kuch diya to usko 'suht' kehte hain. 
Khwaah wo qaleel ho ya kaseer jiske khane par Quran e 
Kareem me mazammat aayi hai. Yeh sun kar mai ne arz 
kiya: Hazrat! hamara khayaal to yeh tha ke 'suht' faislon 
me rishwat lene ko kehte hain. Farmaya wo to kufr hai. 


33. Auraton ka mardon ki muskakakat ikktiyaar 
kama aur mardon ka auraton ki muskakakat 


ikkrtiyaar karna 


Haq ta’ala ka irshaad hai: 



Aur jin cheezon me ham ne turn ko ek doosre par fouqiyat di 


hai unki tamanna na karo. 


(An nisa: 32) 

Baaz auraton ne ahad e risalat me yeh tamanna ki thi ke 
agar ham mard hote to mardon ki tarah jihad karte. Is par 
yeh ayath naazil huie aur batlaya gaya ke har ek ko Allah 
ki takhleeq aur uski taqdeer se khush rehna chahiye. 

Nabi e Kareem Hi ka irshaad hai ke "Allah laanat kare 

un mardon par jo auraton ki mushabahat ikhtiyaar karte 
hain aur un auraton par jo mardon ki mushabahat 
ikhtiyaar karti hain". 

Ek hadith me hai ke Aap £§1 ne irshaad farmaya: "Allah 
laanat kare un mardon par jo auraton jaise kapde pehne 
aur un auraton par jo mardon jaise kapde pehne". 

Ek hadith me hai ke jo mard aurat-pan ikhtiyaar karte 
hain aur jo aurat mard-pan ikhtiyaar karti hai unpar Allah 
ta'ala ki laanat hai. 

Ek aur hadith me hai ke "bohot si auratein neem 
barhanah rehne waali, doosron ki taraf maail hone waali 
aur doosron ko apni taraf maail karne waali hongi, unke 
sar oont (camel) ki tedi kohaan ki tarah honge. Yeh na 
jannat me dakhil hongi na jannat ki khushboo soongh 
sakengi". 

(Is dour me libaas aur waza qata ke eitebaar se tamaam 
musalmaano me umooman aur doulat mand tabqeh me 
khusoosan badi be-eitedaali paida hogayi hai. Mushrikeen 
ki si waza qata aam hai. Aisa mehsoos hota hai ke ek bade 
tabqe ko yahoodiyon ne apna aalah e kaar bana liya hai 
taake wo libaas, waza qata aur deegar umoor e muasharat 
se mutalliq islami aaeen aur sharaee qawaneen ki na sirf 
yeh ke mukhalafat kare balke uske eahtemaam ko "ghulu 
fiddeen" ya ghair maqsood qarar dekar musalmano ke 
zehen se uski ahmiyat ko khatam karte rahe. 1 Agar ghour 
kiya jaaye to kisi qoum ko mitane ka yeh sab se sahal aur 


1 Jaaye afsoos hai ke bohot se loog apni roshan khayali ke zaam 
me na sirf waza qata aur libaas o poshaak ke maamale me 
sunnat e nabawi se gurezaan hain balke uski tazheek aur uske 
saath tamaskhur par utar aaye hain jo fiqhi tasrehaat ke 
mutabiq "kufr" hai. Allah usse ham sab ki hifazat farmaye. 
(Moulana Khalid Saifullah Rehmani) 

aasaan tareeqah hai ke us qoum ke shia'ar o atwaar ki 
haisiyat dheere dheere badal kar ek doosri tehzeeb uspar 
thoop-di jaaye. 

Chunanche is waqt muslim muaashare ki noujawaan 
ladkiyon ka 100 feesad mardaani shakal ikhtiyaar karke 
bazaaron me ghoomna aur musawaat ke khush numa 
parcham tale jama hokar be hayayi ke baam e urooj tak 
pahunch jana muslim qoum ki zehni mout ki bayyin daleel 
hai. 




34. Biwi ki ba.dka.SLri par nagawaari na kona 


mm mm 


Irshaad e khudawandi hai: 



Zinakaar mard zinakaar ya mushrik aurat se hi nikah kare aur 
zinakaar aurat zinakaar ya mushrik mard hi se nikah kare. Aise 
loog momineen par haram hai. 

(An noor: 3) 

Nabi e Kareem H ka irshaad hai ke "3 aadmi jannat me 
dakhil nahi honge. Walidein ka nafarmaan, dewas aur wo 
auratein jo mardon ki mushabahat ikhtiyaar karti hain". 

Ek hadith me hai ke Allah ta'ala ne 3 aadmiyon par 
jannat harm kardi hai. Sharaab ke aadi par, Waalidein ke 
nafarmaan par aur dewas par yani biwi ki khabaasat ka 
eiteraaf karte huwe usse raazi rehne waala. 

Jis shaksh ko yeh maloom ho ke uski biwi logon ke sath 
ghalat talluqaat kiye huwe behayayi aur fawaahish ki 
murtakib hai, uske bawajood bhi wo uski muhabbat ki 

wajeh se ya uske maal ka maqrooz hone ki wajeh se ya 
meher adaa karne ki taaqat na hone ki wajeh se isi tarah 
ki koie aur wajeh se is mas'ale ki taraf tawajjuh nahi deta 
aur use nazar andaaz karta rehta hai to wo be-gheerat hai. 
Jis shaksh me gheerat na ho usme kisi qisam ki koie khair 
nahi hoti. 1 




35. Mukaltil aur mukallil laku 




'Muhallil' aur 'muhallal lahu' yeh dono arabi alfaaz hain 
jin ka lafzi tarjamah hai 'muhallil' halal karne waala aur 
'muhallal lahu' jiske liye halal kiya jaye. Istelaah e shariyat 
me muhallil us shaksh ko kehte hain jo mutallaqah 
mugallazah (yani 3 talaq di huie aurat) ko uske saabiq 
shouhar ke liye jayaz karne ke waaste apni mankooha yani 
biwi banaye. Aur jiske liye jayaz kiya jaaye yaani saabiq 
shouhar ko 'muhallal lahu' kaha jaata hai. Is kitaab me is 
amal ko mutlaqan gunaah e kabeerah qarar diya gaya hai. 

Halanke yeh amal mutlaqan gunaah e kabeerah nahi 
hai, balke isme badi tafseel aur badi nazaakat hai. Ek 
haisiyat se yeh amal jayaz ban jaata hai to doosri haisiyat 
se na sirf na-jayaz balke gunaah e kabeerah aur haraam 
hojata hai. Jisko qadre tafseel ke saath bayan kiya jata hai. 


1 Fi zamanah auraton ka clubon me jaana, ghair mahram 
mardon se be-takalluf milna, unse haath milana aur doston ka 
is tarah baithna ke ek ki biwi doosre ke pehloo me baithe 
wagairah dewosiyat hi ki ek jadeed shakal hai. Aur sitam 
zareefi yeh hai ke is be hayayi wa be gheerati par taraqqi aur 
roshan khayali ka deedah zeeb label lagaya gaya hai. Khurd ka 
naam junoo rakh diya junoo ka naam khurd. (Moulana Khalid 
Saifullah Rehmani) 





_ 101 — 

Touzeeh e masalah: 

Masalah yeh hai ke agar shouhar apni biwi ko 1 ya 2 
talaq de de to Quran o Hadith ka yeh fatwah hai ke wahi 
shouhar apni mutallaqah biwi ko iddat ke andar baghair 
nikah ke aur iddat ke baad naya nikah karke rakh sakta 
hai. Aur agar shouhar ne biwi ko 3 talaqein dedi to phir 
shouhar ke liye yeh aurat halal nahi rehti. Ab agar isko 
biwi bana chahe to sirf aur sirf ek hi surat hai, wo yeh ke 
yeh mutallaqah mugallazah kisi doosre aadmi se apna 
nikah karle aur uske saath izdewaaji zindagi guzaarne ke 
baad us doosre shouhar se talaq le le ya wo khud talaq de 
de. Is surat me yeh aurat pehle shouhar ke liye halal 
hosakti hai warnah nahi. 

Ab sawaal yeh hai ke doosra aadmi is mutallaqah 
mugallazah aurat se nikah mustaqil tour par uske saath 
izdewaaji zindagi guzaarne ke irade se kare ya mehez 
'halalah' banane ki niyyat se 1-2 din ke waaste kare phir 
chod de? 

In dono suraton me se pehli surat me to koie gunaah ki 
baat nahi. Aur doosri surat me gunaah hoga jabke ba-waqt 
e nikah ya qabl e nikah usko chod dene ki shart lagayi 
jaaye ya khud nikah karne waale ne hamesha rakhne ki 
garz se na kiya ho mehez pehle shouhar ke liye halal karne 
ke waaste nikah karta ho. Is waaste halalah karne ki garz 
se jo nikah hota hai uspar Nabi e Kareem H ne naraazgi 
ka izhaar farmaya hai aur aise logon par laanat bhi 
farmayi hai. Usi ki taraf musannif e kitaab Allamah Zahabi 
alaihir rehmah isharah kar rahe hain. Musannif ka 
tarjamah pesh karne ke baad is masaleh ke fiqhi nuqta e 
nazar ko bhi pesh kiya jayega. 

1. Hazrat Ibne Masood Mp se marwee hai ke Nabi e 
Kareem Hi ne muhallil aur muhallal lahu par laanat 
farmayi hai. 2. Hazrat Ibne Abbas se manqool hai ke ek 

aadmi ne Aap Hi se muhallil ke (nikah ke) baare me 
daryaaft kiya to Aap Hi ne farmaya ke "nikah khushi aur 
raghbat se ho to sahih hai (warna nahi) aur raghbat sirf 
zaahir ki jaaye aur fil haqeeqat us nikah me raghbat na ho 
to phir ye nikah na hoga". 3. Hazrat Uqbah bin aamir Sp se 
riwayat hai ke Aap HI ne farmaya ke mai tumko 'taisil 
musta'ar' batlaun (taisil musta'ar yani maangi huie bakri) 
Sahaba ne arz kiya zaroor batlaiye. Aap ne farmaya wo 
muhallil hai. Allah ta'ala ne muhallil aur muhallal lahu par 
lanat farmayi hai. 4. Hazrat Ibne Umar se ek aadmi ne 
poocha mutallaqah mugallazah aurat se mehez uske 
saabiqah shouhar ke liye halal karne ke waaste shadi 
karlun? halanke uske shouhar ne na mujhe is baat ka 
hukum diya hai aur na usko mere nikah karne ka ilm hai. 
Hazrat Ibne Umar 4l« ne jawaab diya ke nahi! nikah khushi 
aur raghbat se ho to sahih hai ke agar pasand ho to rakhlo 
warna chod do. Aur ham Huzoor e Akram Hi ke zamane 
me mehez halal karne ke liye kisi aurat se nikah karne ko 
safaah (yani zinakaari) samajhte the. 5. Hazrat Umar ne 
farmaya ke agar mere paas muhallil aur muhallal lahu ko 
laaya jaaye to mai dono ko rajm kardunga. 6. Hazrat Umar 
4I& se aurat ko uske sabiqah shouhar ke liye halal karne ki 
niyyat se nikah karne ke baare me poocha gaya to farmaya 
yeh safaah yani zinakaari hai. 7. Hazrat Ibne Umar se 
kisi aadmi ne poocha ke mai ne apni biwi ko talaq de di 
hai aur wo meri chaha zaad behen thi, ab mai naadim aur 
sharmindah hun, mera dil bhi usi me hai. Ek aadmi ne 
iradah kar liya hai ke wo meri mutallaqah biwi se shadi 
karle taake wo mere liye halal aur jayaz hojaye (kya aisa 
hosakta hai?) Hazrat Ibne Umar ne jawaab diya ke agar 
yeh nikah mehez halal karne ki garz se kiya jaaye to dono 
zina karne waale honge chahe 20 saal ya 20 saal se zaaid 
guzaarle. (jabke uska iradah hi us nikah se yeh ho ke wo 
sabiqah shouhar ke lye usko halal kar raha hai). 8. Hazrat 

Ibne Abbas se ek aadmi ne poocha ke Aye Ibne Abbas! 
mere bhateeje ne apni biwi ko 3 talaq de di aur ab wo 
naadim hai. Hazrat Ibne Abbas 4® ne farmaya tere bhateeje 
ne khuda ki nafarmani ki hai aur naadim hai shaitaan ki 
farmabardari ki hai ab usse nikalne ka koie raasta nahi 
hai. Phir us aadmi ne poocha: kya farmate hain aap us 
aadmi ke baare me jo (is mutallaqah e salasah se) nikah 
karle saabiqah shouhar ke waaste halal karne ki garz se. 
Hazrat Ibne Abbas 4= ne farmaya: Jo khuda ko dhoka dega 
khud dhoka khajayega. 

Mazkoorah baala ahadith ki roshini me jaisa ke oopar 
arz kiya gaya musannif rehmatullahi alaih ne ise mutlaqan 
kabeerah gunaah shumaar farmaya hai. Taaham fuqaha e 
kiraam ne baaz doosri ahadith o asaar ki roshini me uske 
gunaah hone me mazeed tafseel bayan ki hai, jisse maloom 
hota hai ke yeh mutlaqan gunaah e kabeerah nahi hai. 
Baaz suratein mustasna hain. 

Ibrahim e nakhayi r.a ne kaha ke ziwaaj e awwal, ziwaaj 
e aakhir aur mutallaqah e salasah in teeno me se kisi ek ki 
niyyat bhi halal karne ki hogi to ye nikah baatil hoga. Aur 
aisi surat me aurat apne pehle shouhar ke liye halal na 
hogi. Hasan basri, saeed ibne Musayyib, Malik ibne Anas, 
Lais ibne saad, Sufiyan e Souri, Imam Ahmed r.a ka yahi 
mazhab aur maslak hai. Imam e Shafaee r.a ne farmaya ke 
agar nikah ke waqt me yeh shart lagayi jarahi hai ke yeh 
nikah mehez halal karne ke liye hai (izdewaajiyyat 
maqsood nahi hai) to yeh nikah baatil hoga. Aur nikah ke 
waqt to shart nahi rakhi gayi albatta nikah se qabl is 
qisam ki shart tehrayi gayi thi to phir yeh nikah sahih 
hoga. (aur aurat apne pehle shouhar ke liye halal hogi) 
Imam Abu Haneefah r.a aur Imam e Shafaee r.a apne 
doosre qoul me yeh farmate hain ke mehez halal karne ki 
garz se halalah ki shart tehrakar ya halalah ki niyyat rakh 

kar nikah karna agar cheh gunaah ki baat hai aur is qisam 
ki niyyat aur shart lagana nikah me ghalat hai, taaham aisa 
nikah sahih aur durust hojata hai aur us nikah ke baad 
sohbat hojaye to phir yeh aurat jadeed shouhar se talaq 
paane ke baad shouhar e awwal ke liye jayaz aur halal 
hojayegi. Jis tarah agar koie aadmi kisi aurat se is shart par 
nikah kare ke tere hote huwe mai doosra nikah nahi 
karunga ya tujhe kahi safar me nahi lejaunga wagirah, is 
qisam ki shart tehrana agar cheh ghalat hai lekin uska asar 
nikah par kuch nahi padta. Khud unhi ahadith se jinhe 
musannif e kitaab ne naqal farmayi hain maslak e ahnaaf 
ki bharpoor taeed hoti hai. Is liye is hadith me go us 
shaksh par jisne nikah kiya hai aur us shaksh par jis ke 
liye nikah kiya gaya hai laanat ki gayi hai, lekin nikah 
karne waale ko 'muhallil' halal karne waala aur aurat ke 
shouhar e saabiq ko 'muhallal lahu' yani jiske liye aurat ko 
halal kiya gaya hai se tabeer kiya gaya hai jo saaf batata 
hai ke yeh fail mabni bar maasiyat hai aur qaabil e laanat 
hai lekin uska asar aur hukum bahar haal baaqi rehta hai. 
Aur uske isi fail ki wajeh se aurat shouhar e awwal ke liye 
halal hojati hai. Wallahu aalam wa ilmuhu ahkam 


A 


36.Pesh.aab ki ckeenton se na-backna 




Irshaad e khudawandi hai: 

Aur apne kapdon ko paak rakhiye. 

(A1 mudassir: 4) 

Hazrat Ibne Abbas 4 %> se riwyat hai ke ek martabah 
Rasoolullah 0 ka 2 qabron par se guzar huwa. Aap Hi ne 
farmaya: "Yeh dono azaab diye jarahe hain. Aur unka 

azaab koie bohot bade gunaah ki wajeh se nahi horaha hai, 
balke unme se ek to peshaab ki cheento se nahi bachta tha 
aur doosra choghal khoori karta tha". 

Matlab yeh ke yeh gunaah to bohot bade hain hatta ke 
unki wajeh se azaab e qabr bhi hota hai, lekin alal umoom 
loog unhe koie gunaah bhi nahi samajhte ya phir mamooli 
samajhte hain. Is andaaz e bayan ke zariyeh ghaliban Aap 
Hi ne baaz gunahon ko halka samajhne ki ghalati par 
tambeeh farmayi hai. Chunanche ek martabah Aap H ne 
Hazrat Ayesha Sb se yeh baat nihayat wazahat ke saath 
farmayi: IYYAKI WA MUHAQQIRAATIZ ZUNOOB (yani 
halke aur chote chote gunaahon se bachti raho). 

Ek hadith me hai ke Aap 0 ne farmaya: "Peshaab ki 
cheenton se bachte raho is liye ke azaab e qabar aksar usi 
wajeh se hota hai". 

Ek hadith me hai ke Aap Hi ne aise 4 shakshon ka zikr 
farmaya jo apne gunaahon ki wajeh se jahannam me is 
qadar azaab me honge ke unke wawelah machane aur bad 
boo phailane se ahle jahannam bhi bezaar horahe honge. 
Un 4 me ek us shaksh ka bhi zikr farmaya jo peshaab se 
eahtiyaat nahi baratta tha. Yaani paaki na-paaki ki 
parwaah na karta tha. Allah ta'ala hifazat farmaye. Ameen. 


37. Riya kaari 


(Is unwaan se mutalliq aayaat wa ahadith gunaah no 1 
ke tehet shirk e asgar ke unwaan se tafseel ke saath zikr 
hochuki hain. Musannif ne yahan usi mazmoon ko dohraya 
hai. Ham ne takhfeef ke madde nazar takraar ko hazaf 
karke isharah kardiya hai ke wahan dekh liya jaaye. 
Albatta is silsile me buzurgon ke chand aqwaal yahan 
naqal kiye jaate hain.) 

Hazrat Qatadah r.a farmate hain ke jab banda koie amal 
dikhawe ke liye karta hai to Allah ta'ala farmate hain: 
"Mere bande ko dekho kis qadar mera mazaaq udaa raha 
hai". 

Hazrat Umar ibnul Khattab ne ek shaksh ko dekha ke 
gardan jhukaaye chala jaraha hai, to farmaya aye gardan 
waale! apni gardan utha. Khushu gardan jhukane me nahi 
balke dil me hota hai. 

Hazrat Abu Umamah c^> ne masjid me ek shaksh ko 
dekha ke sajdon me ro-raha hai aur dua kar raha hai to 
aap ne farmaya: "Accha hota agar tu apne ghar me yeh 
kaam karta". 

Hazrat Ah farmate hain ke riya kaar ki 3 alamatein 
hain: 1. Tanhayi me sust rehta hai, 2. Majme me bohot 
chust rehta hai, 3. Agar kisi amal ki tareef ki jaye to usme 
ziyadati karta hai aur tareef na kijaye to us amal me kami 
karta hai. 

(Allah ta'ala is muhlik marz se hamari hifazat farmaye 
aur ikhlaas ki doulat se maala maal farmaye. Ameen.) 


38. llm e cleen ka duniya. ke liye seekkna 


'mm mw 


Irshaad e baari ta'ala hai: 


9 




Dar haqeeqat Allah ke bandon me ulama hi usse darte hain. 


(Faatir: 28) 

Hazrat Ibne Abbas farmate hain: matlab yeh hai ke 
mere bandon me mujhse sirf wahi loog darte hain jinho ne 
meri baadshahat, taaqat aur jalaalat e shaan ko jaan liya 




_107 _ 

hai. Mujahid aur Sha'bi r.a kehte hain ke: aalim wahi hai jo 
Allah ta'ala se dare. Rabee' bin Anas kehte hain ke: jo Allah 
se na dare wo aalim hi nahi. 

Nabi e Kareem HI ka irshaad hai ke jis shaksh ne mehez 
duniya talabi ke liye ilm haasil kiya wo qiyamat ke din 
jannat ki khushboo bhi nahi soongh paayega. 

Ek hadith me hai ke jis ne ilm e deen is liye haasil kiya 
ke uske zariyeh se ulama se mubahasah kare aur sulaha 
par bartari jataye ya logon ko apni jaanib maail aur 
mutawajjeh karle to Allah ta'ala usko jahannam me dakhil 
farmayenge. 

Nabi e Kareem HI ke baare me aaya hai ke Aap aise ilm 
se panaah maangte the jis par amal ki toufeeq na ho. 

Ek hadith me hai ke jisne ilm haasil kiya aur us par 
amal nahi kiya to wo ilm usme takabbur paida kardega. 

Neez Aap H ka irshaad hai ke "Qiyamat ke din ek bure 
aalim ko laakar jahannam me phenk diya jayega jis se uski 
aantein (intestines) baahar nikal aayenge. Wo unke atraaf 
aise ghoomega jaise gadha chakki peeste waqt ghoomta 
hai. Yeh dekh kar loog uske paas jama hokar kahenge ke 
tera yeh kya mamalah hai? Tu hame amar bil maroof aur 
nahi anil munkar kiya karta tha. Wo kahega (baat yeh hai 
ke) mai turn logon ko jin kaamon se rokta tha us par khud 
amal nahi karta tha. Aur un kaamon ka tumko hukum deta 
tha khud uske khilaaf kiya karta tha". 


39. Ilm ko jbila zaroorat e skaraee ckupamt 


Irshaad e khudawandi hai: 

fcttisr, s *p\ 1*- ( Vu "'h s * * h “ l 

BUjo UJjJ 

Beshak jo loog hamari naazil ki huwi bayyinaat aur hadaye ko 
chupate hain, baud uske ke hamne un logon ke liye kitaab me 
waazeh kardiya hai, yeh aise loog hain jin par Allah ta’ala ki 
aur har laanat karne waale ki laanat hai. 


(A1 baqarah: 59) 

Musannif r.a farmate hain ke aayat me bayyinaat se 
muraad choori, badkaari wagerah ki sazayein muraad 
hain. Aur huda se Hazrat Muhammad H aur unki sifaat o 
alamaat muraad hain. Kitaab se muraad tourat hai. Hazrat 
Ibne Abbas farmate hain ke aise logon par insaan aur 
jinnaat ke elawah har har makhlooq ki laanat hoti hai. 

Nabi e Kareem all ka irshaad hai ke "jis shaksh se koie 
aisi baat poochi gayi jisko wo jaanta hai phir bhi usne usko 
chupaya, nahi bataya to usko qiyamat ke din Allah ta'ala 
jahannam ki aag ki lagaam pehnayenge". 

Albatta agar kisi baat ke chupane me qoumi wa milli 
maslihat ho to uske na-zaahir karne me koie haraj nahi. 
Jaisa ke khud Aap iH aur sahaba e kiram ke amal se 
saabit hai. Wallahu aalam. 


40. Amaanat me kkiyanat karna 




Allah ta'ala ka irshaad hai: 




Aye imaan waalo! jaan boojh kar Allah aur rasool ke saath 
khiyanat ka mamalah na karo. Aur na apni amanaton me 
khiyanat karo. 

Allah ta'ala aur uske Rasool HI ke saath khiyanat na 
karne ka matlab unki nafarmaani na karna hai. 


Doosri jagah irshaad hai: 

l($ 

Allah ta'ala daga-baazon ke fareeb ko kaar aamad nahi karta. 


(Yousuf: 52) 

Yani khiyanat karne waala ruswaa hota hai aur hidayat 
se mehroom rehta hai. 

Hadith e paak me khiyanat ko munafiqeen ki alamaat 
me shumaar kiya gaya hai. Ek hadith me hai ke jo amaanat 
daar nahi uska imaan nahi aur jiske paas waade ka paas o 
lihaaz nahi uska koie deen nahi. Ek jagah irshaad hai: 
"Momin ki fitrat me khiyanat aur jhoot ke elawah har sifat 
moujood hai". 

Ek hadith me hai ke Allah ta'ala farmata hai: "Mai 2 
shareekon me teesra hota hun jab tak ke unme se ek 
doosre se khiyanat na kare". Aur usi me hai ke "logon se 
sab se pehle jo sifat uthali jayegi wo amaanat daari hai. 
Aur sab se aakhri jo amal baaqi rahega wo namaz hai. Aur 
bohot se namazi aise hain ke unme koie khair nahi". 

Ek hadith me hai ke khiyanat se bacho, is liye ke wo 
battareen khaslat hai. 

Waazeh rahe ke khiyanat har tarah ki amaanat me 
hosakti hai. Chunanche jis tarah kisi shaksh ki rakhwaayi 
huwi cheez amaanat hai isi tarah majlisen bhi amanat hoti 
hai. Yani chand aadmi baith kar kuch baatein kare aur wo 
baatein aapasi raaz ki ho to unki hifaazat karna amaanat 
daari hai. Aur unhe doosron par zaahir karna khiyanat me 
shaamil hai. Hadith e paak me hai AL MAJAALISU BIL 
AMAANAH baahami nasishtein amaanat hoti hain. Afsoos 
ke is mamale me awaam kal anana'am ko to chodiye ahle 

deen bhi ghair mohtaat hain, jiske nateejeh me deeni wa 
ilmi biradari jis phoot wa inteshaar ka shikaar hai wo 
khoon ke aason rone ke qaabil hai. Allah ta'ala karam ka 
muaamalah farmaye. 

Isi tarah mashwarah talab kiye jaane ki surat me uska 
jawaab aur poochne waale ke sawaal bhi amaanat hote 
hain. Aadmi ko chahiye ke mashwarah talab amar ke maa 
lahu wa maa alaih se acchi tarah waaqifiyyat haasil karke 
phir sar sari tour par nahi balke us par acchi tarah ghour 
karke khair ka jo pehloo uske zehen me aaye bila kam o 
kaast uska izhaar kare. Is muaamale me bad eahtiyaati ya 
nafs parasti muhlik hai. Aur is par bhi khiyanat ka itlaaq 
hota hai. 

Chunanche hadith me hi: AL MUSTASHAARU MO'TAMA- 
NUN (jis se mashwarah liya jaaye wo ameen hai) Isi tarah 
masalan madaaris me bhi talabah zimmedaaron ke yahan 
amaanat hain. Apne idare ki jo khoobiyaan unke 
sarparston ke saamne waazeh ki gayi hain aur jis ki 
tehseel ke liye unhone un par eitemaad kar ke apne 
bacchon ko unke hawaale kardiya hai, qoum ki is azeem 
amaanat ki taraf se ghaflat baratna aur unki taleem o 
tarbiyat ke liye jaisa ke unka haq hai aur jaisa uska 
waadah kiya gaya hai koshish wa kaawish karne me bil 
iradah kotaahi karna is azeem amaanat me zabardast 
khiyanat hai. 1 

Isi tarah zakaat ki adaygi me kami karna, namaz ko 
sahih tour par na padhna, wazu me kotahi karna, naap 
tool me kami karna wagerah in sab umoor par khiyanat ka 
itlaaq hota hai. 

1 Mulazimeen o mudarriseen wagerah idarah wa hukumat e waqt 
ke ameen hain. Duty aur kaam ke jo aouqaat muqarrar hain unko 
youn hi zaaya karna ya unko apne zaati agraaz aur kaamon me 
istemaal karna qata'n jayaz nahi. Aisa karna 'khiyanat' bhi hai 
aur 'choori' bhi. (Moulana Khalid Saifullah Rehmani) 

41. Eaksaanjatana 


Aye imaan waalo! apni khairaat o sadqaat ko eahsaan jata kar 
aur eeza pahuncha kar baatl, na-qaabil e qabool mat karlo. 


(A1 baqarah: 264) 

Hadith me hai: "Waalidein ka nafarmaan, sharaabi aur 
eahsaan jatane waala yeh teeno qisam ke loog jannat me 
dakhil nahi honge". 

Ek hadith me hai: "Accghe kaam karke eahsaan jatane se 
bacho. Kyun ke wo sipaas guzaari se mehroom aur ajar ko 
zaaya kardeta hai". Phir Rasoolullah H ne batour e 
istedlaal ayath e mazkoor tilawat farmayi. 

Ibne sireen r.a ne dekha ke ek shaksh kisi ko keh raha 
hai "mai ne tere saath behtar sulook kiya aur aisa aisa 
kiya". Ibne sireen r.a ne us shaksh se kaha "khamoosh reh, 
eahsaan jatane se us eahsaan me koie khair baaqi nahi 
rehta jis par ke ajar mil sake". 


46. Ta qdeer kojkutlana 


Irshaad e khudawandi hai: 

Beshak ham ne har cheez ko ek mutayyan andaaz se paida kiya 

hai. 


(A1 qamar: 49) 

Ibne jouzi r.a ne iski tafseer me 2 qoul naqal kiye hain. 
Ek to yeh ke mushrik Aap Hi ke paas aakar taqdeer ke 
baare me behes kar rahe the to yeh ayath naazil huie. Aur 
doosrah yeh ke Najraan ka ek paadri Aap H ki khidmat 
me haazir hokar kehne laga ke Aap kehte hain ke gunaah 
bhi muqaddar hote hain halaanke baat aisi nahi hai. Aap 
H ne farmaya turn loog Allah ta'ala se jhagad ne waale ho. 
Isi zimn me yeh aayath naazil huie. 

Hazrat Umar ibnul Khattab Sb farmate hain ke qiyamat 
ke din jab awwaleen o aakhireen sab ikatthe honge to 
Allah ta'ala ek pukaarne waale ko hukum denge to wo 
pukaarega "Allah ke dushman kaha hain?" Yeh sunte hi 
qadriyyah aage badhenge. Phir unhe jahannam me daal 
diya jayega. Aur Allah ta'ala unse farmayenge: 

Jahannam Re azaab ka maza chako, ham ne har cheez ko ek 
andaaz e muqarrar se paidah kiya hai. 

(A1 qamar: 48,49) 

Qadriyyah ko Allah se jhagadne waala is liye kaha gaya 
hai ke wo taqdeer ke baare me behes karte hain aur kehte 
hain ke jab gunaah muqaddar ki gayi hai aur usi taqdeer ki 
wajeh se bande se uska irtekaab hota hai to phir use 
jahannam me daala jaana jayaz nahi hai. Hazrat Hasan r.a 
farmate hain ke Allah ki qasam! qadriyyah agar roze 
rakhte rakhte sookh kar rassi hojayein phir namaz padhne 
lage aur namaz padhte padhte kamaan ke manind hojaye 
tab bhi Allah ta'ala unhe jahannam me mooh (face) ke bal 
daal denge aur kahenge ke dozakh ke azaab ka maza 
chako, beshak ham ne har cheez ko ek andaze par paida 
kiya hai. 

Nabi e Kareem H ne farmaya: "Har ummat me majoos 
rahe hain aur is ummat ke majoos wo hain jo yeh kehte 

hain ke taqdeer koie cheez nahi". Phir farmaya ke: "jab tu 
aise logon se mile to unse kehdena ke mai turn se bari hun 
aur turn mujhse bari ho". Phir farmaya "us zaat ki qasam! 
jis ke qabse me meri jaan hai agar taqdeer ke jhutlaane 
waale ke paas uhad ke pahad ke barabar sona ho aur wo 
sab ka sab raah e khuda me kharch karde tab bhi Allah 
ta'ala usko qabool nahi farmayenge jab tak ke wo is baat 
par imaan na laaye ke har acchi aur buri cheez Allah ki 
taraf se hoti hai". Iske baad Hazrat Umar r.a ne Hazrat 
Jibraeel a.s ka yeh sawaal aur Aap iH ke jawaab ka zikr 
farmaya ke Hazrat Jibraeel ne poocha ke 'iman' kya hai? 
Aap Hi ne farmaya: "Yeh ke tu imaan laaye Allah par aur 
uske farishton par aur uski kitabon par aur nabiyon par 
aur yeh ke imaan laaye is baat par ke tamaam acchi buri 
cheezein Allah hi ki taraf se hoti hain". 

Allah par imaan laane ke matlab yeh hai ke uske 
moujood hone, tamaam sifaat e jalaal o kamaal se muttasif 
hone aur tamaam naqs o aaib ki khaslaton se paak hone ki 
tasdeeq karna yani yeh ke wo apni makhloqaat ka bila 
shirkat e ghair ke maalik hai aur usme apni marzi se 
mutasarrif hai. 

Malaikah par imaan laane ka matlab yeh hai ke wo 
Allah ke saamne aajiz hain aur sab ke sab farmabardaar 
bande hain iski tasdeeq karna. Quran e kareem me hai ke 
wo Allah ke ba-izzat bande hain, kisi baat me Allah se 
sabaqat nahi karte, balke uske har hukum par amal karte 
hain. 

Rasoolon par imaan laane ka matlab yeh hai ke unhone 
jitni baatein Allah ki taraf se batlayi hain unke sacche hone 
aur mojizaat ke zariyeh Allah ki taraf se unki taeed kiye 
jaane ki tasdeeq karna aur yeh ke unhone tamaam 
paighaam pahuncha diye aur Allah ke hukmon ko apni 
ummat ke saamne acchi tarah waazeh kardiya aur yeh ke 
ham par unka eahteraam waajib hai. 

Youm e aakhirat par imaan laane ka matlab yeh hai ke 
qiyamat ke din aur usme waaqe hone waale tamaam 
umoor ke bar haq hone ki tasdeeq karna aur mout ke baad 
zindah kiye jaane, maidaan e hashar me jama kiye jaane, 
hisaab o kitaab liye jaane, aamaal ke toole jaane, 
pul-saraat par se guzaare jaane aur jannat ya jahannam 
me dakhil kiye jaane ki tasdeeq karna. 

Taqdeer par imaan laane ka matlab yeh hai ke har acchi 
buri cheez ke minjaanibillah hone ki tasdeeq karna. 
(waazeh rahe ke taqdeer ke mas'ale me behes o muba- 
hasah karne aur uski gehraayi me jaane se Rasoolullah Hi 
ne sakthi ke saath mana farmaya hai. Is liye isse sakth 
ijtenaab karna chahiye. Majmoyi tour par youn imaan 
rakkhe ke jo kuch hota hai bhala ya bura uske moujood 
hone se pehle bhi aur madoom hone ke baad bhi Allah 
ta'ala usko jaanta hai. 1 Balke Allah hi ke tehraye huwe 
andaaze ke mutabiq aur uske likhe huwe faisle ke 
muwaafiq hi aqwaal o afa'al aur harakaat wa sakanaat ka 
sudoor wa wujood hota hai. Poori duniya mujtame hokar 
bhi na muqaddar se zaaid nafa haasil karsakti hai na 
muqaddar se zaaid kisi ko nuqsaan pahuncha sakti hai. 


43. Doosron ke aaik talaask karna 


\ 



Aur tajassus na karo. 


(A1 hujraat: 12] 


1 Aur usne apne ilm e muheet ke mutabiq har bande se saadir hone 
waale aqwaal wa afa'al aur harakaat 0 sakanaat ko likh diya hai. 
Choonke Allah ta'ala ka ilm sahih aur wo mustaqbil se bhi bilkul usi 
tarah agaah hai jaise maazi se. Is liye uske nawistha taqdeer me 
koie tabdeeli nahi hosakti aur na us me kisi ghalati ka eahtemaal 
hai. (Moulana Khalid Saifullah Rehmani], 

Ibne jouzi r.a farmate hain ke Abu Zaid, Hasan, Zahhaaq, 
Ibne Sireen r.a ne 'jeem' ke bajaye 'haa' se padha hai. Yani 
WALA TAHASSASOO. Lekin Abu Ubaidah r.a farmate hain 
ke TAJASSAS aur TAHASSAS dono ke ek hi maane hain. 
Mufassireen farmate hain ke TAJASSUS ke maane hain 
muslamaano ke uyoob o bheedon ki talaash me rehna. 

Matlab yeh hai ke musalmano ko nahi chahiye ke wo 
apne muslim bhaiyon ke uyoob o naqaais ki talaash me 
rahen. Balke koie baat bhi ilm me aajaye to bila tehqeeq na 
us par eitemaad kare aur na kisi aur se uska zikr karen. 
Sahaba e Kiraam ne is muaamale me bada eahtemaam 
kiya hai. Chunanche ek martabah Hazrat Abdullah Ibne 
Masood Sh se kaha gaya ke Waleed ibne uqbah ki daadhi 
se sharaab tapak rahi hai. Aap Sp ne farmaya ke hame 
tajassus se roka gaya hai. Ham usi baat par eitemaad 
karenge jo dalaail se saabit hojaye. 

Rasoolullah Hi ne farmaya: "JO aadmi logon ki baahami 
guftagu par kaan lagata hai, halaanke wo use batana nahi 
chahte to aisa shaksh is qaabil hai ke uske kaano me 
pighla huwa seesah bhar diya jaaye". Allah ham sab ki 
hifazat farmaye. 


M ... '•jSStr 1 .... ... 


44. Ckugkal kkoori kama 


Allah ta'ala ka irshaad hai: 

Jo taane dene ka aaahi hai, chughliyan lagata phirta hai, 
bhalayi se rookne waala, ziyadati karne waala bad amal hai. 


[A1 Qalam: 11) 

NAMEEMAH chughal khoori karne yaani idhar ki 
baatein udhar aur udhar ki baatein idhar naqal karke 
fasaad machane ka kaam hai. Aur iska hukum yeh hai ke 
yeh kitaab o sunnat ki roshini me ba ittefaaq e ummat 
haraam hai. 

Nabi Hi ne farmaya: "Chughal khoor jannat me dakhil 
nahi hoga". Chughal khoori ki wajeh se qabar ke azaab me 
mubtala hona jis hadith se saabit hai wo hadith guzar 
chuki hai. 

Hazrat Hasan Basri r.a farmate hain: jo shaksh tumhare 
saamne doosron ki baatein bayaan kar raha hai usse 
hoshiyaar raho. Kyun ke wo tumhaari baatein bhi doosron 
tak pahunchayega. 

Hadith me hai ke jo shaksh duniya me dohri zubaan 
rakhta hai (yani uske paas aakar kuch kehdiya aur uske 
paas jaakar kuch kehdiya taake unke darmiyaan jhagda, 
fasaad daale) to Allah ta'ala qiyamat ke din uske liye 
jahannam ke aag ki 2 zubaane banadenge. 

Imaam Ghazali r.a farmate hain: chughal khoor ki 
haqeeqat yeh hai ke logon ke bheed aur aisi baatein jise 
wo aam karna nahi chaahte doosron ke saamne zaahir 
kardeta hai. Yeh zaahir karna zubaan se ho ya tehreer se 
ya ishare se ya kisi aur shakal se. Isi tarah in bheedon ka 
talluq khwaah unke aamaal se ho ya unke aqwaal se ya 
kisi aur sifat se waise aam tour par kisi shaksh ki baat 
jaakar uske mutalliqah aadmi ke saamne naqal kardene ko 
choghal khoori kaha jaata hai". 

(is liye musalmaano ke liye munaasib yahi hai ke 
doosron ki jo baatein unke ilm me ya nazar me aaye unke 
izhaar se apni zubaan band rakhe. Albatta jis ke izhaar 
karne me kisi ka nafa ho ya kisi ko zarar ya maasiyat se 
bachana maqsood ho ya usse koie ijtemaayi ya deeni 
maslihat mutalliq ho to aur baat hai). 

Saaib bin ubaad r.a ke paas kisi ne khat bheja aur usme 
kisi doulat-mand yateem ke maal par qabzah karlene ki 
targheeb di. Aap ne usi khat ke peeche likh bheja ke 
"Chughal khoori bohot buri baat hai, agar cheh sahih baat 
hi kyun na ho. Mayyit par Allah rehem farmaye aur yateem 
ki hifazat farmaye aur maal ko uska samarah banaye aur 
uspar qabzah karne ki koshish karne waale ko apni 
rehmat se door karde. Faqat". 

Ek shaksh ne Hazrat Ali bin Hussain r.a ke paas jaakar 
arz kiya ke fulaan saheb ne aap ke baare me yeh baatein 
kahi hain. Aap ne farmaya ke mujhe uske paas lechalo. Jab 
uske paas pahunche to unhone farmaya: "Mere bhai! turn 
ne jo baat mere baare me kahi agar wo sach hai to Allah 
ta'ala meri maghfirat farmaye aur agar ghalat hai to Allah 
ta'ala tumhari maghfirat farmaye". Yeh keh kar chale aaye. 


45. Laanat malamat karna 


mm 


Irshaad e khudawandi hai: 


9 '*9 


Jo loog momin mardon auraton ko na-haq takleef pahunchate 
aur unpar tohmat lagate hain unho ne apne oopar bohtaan aur 
bade gunaah ka boojh utha liya hai. 


(Ahzaab: 58) 

Nabi e Kareem Sp ka irshaad hai ke: "Momin ko gaali 
dena fisq aur uska qatal kufr hai". Ek hadith me hai: 
"Momin par laanat karna uske qatal ke mutaraadif hai". Ek 
aur hadith me hai ke: "Momin na taana dene waala hota 

hai na laanat karne waala, na fahash gooyi karne waala na 
bad-kalaami karne waala". 

Ek aur mouqeh par Aap H ne farmaya: Jab aadmi kisi 
cheez par laanat karta hai to wo laanat asmaan ki taraf 
jaati hai, magar asmaan ke darwaaze pehe se uske liye 
band kardiye jaate hain to waapas zameen ki taraf aati hai, 
zameen ke darwaaze bhi band hojate hain phir wo daaye 
baaye ghoomti hai. Jab use kahi se koie raasta nahi milta 
to jis par laanat ki gayai hai wahan jaati hai ba-shart yeh 
ke wo mustahiq e laanat ho warna laanati ke paas lout kar 
aajaati hai". (yani khud laanat karne waala maloon hojata 
hai). 

Umar bin Qais r.a kehte hain ke ek aadmi jab kisi 
jaanwar par sawaar hota hai to wo jaanwar kehta hai ke Ya 
Allah! is sawaar ko mere oopar shafeeq o raheem bana. 
Phir agar wo us jaanwar ko laanat karta hai to wo jaanwar 
kehta hai "Allah aur Rasool H ke nafarmaan par Allah ki 
laanat hai". 

Imran bin haseen 4t« farmate hain ke ham kisi safar me 
Rasoolullah $j| ke hamraah chal rahe the, hamare saath ek 
ansaari aurat ek oontni par sawaar thi. Onntni ne bidakna 
shuru kiya to us aurat ne us par laanat ki. Aap H ne sun- 
liya aur irshaad farmaya: "is par jo kuch lada huwa hai 
utaarlo aur use youn hi chood do. Kyun ke wo malo'on 
hai". Raawi kehte hain ke goya us waqt meri aankhon me 
wo naqshah ghoom raha hai ke wo logon ke darmiyaan 
chal rahi thi aur uske jaanib koie dekh bhi nahi raha tha. 

(Albatta Quran o Sunnat se yeh baat saabit hai ke ghair 
muayyan wa ghair mushakkhas tour par laanat karna 
jayaz aur durust hai, jaisa ke Quran e Paak me hai 
JHOOTON PAR ALLAH KI LAANAT ya ZAALIMON PAR 
ALLAH KI LAANAT. Isi tarah hadith me bhi hai ke Aap Hi 
ne farmaya: Sood khane, khilane aur jhooti gawaahi dene 

waale par Allah ki laanat". Isi tarah noha karne waalon 
par, nange sar phirne waalion par aur behayayi ke kaam 
karne waalon par, waalidein ko gaaliyan dene waalon par, 
qoum e loot ka amal karne waalon par Aap H ne (ba- 
haisiyat e majmooyi) laanat farmayi hai. Aur mukhtalif 
afaal hain jin ke karne par Aap HI ne laanat farmayi hai. 
Zeer e nazar kitaab me aksar gunaah aise hain ke jin ke 
murtakib par Allah ke Rasool Hi ne laanat farmayi hai. Aur 
laanat ke maana hai Allah ki rehmat se doori. Ab andaza 
kijiye ke yeh sakth tareen bad-dua wo bhi ba-zubaan e 
nubuwwat Hi! Kya thikana hai aise shaksh ki na-muraadi 
wa na-kaami ka. Allah ta'ala ham ko in aamaal e qabeeha 
aur afaal e razeelah se paak farmaye aur hamari, hamare 
walidein ki maghfirat farmaye. Ameen) 

Musannif r.a farmate hain ke: baddua bhi laanat se 
qareeb tar hai. Jaise kisi ke yeh kehna ke "uska jism sahi 
na rahe ya Allah use barbaad karde wagairah jaise alfaaz 
ko zubaan se adaa karne se bhi musalmaano ko apne aap 
ko bachana chahiye. 




46. Waacta kkilaafi karna 




Allah ta'ala farmate hain: 

Aur waade poore kiya karo. Be-shak waaaon ke baare me bhi 

baaz purs hogi. 


(Bani israeel: 34) 

Zujaaj r.a farmate hain: "Har wo cheez jiska Allah ne 
hukum diya, ya usse roka hai wo sab ahad me dakhil hai". 

Aye Imaan waalo! waade poore kiya karo. 

(A1 maaidah: 1) 

Zahhaak r.a farmate hain ke wo tamaam muaahade 
usme dakhil hain jo Allah ta'ala ne Quran e Kareem ke 
zariyeh is ummat se kiye hain ke haraam o halal, awaamir 
o nawaahi ke baare me wo Allah ki ita'at karenge 
wagairah. Wallahu aalam 

Rasoolullah HI ne naqz e ahad ko nifaaq ki alaamat 
qarar diya hai. Ek hadith me hai ke: Waada khilaafi karne 
aur muaahade toodne waale qiyamat ke din (is haal me 
aayenge) ke unke haathon me ek ek jhanda hoga aur kaha 
jayega ke usne fulan ibne fulan ko dhoka diya tha. 


A 


47. Kaakin aur nujoomi ki tas deec[ kama 


\ - / 


Irshaad e khudawandi hai: 

A 99 , 9 ,, 

Aur us baat kepeeche na pada karo jiska tumhe ilm hi na ho. 
Kyun ke kaan, aankh aur dil har ek se purshish hogi. 


(Bani israeel: 36) 

Kalbi r.a kehte hain: Matlab yeh hai ke jo baat tujhe nahi 
maloom wo mat keh. Qatada r.a kehte hain ke jo baat turn 
ne suni nahi uske baare me yeh mat kaho ke mai ne khud 
suna hai. Isi tarah jo baat turn ne dekhi nahi uske baare 
me yeh mat kaho ke mai ne khud dekha hai. Aur jo baat 
turn nahi jaante usko janne ka daawa na karo. 

Waalibi r.a farmate hain ke: "Kaan, aankh aur dil ke 
baare me pooche jaane ka matlab yeh hai ke unke istemaal 

ke baare me suwaal hoga ke kahan kahan kya kiya? Jisse 
yeh baat waazeh hojati hai ke aankh ko haraam manaazir 
ke dekhne se aur kaan ko unki awaazein sunne se aur dil 
ko najayaz iradah karne se baaz rakhna bohot zaroori hai. 
Wallahu aalam. 

Wo "ghaib ka janne waala hai to wo uska'kisi par'izhaar nahi 
karta, albatta apne rasoolon me se jise chahta hai (us par 
ghaib ko zaahir kardeta hai). 


(Jin: 26,27) 

Ibne jouzi r.a farmate hain ke matlab yeh hai ke Allah 
ta'ala hi tanha ghaib ka jaanne waala hai. Aur uska koie 
shareek nahi. Lihaza koie aisi baat jisko usne zaahir nahi 
kiya bandon me se koie usse waaqif nahi hosakta. Albatta 
apne rasoolon me se jisko wo chahta hai ghaib ki khabrein 
bhi bata deta hai. Is se yeh baat bhi maloom hogayi ke jo 
shaksh yeh aqeedah rakhta ho ke sitaron ya munjim se 
ghaib ki baatein maloom hosakti hain to wo kafir hojayega. 
Wallahu aalam. 

Hadith me hai ke: "Jo shaksh kisi kaahin ya nujoomi ke 
paas jaaye aur uski tasdeeq bhi karde to usne us cheez ka 
inkaar kardiya jo Muhammad HI par nazil huie" Yani 
Quran. 

Riwayat hai ke ek din Rasoolullah Hi ne baarish ke 
douraan subah ki namaz padhayi, phir hamari taraf 
mutawajjeh hokar farmaya: "jaante ho tumhare parwar- 
digaar ne kya farmaya? " Ham ne arz kiya Allah aur uske 
Rasool Hi ziyadah jaante hain. Irshaad farmaya: "Allah 
ta'ala farmata hai mere bande imaan bhi laaye aur kufr bhi 
kiya". (iski tafseel yeh hai ke jisne yeh kaha ke Allah ke fazl 
uski rehmat se barish huie to wo mere oopar imaan laaya 
aur nujoom ka inkaar kardiya. Aur jisne yeh kaha ke fulaan 

sitaare ke doobne aur fulaan ke nikalne se baarish hogayi 
to usne mera inkaar kiya aur sitaaron par imaan laaya). 

Ulama farmate hain ke jis shaksh ne yeh kaha ke fulan 
sitaare ke nikalne ki wajeh se baarish huie to agar us lafz 
ke kehne waale ke zehen me yeh aqeedah hai ke sitaarah 
moojid e afa'al hota hai aur baarish ka nuzool uske fail se 
saadir hota hai, tab to bila shak o bila ikhtelaaf kafir hai. 
Aur agar aqeedah to nahi, albatta yeh samajhta hai ke yeh 
baarish ki alaamat hai ya fulaan sitaare ka zuhoor ya 
ghuroob is baat ki alaamat hai ke baarish hogi wo kafir 
nahi hoga. 

Magar isme ikhtelaaf hai ke is qisam ke kalimaat kehne 
chahiye ya nahi? Sahih yahi hai ke inka istemaal makrooh 
hai. 

Nabi e Kareem Hi ne farmaya: "Jo shaksh kisi kaahin ya 
nujoomi ki baat ki tasdeeq kare 40 din tak uski namaz 
qabool nahi ki jaati". 

Ek hadith me hai ke: "Malaaikah baadalon ke paas aakar 
baaham guftagoo karte hain ke aaj Allah ta'ala ne yeh 
faisle kiye hain to shaitan uske sunne ke liye baadalon ki 
taraf chadhta hai aur usme se ek aadh baat sun kar 
nujoomiyon ko bata deta hai. Phir wo usme sainkadon 
jhoot apni taraf se milakar logon ko bataate hain". (Isse 
ziyadah nujoomiyon ki khabar ki haisiyat nahi). 




48. Skoukar ki nafarnaaani kama 


Qalallahu ta'ala: 




_123 _ 

Aurjin auraton ki nafarmaani karne ka dar ho to awwal 

martabah unhe samjha diya karo aurphir unke saath sohbat 
daari karna tark kardo. Aur agar phir bhi na samjhe to unhe 
maaro, phir agar wo tumhari ita'at karne lage to turn bhi unme 
koie aaib na dhoondo. 


(An nisa: 34) 

Waahidi r.a farmate hain ke NUSHOOZ se muraad yahan 
shouhar ki nafarmaani hai. Lihaza jo aurat apne souhar ki 
nafarmaani kare to us nafarmaani ko door karne ka 
tareeqah yeh hai ke usko Quran o hadith ke zariyeh apne 
un huqooq se agaah kare jo Allah ta'ala ne uspar rakkhe 
hain. Phir bhi agar wo na maane to phir use jaisa ke 
Hazrat Ibne Abbas r.a ne tafseer ki hai ke usse kalaam tark 
karde aur sote waqt uski jaanib peeth karke sokar apni 
naraazgi wa khafgi ka izhaar kare ke shaayad wo is tarz e 
amal se dar kar nafarmaani tark karde. Lekin uske 
bawajood nafarmaani aur hat-dharmi ka yahi haal rahe to 
jayaz hai ke uski pitaayi kare. Magar wo pitaayi aisi na ho 
ke zakham aajaye ya aur koie nuqsaan pahunche. Balke 
tadeeban halki si pitaayi kar sakta hai. Phir agar wo baaz 
ajaaye aur ita'at karne lage to khwa-ma-khwaah jazbae 
inteqaam ki wajeh se usme uyoob aur kotahiyan talaash 
karke pareshaan karne aur use be-sahara karke chod dene 
ki koshish hargiz na kare. Balke darguzar aur shafaqat ka 
muaamalah kare. 

Nabi e Kareem $1 ka irshaad hai: "Agar koie aurat uske 
shouhar ke bulane ke bawajood nahi aayi aur tanha sogayi 
to farishte subah tak uspar laanat karye rehte hain". 

Ek riwayat me hai ke 3 aadmiyon ki Allah ta'ala na 
namaz qabool karte hain aur na unki koie neki (qabooliyat 
ke liye) aasmano par uthayi jaati hai. 1. Bhaaga huwa 
ghulaam jab tak ke wo waapas apne aaqa ke paas na 

pahunch jaaye, 2. Wo aurat jis ka shouhar (kisi maqool 
wajeh se) usse naraaz ho jab tak ke wo apne shouhar ko 
khush na kare, 3. Sharaabi jab tak ke uska nasha na utar 
jaaye. 

Ek hadith me hai ke: "kisi aisi aurat ke liye jo Allah par 
aur aakhirat ke din par imaan rakhti hai jaayaz nahi hai ke 
apne shouhar ki moujoodgi me baghair uski ijazat ke 
(nafil) roza rakhe". 

Ek hadith me hai ke: Agar mai kisi ko kisi ke saamne 
sajdah karne ki ijaazat deta to aurat se kehta ke wo apne 
shouhar ko sajdah kare. 

Ek hadith me hai ke jis aurat ka shouhar uski mout ke 
waqt usse raazi ho wo jannati hai. Chunanche aurat par 
laazim hai ke wo har waqt apne shouhar ki marziyaat ka 
itteba kare aur uski naraazgi waale aamaal wa aqwaal se 
apni hifazat kare aur hayadaari, nigaahon ki hifazat, ita'at 
o farmabardaari, baat karte waqt khamoosh rehna aur 
ghour se sunna, baahar jaate waqt use rukhsat karna, uski 
moujoodgi me saaf suthre rehna aur apne aap ko shouhar 
ki khaatir khushboo aur doosri tarah ki zeenat se 
muzayyan karna aur uske ghayaab me un cheezon se 
kulliyatan eahtiyaat baratna aur uske rishte daaron ka 
ikraam o ezaaz karna wagairah umoor par mudaawamat 
wa hameshgi ikhtiyaar kare. Neez yeh bhi zaroori hai ke 
jab shouhar uska iradah kare to apne aap ko bakhushi wa 
raghbat pesh karde, ba-shart yeh ke koie sharee uzar 
maane na ho. 

Asmaee' r.a kehte hain ke mai ek martabah ek gaao me 
gaya to ek nihayat khoob surat aurat par nazar padi aur 
uske shouhar se bhi mulaqaat huie jo nihayat bad shakal 
tha. Mai ne us aurat se poocha ke us shaksh ki matehati 
(biwi banne) ko turn ne kaise pasand karliya aur kis tarah 
nibaah hota hai? To usne kaha, sun aye musafir! mai sochti 

hun ke mumkin hai ke us bande ka Allah ta'ala se 
behtareen talluq ho aur mera talluq Allah ta'ala se us jaisa 
na ho. Is liye Allah ta'ala ne uski ita'at ki badoulat mujhe 
uska dunyawi ajar banadiya ho aur usko meri sayyiaat ka 
dunyawi anjaam diya ho. 

Ummul momineen Hazrat Ayesha r.a farmaati hain ke: 
Aye auraton ! agar tumhe maloom hojata ke shouharon ka 
tumhare oopar kya haq hai to turn apne gaalon se 
shouharon ke pairon ki gard pochti. 

Ek hadith me hai ke "Apne shouhar ki farmabardaar 
biwi ke liye hawaaon me parinde, samandaron me 
machliyan, aasmaano me farishte (hatta ke) suraj aur 
chaand maghfirat ki dua karte hain. Aur jo koie aurat apne 
shouhar ki nafarmaani karti hai to us par Allah ki, fariston 
ki aur tamaam logon ki laanat hoti hai. Aur jis kisi aurat ne 
apne shouhar ke chehre ko tursh o tund banaya wo Allah 
ke ghazab me rehti hai jab tak ke usko khush na karde ya 
raazi na karle. Aur jo koie aurat baghair ijazat, shouhar ke 
ghar se bahar jaati hai to jab tak wo lout nahi aati farishte 
uspar laanat karte rehte hain". 

Hazrat Fatimah r.a se Hazrat Ali -M P ne poocha ke aurat 
ki khair (aur uski khoobi) kya hai? Hazrat Fatimah r.a ne 
farmaya: yeh ke na wo kisi (ghair) mard ko dekhe aur na 
kisi ghair mard ki nigaah us par pade. 

Hazrat Ali <^ P farmate the: Musalmaano! tumhe sharm 
nahi hai, tumhe gheerat nahi hai, turn loog kis tarah apni 
biwiyon ko azaad chood dete ho ke wo baahar phira kare 
aur logon ki nazarein unpar pade. 

Hazrat Ali 4* farmate hain: Ek martabah mai aur 
Fatimah r.a Aap ® ke ghar gaye, dekha ke Aap HI bilak 
bilak kar ro rahe hain. Mai ne kaha mere ma-baap aap par 
qurban hon ya rasoolallah! Aap kyun ro rahe hain? Aap HI 
ne farmaya: Ali! mai ne shab e meraaj me dekha ke meri 

ummat ki auraton ko mukhtalif tareeqon se azaab horaha 
hai. Jab kabhi wo naksha aankhon me phir jaata hai to 
mujhe rona aajata hai. Mai ne us waqt dekha tha ke ek 
aurat dozakh me apne baalon se latki huwi hai aur uska 
dimaagh khoul raha hai. Aur ek ko dekha ke apni zubaan 
se latki huwi hai aur uske halaq me dozakhiyon ka lahoo 
daala jaraha hai. Aur ek aurat ko dekha ke uske pair 
pistaano se aur haath peshaani se kas diye gaye hain. Aur 
ek aurat ko dekha ke wo pistaano se latak rahi hai, ek 
aurat ko dekha ke uska sar khinzeer ka hai aur badan 
gadhe ka sa hai, uspar ek lakh tarah ka azaab horaha hai. 
Ek aurat ko dekha ke kutte ki shakal me hai aur aag uske 
mooh se daakhil hokar pakhaane ke muqaam se nikal rahi 
hai aur farishte aag ki salaakh uske sar par maar rahe 
hain. 


aq . Nouka kama 


Nabi e Kareem Hi ka irshaad hai ke jo shaksh chehron 
par tamaache maare, kapde phaade aur jaahilanah koosna 
koose wo ham me se nahi hai. 

Hazrat Abu Musa Asha'ri r.a farmate hain ke Rasoolullah 
H ne farmaya SAALIQAH, HAALIQAH aur SHAAQQAH se 
bari hain. SAALIQAH: buland awaaz se rone waali, 
HAALIQAH: museebat ke waqt sar mundhane waali ya baal 
nochne waali, SHAAQQAH: museebat ke waqt kapde 
phaadne waali. Aur yeh sab kaam ba ittefaaq e ulama 
haraam hain. 

Hazrat Umme Atiyyah r.a farmati hain ke Aap ne ham 
se baia't me ahad liya tha ke ham noha nahi karenge. 

Hazrat Abu Saeed Khudri farmate hain ke Rasool¬ 
ullah H ne noha karne waali aur sunne waali dono par 
laanat faramayi hai. 

Ek hadith me hai ke mujhe 2 gandi aur ahmaq awaazon 
(ke sunne) se roka gaya hai. Ek to mazaaf wa mazameer 
aur gaane bajaane ki awaaz, doosri museebat ke waqt 
chehre par thappad maarte aur noha karte huwe chee- 
khne, chillane ki awaaz. 

Hazrat Hasan farmate hain ke 2 awaazein malo'on 
hain. Ek mousooqi ki awaaz aur doosri noha ki awaaz. 
Imam auzaayi r.a farmate hai ke Hazrat Umar 4l> ne ek 
makaan se nouha ki awaaz suni, aap chand aadmiyon ke 
saath usme daakhil huwe aur auraton ko hatate huwe 
nouha khwaan ke paas gaye aur is qadar maara ke uska 
kapda jo oodh rakha tha gir pada. Phir farmaya noha 
karne waali ko maarna durust hai. (aur un logon ko 
khitaab karke farmaya ke) uska rona tumhare gham me 
shirkat ke liye nahi balke turn se maal wasool karne ke liye 
hai. Aur uski pitaayi is liye bhi durust hai ke yeh tumhaare 
murdon ko eeza pahuncha rahi hai aur zindon ki takleef 
badha rahi hai, aur turn logon ko sabar karne se rook rahi 
hai. Halanke Allah ta'ala ne sabar ka hukum farmaya hai. 
Neez yeh aurat tumhe jaza fazaa ki targheeb derahi hai. 
Halanke Allah ta'ala ne usse roka hai. 

Hadith me hai ke logon ke noha karne ki wajeh se 
mayyit ko azaab diya jaata hai. Is hadith ki tashreeh me 
ulama ne kalaam kiya hai aur kaha hai ke use zaahir par 
mehmool nahi kiya jasakta balke uski taaweel ki-jaayegi. 
Chunanche mukhtalif taaweel ki gayi hain jin me azhar aur 
waazeh yeh hai ke agar mayyit ne noha ki wasiyyat ki thi 
to usko bhi azaab hoga warna nahi. Wallahu aalam. 

Waazeh rahe ke noha aur nayahat ke maane hai mayyit 
ke muhaasin aur khoobiyan zikr karke buland awaaz se 
rona jabke yeh islam me jayaz nahi hai. Albattab is tarah 
rona ke bil-iradah awaaz buland na kijaaye aur rone ke 
darmiyaan mayyit ka mahaasin ka tazkirah ajaaye to 
haraam nahi hai. 

Hadith me hai ke Rasoolullah Saad bin Ubadah Jfe ki 

eyadat ke liye tashreef legaye to unki aakhiri haalat dekh 
kar ro-pade. Aap H ka rona dekh kar sahaba e kiraam bhi 
rone lage. Aap HI ne farmaya: "Kya turn logon ne nahi suna 
ke Allah ta'ala dil ke gham aur aankh ke aasuon par azaab 
nahi deta. Balke us (zubaan) ki wajeh se azaab deta hai ya 
rehem farmata hai". (Yani zubaan se gila wa shikwah 
karne ya noha karne ki wajeh se Allah ta'ala naraaz hokar 
saza denge. Uske bar khilaaf zubaan ko band rakhne ya 
raza bil qadr ke saath kholne par khush hokar rehem 
farmayenge). 

Hazrat Umar farmate hain ke jab malakul mout kisi 
ki rooh qabz karte hain to us ghar ke darwaze par teher 
jaate hain aur dekhte hai ke koie chilla raha hai aur koie 
baal nooch raha hai aur koie kapde phaad raha hai to wo 
kehne lagte hain Allah ki qasam! mai na kisi ki umar ghata 
sakta hun aur na kisi ka rizq rook sakta hun aur na kisi 
par zarrah barabar zulm karsakta hun. Ab agar tumhari 
yeh shikayat mujhse hai to Allah ki qasam mai Allah ki 
taraf se mamoor hun is liye be-qasoor hun. Aur agar 
mayyit se hai to bechara maq'hoor hai. Aur agar Allah se 
hai to us shikayat ki wajeh se turn sab kafir hogaye. Aur 
mai to ab aaya hun iske baad bhi baar-baar aunga yahan 
tak ke is ghar me koie zindah na bache. 

Huzoor e Akram Hi ne farmaya: Allah ki qasam agar 
mayyit ke ghar waale (us waqt) malakul mout ko dekhle 
aur unki baaton ko sunle to mayyit ko bhool jayenge aur 
apne aap par rone lagenge. 


50. Bagawat wa sarkaski 

Ilzaam to sirf un logon par hai jo logon par zulm karte hain aur 

zameen me na-haq ziyadti karte phirte hain. Yahi hain jinhe 
azaab e aleem hoga. 

(Attoubah: 93) 

Chunanche Allah ta'ala ne Qaroon ko zameen me isi 
wajeh se dhasa diya ke usne apni qoum aur apne nabi ke 
saath baghawat ki thi. Allah ta'ala ka irshaad hai: 

9 \' 9 C\' 9 9 \' 9 9 'ft' 9 [~ “ i 

(J l I (j* 5 Ujo ■*** (jA (j O (Jjj \J (jj 

Beshak Qaroon; Musa ki qoum me se tha, to usne qoum par 
ziyadati shuru kardi aur ham ne usko is qadar khazane de 
rakhe the ke uski kunjiyaan ek badi taaqatwar jamaat bhi nahi 

utha sakti thi. 


(A1 Qasas: 76) 

Ibne jouzi r.a farmate hai ke Qaroon ki baghawat ke 
silsile me chand aqwaal hai. Pehla qoul yeh hai ke Qaroon 
ne ek zaaniyah ko aamaadah kiya ke wo Hazrat Musa a.s 
par apne saath badkaari ka ilzaam lagaye. Usne aisa kiya 
lekin jab Hazrat Musa a.s ne us se qasam khane ko kaha to 
usne yeh sara qissa keh sunaya. Doosra qoul yeh hai ke 
usne Allah ki zaat e aali se kufr wa inkaar kiya. Teesra qoul 
yeh hai ke usne kufr aur sarkashi ikhtiyaar ki. Choutha 
qoul yeh hai ke wo (takabbur se) kapde latkaye rakhta tha. 
Paanch wa qoul yeh hai ke choonke wo Firoun ka khaadim 
tha is liye Firoun ke bal-boote par Bani israeel par zulm o 
ziyadati me laga rehta tha. 

In aqwaal me bazaahir koie ikhtelaaf nahi. Qaroon jaise 
sarkash me in sab umoor ka moujood hona baeed az 
imkaan nahi balke qareen e qiyaas hai. Aur bila shubah un 
me se har ek fail aisa hai jis par baghawat ka itlaaq 

hosakta hai. Bahar haal sarkashi ka mizaaj bada khatarnak 
aur halakat kheez hai. Allah ta'ala ham sab me aajizi aur 
tawaazu paida kare. Ita'at o farmabardari waala mizaaj 
hame naseeb farmaye. Ameen. 


51 Matekaton par ziyaclati kama 


V 


Irshaad e khudawandi hai: 

Beshak Allah ta'ala kisi maghroor o mutakabbir ko pasand nahi 

farmate. 


(An Nisa: 36) 

Ahadith me hai ke Rasoolullah H is duniya se tashreef 
lejaane se qabl aakhri bimari me namazon ke eahtemaam 
aur ghulamon par eahsaan ki wasiyyat karte huwe aksar 
farmate rehte the ke: "Allah Allah aur tumhare matehet". 
(Yani Allah se daro aur namazon ko waqt par aur har haal 
me adaa karne ka eahtemaam karo aur apne matehaton 
yani noukaron, ghulaamon, baandhiyon ka khaas khayaal 
rakkho ke un par zulm o ziyadati na hone paaye). 

Hazrat Ibne Masood £$> farmate hain ke ek martabah 
apne ghulaam ko kode maar raha tha, peeche se awaaz 
aayi: "Aye Ibne Masood! beshak Allah ta'ala ko tujh par isse 
ziyadah quwwat hai jitni tujh ko is ghulaam par hai". Mai 
ne palat kar dekha to yeh farmane waale Allah ke Nabi HI 
the. Aap Hi ki haibat se mere haath se koda choot kar gir- 
gaya. Mai ne kaha Ya Rasoolallah! Aaindah aisi ghalati na 
karunga aur is ghulaam ko apni khata maaf hone ki 
khaatir azaad kiye deta hun. Aap HI ne farmaya: Agar turn 
aisa na karte to qiyamat ke din aag tumhe lapeet leti". 

Ek hadith me hai ke: "Jis shaksh ne is duniya me kisi ko 
zulman ek koda maara to qiyamat ke din uska qisaas liya 
jayega". 

Ek hadith me hai ke Aap se poocha gaya ke Ya 
Rasoolallah! ham khaadim ko kitni martabah maaf karde? 
Aap ne irshaad farmaya: "Din me 70 martabah". Yani 
be-hisaab martabah maaf karo. 

Ek hadith me hai ke ek martabah Rasoolullah |§l apne 
khaadim ko miswaak dikha kar daant-te huwe farmaya: 
"Agar qiyamat ke din qisaas ka andesha na hota to teri is 
miswaak se pitayi karta". 

Ek hadith me hai ke Aap H ne farmaya: "Allah se daro, 
namazon ka eahtemaam karo aur apne matehaton par 
shafaqat karo. Jo turn khaate ho unhe khilaao, jo turn 
pehente ho usi me se unhe pehnaao aur taaqat se ziyadah 
kaam ka boojh unpar na daalo. Aur agar koie kaam 
ziyadah boojh ka karwaana hi hai to turn bhi usme shareek 
hokar unki madad karo. Allah ki makhlooq ko azaab mat 
do (yeh sooch ke) aaj turn unke maalik ho, Allah chaahe to 
yeh bhi hosakta hai ke kal wo tumhara maalik hojaye". 

Kuch loog Hazrat Salman Farsi ki khidmat me haazir 
huwe, us waqt wo Madaain ke ameer the aur apne ghar ka 
aata goondh rahe the. Un logon ne poocha aap ke paas 
aata goonghne ke liye koie khadimah nahi? Farmaya usko 
mai ne kisi doosre kaam par bheja hai, mujhe accha nahi 
laga ke sab kaam usi se karaya jaaye. 

Ek hadith me hai ke: "Jo loog duniya me logon ko (na- 
haq) azaab dete hain unko qiyamat ke din Allah ta'ala 
azaab dega". 

Ek hadith me hai ke jo shaksh kisi khaadim ya ghulaam 
par badkaari ki tohmat lagaye aur wo khilaaf e waaqiyah 
ho to qiyamat ke din uspar had jaari ki jayegi. 

.JH Hk 


52. Jaanwaron par zulm karna 


Allah ta'ala farmate hain: 

Zameen par koie chou-paya ais'a nahi hai aur koie parindah jo 
apne paron se udta hai aisa nahi hai jo tumhare hi tarah na ho. 


(A1 an'aam: 38) 

Nabi e Kareem H ka irshaad hai ke "Aadmi ke gunah- 
gaar hone ke liye itna kaafi hai ke jin logon ki rozi uske 
zimme hai unhe rozi se mehroom rakkhe". 

Ulama ne mazkoorah Ayath ki tafseer me farmaya hai 
ke sar e mahshar un mazloom jaanwaron ko laakar unke 
zaalimon se badlah dilwaya jayega, phir unhe mitti bana 
diya jayega. Yaha tak ke seengh waali bakri se be-seengh 
waali bakri ko badlah dilwaya jayega aur choonti ko 
choonti se badlah dilwaya jayega. Isi manzar ko dekh kar 
kafir kahega "kaash mai bhi mitti hojata". Is se maloom 
huwa ke insaan agar jaanwaron par zulm karega to 
jaanwar ko insaan se badlah dilwaya jayega. Chunanche 
insaan ne agar jaanwar ko na-haq maara hoga ya bhooka, 
payaasa rakkha hoga ya uski taaqat se ziyadah us par 
boojh daala ha to qiyamat ke din us jaanwar ki taraf se us 
insaan se inteqaam liya jayega. Iski daleel wo sahih hadith 
hai jisme farmaya gaya "Ek aurat ko isi liye azaab diya 
gaya hai ke usne ek billi baand rakkhi thi, na khud khilati 
thi na-hi chod deti thi ke wo apni rozi dhoond leti". 

Ek hadith me hai ke Aap iH ne jahannam me ek aurat 
ko latki huwi dekha jiske chehre aur seene ko ek billi 
nooch rahi thi. Kyun ke wo aurat use duniya me isi tarah 
bhooki, payaasi rakh kar takleef deti thi. 

Ek hadith me hai ke ek shaksh gaaye par sawaar hokar 
use maar maar ke haank raha tha, to gaaye kehne lagu 
ham sawaari ke liye nahi paida kiye gaye. Ham to kheti 
baadi ke liye paida kiye gaye hain. 

Abu Sulaiman daraani r.a farmate hain ke mai ek 
martabah gadhe par sawaar huwa aur usko maarne laga. 
usne sar utha kar meri taraf dekha aur kaha Aye Sulaiman! 
qiyamat ke din iska badlah dena hoga. Ab tera jo jee 
chaahe kar, ziyadah maar ya kam. 

Nabi e Kareem H ne hidayat di hai ke moozi jaanwaron 
ko maarna hai to sahih tareeqh se maaro. Yani sataake aur 
tadpaake na maaro. Aur zubah karna hai to sahih tareeqeh 
se zubah karo. 

Ek hadith me hai ke Aap Hi ne farmaya mai ne tumhe 
pehle kaha tha ke fulan fulan ko aag me jalado. Lekin ab 
usse mana karta hun aur kehta hun ke agar turn unko 
paao to maar daalo. Is liye ke aag ke zariyeh azaab dena 
Allah ta'ala ke ilawah kisi ka haq nahi. 

Ek hadith me hai ke Sahaba e Kiraam 4* ne safar ke 
douraan kisi jagah ghoosle me se chidiya ke bacche 
uthaliye. Chidiya bechain hokar un logon par mandlane 
lagi. Aap H ne yeh manzar dekha to (naraaz huwe) aur 
farmaya "kis ne is parinde ka dil dukhaya hai? Fouran uske 
bacche use louta diye jaaye". Isi tarah Aap H ne chootiyon 
ke jalane par tambeeh farmaya "Aag ke maalik ke ilawah 
kisi ko haq nahi ke wo aag ke zariyeh kisi ko saza de". 


53. Paclosi ko takleef dena. 

Aur walidein ke saath husn e sulook karo aur rishtedaaron, 

yateemon, bekason ke saath (husn e sulook karo) aur qarabat 

daarpadosiyon, beqarabatpadosiyon, waqti padosiyon yani 
rufaqa e kaar wa rufaqa e safar wagairah ke saath bhi husn e 

sulook karo. (neez) musa/iron aur matehaton ke saath bhi. 

(An nisa: 36) 

Rasoolullah Hi ne farmaya: "Allah ki qasam wo momin 
nahi, Allah ki qasam wo momin nahi, Allah ki qasam wo 
momin nahi" Sahaba ne poocha kaun shaksh ya 
Rasoolallah? Farmaya jiski aziyyat se uske padosi mehfooz 
na hon. 

Ek riwayat me yeh hai "Jis ke padosi uski ezaa rasaani 
se mehfooz na hon wo jannat me dakhil nahi hoga. 

Ek hadith me hai ke Aap Hi ne farmaya "Jibraeel mujhe 
padosi ke baare me is qadar takeed farmate rahe, mujhe 
khayaal hone laga ke shayad an-qareeb padosi ko waaris 
bhi qarar denge. 

Ek hadith me hai: Jo shaksh Allah par aur aakhirat par 
imaan rakhta hai (us par laazim hai ke) apne padosi ko 
takleef na pahunchaye. 

Padosi 3 tarah ke hain aur teeno ke huqooq ki kuch 
tafseel hai: 

Agar padousi musalman ho aur rishte daar bhi ho to 
unke 3 haq hain. Padosi hone ka, musalmaan honeka aur 
rishtedaar hone ka. Agar padosi musalman hai magar 
rishtedaar nahi to uske 2 haq hain. Musalmaan hone ka 
aur padosi honeka. Aur agar padosi ghair muslim hai to 
uska haq sirf ek hai. Yani padosi hone ka. 

Hazrat Ibne Umar 4§l> ka ek yahoodi padosi tha. Jab aap 
ke ghar bakri zubah hoti to farmate hamare yahoodi 
padosi ko usme se kuch bhijwado. 

Ek riwayat me hai ke ghareeb padosi apne maal daar 
padosi ke baare me Allah ta'ala se fariyaad karega aur 
kahega: Mere rab! isse poochiye ke yeh acchi cheezein 
mujhe kyun nahi deta tha aur apna darwaazah mujh par 
kyun band rakhta tha? 

Padosi ko chahiye ke wo apne padosi ki jaanib se 
pahunchne waali takleef ko bardasth karle. Kyun ke yeh 
bhi min-jumlah deegar eahsanaat ke ek eahsaan hi hai. 

Ek hath me hai ke ek shaksh ne Aap H se arz kiya ke Ya 
Rasoolallah! mujhe aisa amal batladijiye ke agar mai uska 
eahtemaam karun to jannat me dakhil hojaun. Irshaad 
farmaya: "Tu muhsin yani neak banja" Usne arz kiya ke 
yeh kaise maloom hoga ke mai muhsin hun ya nahi? 
Farmaya ke apne padosi se poochle. Agar wo tujhe neak 
kehte hain to neak hai. Aur agar wo tujhe bura kehte hain 
to tu bura hai. 

Ek aurat ke baare me Rasoolullah H se poocha gaya ke 
wo shab-bedaar aur roze daar hai lekin padosi ko apni 
zubaan se takleef pahunchati hai, uske bare me kya hukum 
hai? Farmaya "usme koie khair nahi, wo jahannami hai". 


54. Musalmano ko takleef dena aur bura bkala 


kekna 


Irshaad e khudawandi hai ke: 


Aur jo loog imaan waale mardon ko aur imaan waali auraton 
ko bi-doon iske ke unhone kuch kiya ho ezaa pahunchate hain 

wo loog bohtaan aur sareeh gunaah ka boojh lete hain. 

(A1 ahzaab: 58) 

Hadith me hai ke logon ke uyoob o naqaais ki wajeh se 
unhe alag kardene (aur unhe ba-nazar e haqarat dekhne) 
waala Allah ta'ala ke nazdeek sab se battar aadmi hai. Ek 
hadith me hai musalman par musalman ki jaan o maal aur 
aabroo (ko nuqsaan pahunchana) haraam hai. 

Doosri hadith me hai: Momin ko gaali dena fisq aur 
usko qatal karna kufr hai. 

Neez ek jagah irshaad hai: Apne murdon ki khoobiyan 
to bayan karo, lekin unke buraiyon ke tazkireh se bacho". 
(yahan yeh baat yaad rahe ke agar uske zikr me doosron 
ke liye ibrat o mowizat ho aur uski wo burayi bhi alaniyah 
rahi ho to ibratan uska tazkirah is mumana'at me dakhil 
nahi. Isi tarah wo ahle ilm o ahle qalam ya ahle siyasat 
jinho ne bil qasd ya bila qasd qoumi ya milli deeni ghalat 
raah rawi wa be-eitedaali ikhtiyaar ki hai usse ummat ko 
muttale karne aur unke mafaasid o muzirraat se bachane 
ke liye un ka zikr karna bhi is mumana'at me dakhil nahi. 
Balke iski ijazat hai aur baaz halaat me wujoob bhi kitaab 
o sunnat aur ta'amul e aslaaf ki roshni me waajib hojata 
hai. 

Neez Aap H ka irshaad hai ke mai ne shab e meraaj me 
ek qoum ko dekha ke unke taambe ke naakhun hain aur 
wo apne naakhuno se apne chehron aur seeno ko nooch 
rahe hain. Mai ne kaha Jibraeel! yah kaun loog hain? 
Unhone batlaya ke yeh wo loog hain jo aadmiyon ka gosth 
khate the (gheebaton ke zariyeh) aur unki aabroo reezi 
karte the. 

Ek hadith me hai ke Aap H ne farmaya: "Shaitan 
jazeerah e arab me is baat se mayoos hogaya hai ke uski 
ibadat ki jayegi. Albatta use unke darmiyaan phoot daalne, 
nafrat paida karne ki tawqqu' ab bhi hai". 

Ek hadith me hai ke Aap £§l ne farmaya: "Malo'on hai 
wo shaksh jo kisi aurat ko uske shouhar se badgumaan 
karde ya kisi ghulaam ko uske aaqa se juda karde". 

Isi tarah ek hadith me hai ke Aap Hi ne 2 doston ke 
darmiyaan munafarat paida karne aur logon ki baatein 
idhar udhar naqal karke fasaad phailaane waalon ko 
ASHARRUN NAAS qarar diya hai yani battareen aadmi. Aur 
Aap Hi ka yeh bhi irshaad hai ke "Chughal khoor jannat 
me daakhil nahi hoga". 

(Iske bar khilaaf musalmaano ke darmiyaan sulah 
karaane aur unke baahami inteshaar o ifteraaq ko door 
karne ki koshish me lage rehne ki badi badi fazeelatein 
waarid huie hain. Is se badhkar is kaam ki aur kya fazeelat 
hogi ke aap Hi ne farmaya: "Jo shaksh 2 aadmiyon ke 
darmiyaan sulah karaane ki koshish kare, Allah paak uske 
halaat ki behtari aur islaah ka faisalah farmadete hain. Aur 
is silsile me wo jitni guftagoo karta hai, har kalime ke 
badle ek ghulaam aazaad karne ka ajar diya jaata hai. Aur 
jab wahan se lout-ta hai to uske pichle gunaah maaf 
kardiye jaate hain". 


55. Aouliya Allak ko takleef dena. 


Irshaad e khudawandi hai: 

' 

Aur jo loog imaan waale mardon ko aur imaan waali auraton 
ko bidoon iske ke unhone kuch kiya ho ezaa pahunchate hain 
wo loog bohtaan aur sareeh gunaah ka boojh lete hain. 


(A1 ahzaab: 58) 

Nabi e Kareem H ka irshaad hai ke Allah ta'ala farmata 
hai "jis ne mere kisi wali ki touheen ki usne mujhe 
muqabile ke liye lalkaara". Ek riwayat me hai ke "Mai uske 
jang ka eaylaan karta hun. 

Aadmi mera muqarrab sab se ziyadah faraiz ki takmeel 
ke zariyeh hota hai. Phir nawaafil ke zariyeh mera 
muqarrab hota chala jaata hai yahan tak ke wo mera 
mehboob banta chala jaata hai. Phir jab wo mera mehboob 
hojata hai to mai uska kaan banjata hun jis se wo sunta 
hai, aankh banjata hun jis se wo dekhta hai, haath banjaata 
hun jisse wo choota hai, paaon bainjata hun jis se wo 
chalta hai. (aur mera, uska aisa mazboot talluq hojata hai 
ke) wo jo maangta hai ataa karata hun aur jis cheez se 
panaah chaahta hai panaah deta hun. Yani uski har baat 
mustajaab yani qabool hojati hai. 

Hadith me hai ke ek martabah Hazrat Bilal Hazrat 
Salman aur Hazrat Suhaib ne Abu Sufiyan ko dekh kar 
koie sakth jumlah kaha, jabke Abu Sufiyan abhi imaan nahi 
laaye the. Hazrat Abu Bakar 4= ne suna to un logon ko 
daanta ke tumhe Qureish ke ek sardaar se aisi guftagu 
nahi karni chahiye thi. Phir Hazrat Abu Bakar -Mp ne yeh 
baat Nabi e Kareem H ko batlayi. Aap HI ne Hazrat Abu 
Bakar ^ se farmaya "shayad tumhari isi baat se un 
musalmano ko takleef pahunchi hogi. Agar aisa huwa to 
goya turn ne apne aap ko takleef pahunchayi". Yeh sunkar 
Hazrat Abu Bakar ^ ghabraye aur un musalmano ke paas 
aakar itminaan farmaliya ke meri is tambeeh se aap logon 
ko takleef to nahi pahunchi? Unho ne itminaan dilaya ke 
ham ne bura nahi maana tha. 

Isse maloom hota hai Allah ta'ala aur uske Rasool Hi ki 
nazar me Quraish ke be imaan sardaron se bhi ziyadah un 
ghareeb musalmano ka muqaam hai. Yeh bhi maloom 
huwa ke Sahaba e Kiraam bil khusoos Ghuraba e Sahaba 
ka ikraam karna aur unki aziyyat se bachna laazim aur 
zaroori hai. 

Baaz rua'sa e mushrikeen Aap HI ki khidmat me haazir 
huwe aur unhone arz kiya ke agar nihatton, ghareebon ko 
aap apne paas se hitadein to ham Aap il ki baat sune. Is 
liye ke ham loog un nihatte logon ke saath nashisht wa 
barkhaast ko pasand nahi karte. Us waqt yeh aayat naazil 
huie: 

9*1** 9 9 u 9 ^ 9 1 * , . 

Mr>3 (JjOq^q LgZxJ 3 §' 0^ (J^C-Oq^OJ I ijJa> yj 

/iwr logon ko apne paas se juda na kare jo apne parwardi- 
gaar ki raza jooyi me subah wa shaam usko yaad karte rehte 

hain. 


(Ana'am: 52) 

Jab mushrikeen ke sardaron ne dekha ke Aap Hi unki 
baat nahi maanenge to unhone arz kiya: Aisa kiya jaaye ke 
ek din yeh loog Aap ke paas aaya kare aur ek din ham 
loog. Unki is tajweez par Allah ta'ala ne yeh aayath naazil 
far may i: 

✓ 9 9 „ ^ ^ if * 9 “' ' 9 9 ' * . h " ''l ^ V. 9 9 \" 

(J.3 Oq^ lj 81 Om y^rJ {ji 1 p* ’J 

r^» £ u~r^n ^ 9i9>* *,?*>* 9»*<*9*»^ 

15 I AJiq) 

Aur aap apne ko unhi logon se jode rakhiye jo apne 
parwardigaar ki raza jooyi me subah wa shaam use yaad karte 
hain, aur unse aankhe na pheriye ke aap duniya ki zindagi ki 
araayish ka paas karne lage. 


(Kahaf: 28) 

Isse maloom huwa ke Allah ke neak bande Allah ko 
bohot mehboob aur pasandeedah hain. Khwaah wo zaahiri 
eitebaar se kitne hi khasta ahwaal aur shikishta asbaab 
hon. Allah ta'ala ke yahan maal o manaal, husn o jamaal se 
kisi ki buzurgi nahi badhti, balke aadmi apne taqwa wa 
taharat, khashiyat wa inaabat jaisi sifaat se aouliya Allah 

me shaamil hota hai. Aur phir Allah ta'ala uske dost wa 
kaar saaz hojate hain. Aise bandon ko takleef pahunchana 
aur unki mukhalafat baraye mukhalafat karna apni 
barbaadi ko daawat dena aur aaqibat ko tabaah karna hai. 


56. Kapcton ka takkno se neecke tatkana 


Allah ta'ala ka irshaad hai: 


Zameen par 



akadne 


waale mutakabbir ko pasand nahi karta. 


(Luqman: 18) 

Nabi e Kareem H ka irshaad hai: Allah ta'ala us bande 
ki taraf nazar bhi nahi farmayega jo apna kapda shaan 
bagaarne ke liye (takhne se neeche) latkata hai. Peeche ek 
hadith guzar chuki hai ke Allah ta'ala takhno se neeche 
kapda latkane waale se qiyamat ke din baat bhi nahi 
karega. A1 amaan wal hafeez. 

Ek hadith me hai ke Allah ta'ala ne farmaya: Momin ka 
libaas nisf pindli tak hona chahiye, lekin isme bhi koie 
haraj nahi ke takhne tak neecha karle. Aur agar takhne se 
bhi neecha kiya to wo jahannam me hai". 

Yaad rakhiye ke yeh hukum kurta, pajama, tehband, 
chadar, jhubba sab hi libaas ke liye hain jo oopar se pehne 
jaate hain. Is liye mouze is hukum se mustasna hain. Ek 
hadith me hai ke ek shaksh takhne se neeche kapde 
latkaye namaz padh raha tha, Aap Hi ne us se farmaya "jao 
wazu kar aao" yani phir se namaz padho. Ek shaksh ne 
poocha ya Rasoolallah! Aap ne kis wajeh se wazu karne ka 
hukum farmaya? Is par Aap Hi khamoosh rahe (baad me) 

farmaya ke wo shaksh takhno se neeche kapde latkaye 
huwe namaz padh raha tha. Allah ta'ala aise shaksh ki 
namaz qabool nahi farmate jiske kapde takhno se neeche 
ho. 

Is zamane me umooman loog iske shikaar hain. Acche 
acche namazi bhi iska eahtemaam nahi karte. Baaz yeh 
kehte hain ke hadith me takabbur ki shart ke saath mana 
kiya gaya hai aur ham takabbur ke saath nahi latkate. 
Lekin zara ghour karne aur thande dil se sochne ka 
muqaam hai ke yeh kehna bhi to takabbur hi hai, warna 
agar takabbur na hota to yeh shaksh sunnat e nabawi par 
amal karleta. Chunanche ek shaksh Nabi e Kareem H ke 
zamane me baaye haath se khana kha raha tha. Aap Hi ne 
use mana kiya aur farmaya ke dahne haath se khao. Usne 
kaha mai daahne haath se nahi khasakta. Yeh sunkar Aap 
S ne farmaya MA MANA'HU ILLAT TAKABBUR yani usko 
takabbur ne meri ita'at se rook liya. Jis se maloom hota hai 
ke Aap H ke mehboob tareeqeh se bachne ke liye is qisam 
ke heele karna chupe huwe takabbur ka nateejah hota hai. 
Yeh to us waqt hai jab ke takhne se neeche libaas latkane 
ki mumana'at mashroot ba takabbur ho. Magar yeh sahih 
nahi hai kyun ke momin ka libaas asal me to nisf pindli tak 
hona chahiye, kisi ka jee na chahe to aur thoda neeche 
karlene me koie haraj aur gunaah nahi hai. Lekin takhne 
ke neeche tak pahunch jaayega to phir wo hissa jahannam 
me jayega. Yeh hadith aam hai isme takabbur ki koie shart 
nahi hai. Albatta ghaflat ya uzar ki wajeh se bila iradah wo 
aisa hojaye to ma'af hai. 




57. Ma rd ka. reskam aur sona istemaal ka.rn.SL 




Rasoolullah Hi ne irshaad farmaya: "Jo shaksh duniya 
me resham pehne wo aakhirat me resham nahi pehnega". 
Aur yeh waeed aam hai lashkariyon ke liye bhi aur deegar 

tamaam logon ke liye bhi. Ek hadith me hai: "Meri ummat 
ke mardon ke liye sona aur resham ka kapda haraam qarar 
diya gaya hai". 

Ek hadith me hai ke aap Hi ne ek shaksh ke haath me 
sone ki anghooti dekhi to farmaya ke "Turn me se baaz 
loog aag ke angaare lekar apne haath me rakh lete hain". 

Hazrat Huzaifah ibne yamaan Sh farmate hain ke 
Rasoolullah Hi ne hame sone, chandi ke bartano me khane 
peene se mana farmaya hai. Resham aur dibaaj ke kapde 
pehenne aur un par baithne se mana farmaya hai. 
Chunanche jo shaksh mardon ke liye unke istemaal ko 
halal samjhe wo kafir hai. Isi tarah mardon ke liye sone ka 
istemaal bhi haram hai. Khwaah anghooti ki shakal me ho 
ya talwaar ki muth ki shakal me ya kisi aur tarah. 

Albatta ulama ka isme ikhtelaaf hai ke chote bacchon ko 
sona ya resham istemaal karna sahih hai ya nahi. Baaz 
logon ne rukhsat di hai lekin aksar ulama ne ise ghalat hi 
qarar diya hai. Is hadith ke umoom se istedlaal karte huwe 
ke Aap Hi ne resham aur sone ke baare me irshaad 
farmaya hai: Yeh dono meri ummat ke mardon par haaram 
hain aur auraton ke liye halal hain". 

Zaahir hai ke is irshaad me bacche bhi daakhil honge. 
Yahi Imam e Ahmad aur dossre buzurgon ka bhi mukhtaar 
hai. Is surat me bacchon ke sarparast is gunaah ke 
zimmedaar honge. Wallahu aalam. 


Ik 


58. Gkairullak ke naam par zulo ak karna 


/ 


Allah ta'ala ka irshaad hai: 

Aur mat khao usme se jis par Allah ka naam nahi liya gaya. 

(Ana'am: 122] 

Jis se maloom hota hai ke ghairullah ke naam par zubah 
kiye huwe jaanwar ka gosth khana halal nahi. Isi tarah 
ghair muslim ka zabeeha bhi halal nahi hai. 

Mufassireen ne farmaya ke Allah ka naam na lene se 
muraad yeh hai ke ghairullah ka naam liya gaya ho. Warna 
masa'lah yeh hai ke agar musalman zubah kare aur Allah 
ka naam lena bhool jaye tab bhi zubah sahi hai. Bar khilaaf 
zabeeha e kafir ke, ke uska zubah karna kisi tarah bhi 
sahih nahi hai. Wallahu aalam. 

Hadith me hai ke Aap H se ek shaksh ne mas'alah 
poocha ke kisi ne jaanwar zubah kiya aur bismillah kehna 
bhool gaya uska kya hukum hai? Aap H ne irshaad 
farmaya: Allah ka naam to har musalmaan ke zubaan par 
rehta hi hai. Yani baghair bismillah kahe bhi musalman ka 
zabeeha halal hai. 

Isi tarah ek aur muqaam par Allah ta'ala ne haraam 
cheezon ka zikr karte huwe: 

Aur jo jaanwar ghairullah lie liye zubah kiya gaya ho 

ka bhi zikr farmaya hai. 

Yani jo jaanwar ghairullah ki raza aur khushnoodi haasil 
karne ke liye ya unke naam par zubah kiya gaya ho uska 
khana haram hai. Hamare elaqon me naya makaan banane 
ya khareedne ke baad isi tarah zameeno, baghaat aur 
sawaariyon ke khareedne ke baad uske saamne ya us 
jagah bakron ko laakar zubah kiya jataa hai wo bhi usi 
qabeel se hai. Yeh hindu-waanah amal hai aur makfee 
taqaton 'jin, shayateen' aur balaon ko raazi karke unse 
bachne ke liye kiya jaata hai. Is amal se aur unke zabeehon 
se qata'ee ijtenaab karna chahiye. 

59-Jaan boojk kar gkalat nasal? kayan kama 




Irshaad e khudawandi hai: 

Aur Allah ta'ala ne tumhare mooh bole beton ko tumhara beta 
nahi banaya, yeh tumhari baatein hain jo tumhare mooh se 
nikalti hain. Aur Allah ta'ala haq baat kehta hai aur wahi 
seedha raasta dikhata hai. Turn un mooh bole beton ko unke 
baap ke naam se pukara karo. Yahi Allah ke nazdeek insaafki 
baat hai. Agar tumhe unke baap na maloom hon to phir wo 
tumhare deeni bhai aur dost hain. 


(A1 ahzaab: 4,5) 

Rasoolullah H ne farmaya: "Apne nasab ko apne waalid 
ke bajaye kisi aur ki taraf mansoob mat karo. Jo shaksh 
aisa karega wo kufr ka murtakib hoga". 

Yeh bhi ek hadith me hai ke: "jo apne baap ke elawah 
kisi aur ki taraf apni nisbat kare, isi tarah jo ghulaam apne 
aaqa ke ke elawah ki taraf nisbat kare unpar qiyamat tak 
Allah ki laanat hai". 

Ek aur hadith me hai ke jo shaksh apne ko apne baap ke 
elawah ki taraf mansoob kare yani apne baap ke baap 
hone ka inkaar kare to uspar Allah ta'ala ki, farishton ki 
aur tamaam insaano ki laanat hai. Allah ta'ala aise shaksh 
ke na faraiz qabool farmayega na nawaafil. 

Ek hadith me hai ke "Jo shaksh apne baap ke bajaye kisi 

aur ki taraf apni nisbat kare to wo jannat ki khushboo bhi 
na soongh sakega, jabke jannat ki khushboo 70 saal ki 
masafat tak pahunchti hai. 




60. Lacfayijkagda karna 


Allah ta'ala ka irshaad hai: 


j5l 



4 wr iaaz loog aise bhi hain jinki baat duniya ki zindagi me aap 
ko bhi maloom hoti hai, wo apne dil ki baaton par Allah ta'ala 
ko gawaah bhi banata hai. Halanke wo sakth dushman aur 
jhagdaalu hai. Aur jab peet pheer kar jaata hai to mulk me 
fasaad daalne aur kheeti aur maweshiyon ko barbaad karne ki 
koshish karta hai. Aur Allah ta'ala ko fasaad pasand nahi hai. 


(A1 baqarah: 205) 

Nabi e Kareem H ne irshaad farmaya hai ke "Musalman 
ko gaali dena fisq aur uska qatal kufr hai". Aur Allah ta'ala 
ka irshaad hai: WAL FITNATU ASHADDU MINAL QATAL 
fitna fasaad qatal se bhi sakth cheez hai. 

Baaz buzurgon se manqool hai ke "mai ne ladayi jhagde 
se ziyadah deen ko barbaad karne waali aur dil ko masroof 
karne waali koie cheez nahi dekhi". 

Ek hadith me Aap Hi ka irshaad hai ke: "Tere gunahgaar 
hone ke liye yeh kaafi hai ke tu har waqt ladta, jhagadta 
rahe". 

Ek aur hadith me hai ke Aap HI ne farmaya:"koie qoum 
hidayat ke baad gumraah nahi hoti magar yeh ko wo 

jhagdon me padgayi ho". Phir Aap H ne batour e istedlaal 
yeh ayath tilawat farmayi MA ZARABOOHU LAKA ILLA 
JADALA (zukhruf: 58) 

Ek hadith me hai ke jo shaksh kisi muaamale me na- 
waqifiyyat ke bawajood behes o takraar kare wo isse 
alahidah hone tak Alla ta'ala ke ghazab me rehta hai". 

Ek hadith me hai ke mujhe tumhare baare me sab se 
ziyadah khouf ulama ki laghzishon, munafiqon ki Quran e 
Kareem ke baare me beheson aur duniya ki aisi muhabbat 
se hai jo tumhari gardan tood-de 


m. Zaroorat se zaaid paani ka rokrm 


Irshaad e khudawandi hai: 

9 

9; f 


' f> Js » " * \ * I 

Aap farmaiye! agar tumaharapaani zameen ki gehrayi me utar 
jaaye to phir wo kaun hai jo tumhe paani nikaal kar de. 


(Mulk: 30) 

Nabi e Kareem 0 ne farmaya: (kaasth kaaron ko) sabza 
zaari se mehroom karne ke bye paani dene se inkaar na 
karo". 

Neez Aap 0 ka irshaad hai: Jis shaksh ne zaroorat se 
zaaid paani ya zaaid ghaas doosre ko dene se inkaar kiya 
Allah ta'ala qiyamat ke din apne fazal se use mehroom 
kardega. 

Ek hadith me hai ke jo shaksh kisi ko paani dene se 
mana karde Allah ta'ala (qiyamat me) usse farmayenge jis 
tarah tu ne us cheez se logon ko mehroom kiya hai jo teri 
mehnat ki kamayi nahi thi (yani paani aur chaarah, ke wo 
kisi ki kamayi nahi balke Allah ta'al ki dain hai) isi tarah 
aaj mai tujh ko apni meherbani se mehroom kardonga. 

62. Naap tool me kami kama 


Allah ta'ala farmate hain: 




✓ ^ >9>9 9s s »f 


Barbaadi hai TAFEEF karne waalon ke liye, jo loog jab toolte 
hai to barabar toolte hain aur jab dena hota hai to tool aur 


wazan me kami kardete hain. 


(At tafeef: 3) 

Mufassir e Quran Siddi r.a farmate hain ke jis waqt Nabi 
e Kareem Hi Madina tashreef laaye to Madina me Abu 
Juhainah naami ek taajir tha jiske paas 2 taraazoo the. 
Dete waqt ek se toolta tha aur lete waqt doosre se toolta 
tha. Isi silsile me Allah ta'ala ne yeh ayath naazil farmayi. 

Rasoolullah Hi ne farmaya: "Jo qoum naap-tool me kami 
karegi usse paidawaar rook-li jaayegi aur wo khuskh saali 
ki shikaar hojayegi". 

Ek buzurg ka irshaad hai ke jo shaksh khareedaar ko ek 
dana kam dekar uske ewaz apni jannat bechde ya usse ek 
dana ziyadah lekar jahannam khareede usse ziyadah 
ghaate aur khasaare ka souda kuch nahi. Aisa shaksh 
mehroom aur tabaah o barbaad hai. 




Irshaad e khudawandi hai: 

Yaha tak ke jo neematein unko di gayi thi, unpar itraane lage to 

ham ne unhe eka ek pakad liya to wo na ummeed hogaye. 

(A1 anaam: 44) 

Hadith me hai ke Aap HI hamesha yeh dua padha karte 
the: 

jlsc—Ji j jJjjJ I L> 

YA MUQALLIBAL QULOOB SABBIT QULOOBANA ALAA 

DEENIK 

Aye dilon ke pheerne waale! hamare qalb ko apne deen par 

jamaye rakh. 

Kisi ne arz kiya Ya Rasoolallah! kya aap ko hamare 
bigad jaane ka andesha hai? Farmaya: Beshak (logon ke) 
dil Rehman ki 2 ungliyon ke beech me hain, jis tarah 
chaahe unhe pheerta rehta hai. 

Ek hadith me hai ke ek aadmi jannatiyon ke aamaal 
karat rehta hai yahan tak ke uske aur jannat ke darmiyaan 
ek haath ka faaslah rehjata hai. Phir achaanak taqdeer par 
ghaalib ajaati hai aur jahannamiyon si harkatein karne 
lagta hai, yahan tak ke usme dakhil hojata hai. 

Ek hadith me hai ke Aap Hi ne faramaya: "ek aadmi 
jannatiyon waale aamaal karta rehta hai halanke wo 
jahannami hota hai aur ek jahannmiyon si harkatein karta 
rehta hai lekin wo bil aakhir jannati hota hai. (maloom 
hona chahiye ke) eitebaar khatime ka hai. 

(Yani mumkin hai ek shaksh umar bhar momin rahe aur 
aain mout ke waqt kafir hojaye. Aur ek shaksh zindagi 
bhar kufr aur shirk karta rahe aur bil aakhir momin 
hojaye. Is liye apne khatime ke barbaad hone aur kharaab 
hone se be-khouf aur mamoon nahi hona chahiye. Balke 
har waqt darte rehna aur MUQALLIBAL QULOOB se hifazat 
aur sibaat ki duayein maangte rehna chahiye). 

Ek hadith me hai ke Aap iH ne farmaya: "Jab turn kisi 
bande ko dekho ke Allah ta'ala uski sab khwahishaat poori 
kar raha hai to samajh lo ke yeh Allah ta'ala ki taraf se 
dheel hai". Yeh keh kar Aap H ne Quran e Kareem ki yeh 
aayath padhi: 


' yAsi;is 

Jab wo hamare ahkaam ko bhula baithe to ham ne un par har 


neemat ka darwaza khol diya, phir jab wo un neematon me bad 
mast hogaye to achaanak ham ne unhe pakad liya, phir wo 
najaat se mayoos hogaye. 


(A1 ana'am: 44} 




64. Wasiyyat me na-insaafi karna 


mm mm 


Irshaad e khudawandi hai: 

wf- S 9 ,9' ' 9 ’ 

(Magar yeh taqseem) wasiyyat poori karne aur qarz adaa karne 
ke baad ki gayi ho, baghair uske ke kisi ko nuqsaan 
pahunchaya jaaye. 


(An nisa: 12) 

Hadith me hai ke basa aouqaat aisa hota hai ke koie 
aadmi 70 baras tak Allah ta'ala ki ita'at wa ibadat karta 
rehta hai aur mout se aain qabl aisi wasiyyat kardeta hai 
jisme kisi waaris ka zarar ya use mehroom karna maqsood 
hota hai to uske liye jahannam waajib hojati hai. 

Ek hadith me hai ke: "Jo shaksh apne kisi waaris ko haq 
e meraas se mehroom karne ki koshish karega Allah ta'ala 

usse jannat ki meraas khatam kardenge". Uske bar khilaaf 
agar koie aisa shaksh jo 70 baras tak gunaahon me 
mubtala rehta hai, mout se qabl aisi wasiyyat kar jaata hai 
jiske zariyeh wurasa me adl o insaaf aur unse bhalayi 
karta hai to Allah ta'ala usko jannat me dakhil farmadeta 
hai. 

Ek hadith me hai: Allah ta'ala ne har saahib e haq ko 
uska haq dilaya hai. Lihaza ab waaris ke liye (mazeed) kisi 
wasiyyat ki zaroorat nahi. 


A Eli -, -tv. vSSM r . m. 


65. Dkoka clenR sairfareeb karna 




Irshaad e khudawandi hai: 

Aur buri tadbeeron ka wabaal un tadbeer waalon hi par padta 

hai. 


(Fatir: 43) 

Nabi e Kareem H ka irshaad hai ke "Makkaar aur 
dhoka dahindah (dono) jahannam me hain". Ek hadith me 
Aap 0 ne 5 jahannamiyon ka tazkirah kiya hai. Usi me ek 
shaksh wo bhi hai jo subah wa shaam logon ko dhoka deta 
rehta hai. Ek hadith me hai ke jannat me dhoke-baaz, 
bakheel aur eahsaan jataane waale dakhil nahi honge". 

Neez Allah ta'ala ne munafiqeen ka zikr lcarte huwe 
farmaya: 



Wo Allah aur able imaan ko dhoka dete hain. 


(A1 baqarah: 9) 

Waahidi r.a farmate hain iska matlab yeh hain ke wo 
loog aise aamaal kar rahe hain jaise wo Allah ta'ala ko 
dhoka derahe hon. Unke saath Allah ta'ala ka muaamalah 
yeh hoga ke unhe qiyamat ke din pulsaraat se guzarne ke 
liye ek roshini di jayegi. Magar jab yeh pulsaraat par 
pahunchenge to unki yeh roshini bujh jayegi aur wo 
andhere me reh jayenge. (jiska nateejah zaahir hai ke 
jahannam me gir padenge). 




66. Musatmano ke kkitaafjasoosi karna 




Musannif r.a ne is baab me Sahabi e Rasool Haatib bin 
Abi Balta'h ke ek waqiyeh ki jaanib isharah kiya hai ke 
musalmano ko is waqiyeh ki wajeh se kis qadar gussah 
aaya, yahan tak ke Hazrat Umar ^ ne Rasoolullah 0 se 
unhe qatal kardene ki ijazat maangi. Magar Aap HI ne yeh 
farmakar uski ijazat na di ke wo mukhlis musalman hain, 
neez shuraka e badar me se hain. Is liye unki khusoosi 
riaayat ki jaani chahiye. 




67. Tasweerein kanana 




Irshaad e khudawandi hai: 






Beshak jo loog Allah aur uske Rasool ko eezaa pahunchte hain 
unpar duniya wa aakhirat me Allah ki laanat hai. Aur unke liye 
zillat aameez azaab hai. 


(A1 ahzaab: 57) 

Mufassir e Quran Hazrat Ikramah r.a farmate hain ke 
"Eezaa dene waalon se muraad tasweer banane waale 
hain". Rasoolullah H ne farmaya jo loog tasweer banate 
hain unko qiyamat ke din azaab diya jayega aur kaha 
jayega ke jis tarah turn ne yeh shakalein banayi hain isi 
tarah unhe zindah bhi karo". 

Ek hadith me hai ke tasweer banane waala jahannam 
me hai. Jitni tasweerein usne banayi thi unhe Allah ta'ala 
ek jism dedenge, phir unke zariyeh se tasweer banane 
waale ko saza di jayegi. 

Ek hadith me hai ke Aap H ne faramaya "Allah ta'ala 
farmata hai ke sab se bada zaalim wo hai jo meri takhleeq 
ki naqal karne lage (agar usko kisi cheez ke banane ka 
daawa hi hai) to ek daana ya ek choonti ya ek baal paida 
karke batlaye". 

Ek aur hadith me hai ke qiyamat ke din jahannam se ek 
garadan niklegi aur kahegi ke mai 3 shakshon par 
mutayyan hun. Har mushrik, har sarkash o mutakabbir aur 
har tasweer banane waale par. 

Neez aap Hi ne farmaya "kisi aise ghar me jisme 
tasweer ya kutta ho farishtein daakhil nahi hote". 
Tasweeron se muraad kisi bhi jaandaar ki tasweer hai, 
khwaah wo mujassame ki shakal me ho ya dewaaron aur 
chaton me manqoosh ho, ya kisi kapde par banayi gayi ho 
ya kisi cheez par utaari gayai ho. 

Tasweer ka zaaya kardena har us shaksh par waajib hai 
jo uske zaaya karne par qaadir ho (ba shart yeh ke fitna 
wa fasaad ka andesha na ho) Hayyaan ibne Haseen r.a se 
marwee hai ke Hazrat Ali ne mujhse kaha ke "mai turn 
ko us kaam ke liye na bhejun jiske liye mujhe Huzoor e 
Akram Hi ne bheja tha? Aap Hi ne mujhe yeh hukum 
dekar rawana kiya tha ke jahan jahan tasweer nazar aaye 
mai usko mitadon aur jahan kahi pukhta khabar dikhayi 
de use dhadun". 

68. Sakaka e Kiraam & ki skaan me gustaakki 
l kariaa j 


Irshaad e khudawandi hai: 


Jo loos Hazrat Muhammad ke saath Plain (vani sahaba e 


kiraam wo kafiron ke khilaaf sakth hain, aapas me rehem 
dil hain. Aap unko dekhenge ruku karta aur sajdah karta (yani 
har waqt ibadat me mashghool) Allah ta’ala ki riza aur uske 
fazal ko talab karte huwe. Unke chehre sajdon ki kasrat ki 
wajeh se roshan hain. 


(A1 fatah: 29) 

Aap H ne farmaya: Allah ta'ala ne imaan laakar aamaal 
e saaliha karne waalon se maghfirat aur ajar e azeem ka 
wadah farmaya hai. 



Yaqeen jaano jo loog Allah ke Rasool n ke paas awaazein 


neechi rakhte hain, yeh wahi loog hain jinke dilon ko Allah ne 
khoob jaanch kar taqwe ke liye muntakhab karliya hai. Unko 
maghfirat bhi haasil hai aur zabardast ajar bhi. 

(A1 hujraat: 3) 

Yeh wo jamaat hai jinke quloob me Allah ta'ala ne imaan 
ko aazmaya (to wo bhar poor imaan waale nikle) unke liye 
maghfirat aur ajar e azeem hai. 

Nabi e Kareem 0 ne irshaad farmaya: Mere sahaba ko 
bura bhala mata kaho. Us zaat ki qasam jiske qabze me 

meri jaan hai agar turn me se koie 'Uhad' pahaad ke 
barabar sona khairaat kare (to wo) mere sahaba ke na ek 
mud 'jow' ke khairaat ke barabar hosakta hai na aadhe 
mud ke barabar. 

Ek hadith me hai ke: Allah se daro, Allah se daro mere 
sahaba ke baare me, mere baad koie unhe shabb o shatam 
na kare. Jisne unse muhabbat ki dar haqeeqat usne meri 
muhabbat ki wajeh se unse muhabbat ki hai. Aur jisne 
unse bugz rakha usne asal me mujhse bugz ki wajeh se 
unse bugz rakha. Jisne unhe sataya usne mujhe sataya. Aur 
jisne mujhe sataya usne Allah ko sataya. Aur jo Allah ko 
satayega qareeb hai ke Allah uski sakth pakad farmaye. 

Is hadith me un logon ke bure anjaam ka waazeh 
isharah hai jo sahaba ko bura bhala kehte hain ya bohtaan 
baandhte hain aur unme uyoob talaas karte hain aur unki 
paarsaayi ka inkaar karte hain. Isi se yeh bhi maloom 
hogaya ke Sahaba ki muhabbat unwaan hai Aap H ki 
muhabbat ka. Aur unse bugz daleel hai Aap Hi se (al ayazu 
billah) bugz hone ka. Jaise hadith me hai: Ansaar ki 
muhabbat iman (ki sifaat) me se hai aur unse bugz nifaaq 
(ki alaamat) hai. Sahaba ke fazaail unke halaat o seerat 
ke mutaale se maloom hosakte hain ke kis tarah unhone 
Aap H ki hayaat e tayyibah me aur Aap HI ke baad bhi 
deen ki khaatir qurbaniyan di, aur imaan ke seekhne, 
islam ke phailaane, kuffaar se qitaal o jihaad karne, sha'air 
e islam ke barmala izhaar karne, Allah ke kalime ko 
sarbuland karne, faraiz o sunan ke uloom seekhne sikhane 
me kis tarah apne aap ko aur apne jaan o maal ko lagaya 
hai. 

Haqeeqat yeh hai ke agar wo na hote to na hame islam 
ke usool pahunchte aur na furoo ka ilm hota, balke hame 
Aap Hi ki taleemaat wa hidayaat ka koie bhi hissa na milta. 
Isi wajeh se jo shaksh unme se kisi ko mato'on kare ya 

gaaliyan de aur bura bhala kahe to deen se khaarij aur 
millat e muslimah se alahidah hojata hai. Is liye ke unko 
bura bhala kehna is baat ki daleel hai ke unke baare me 
uske dil me hasad chupa huwa hai aur wo Allah ta'ala ki 
kitaab ki un aayaat ka munkir hai jin me Allah ta'ala ne 
sahaba e kiraam ki tareef o touseef ki hai. 

Nabi e Kareem HI ka irshaad hai ke: "Allah ta'ala ne (jis 
tarah) mera intekhaab farmaya hai (usi tarah) mere 
sahaba ko bhi (khud hi) muntakhab farmaya hai. Phir 
unme se kisi ko mera wazeer banaya aur kisi ko mera 
muaawin o madadgaar. Jo unhe bura bhala kahe uspar 
Allah ki, farishton aur tamaam insaano ki laanat hai. Allah 
ta'ala qiyamat ke din aise shaksh ke na faraaiz qabool 
farmayenge aur na nawaafil". 

Ek aur hadith me uske baad yeh bhi hai ke "Unke baad 
an-qareeb aisi jama'at paida hone waali hai jo unke uyoob 
ke darpe hogi aur unki kotahiyan bayan karegi. Turn aise 
logon ke saath na khana khana aur na paani peena aur na 
unke saath rishte naate karna aur na unke saath namaz 
padhna aur na unke janaze ki namaz padhana". 

Ek hadith me hai ke aap HI ne farmaya: "jab mere 
sahaba ka zikr aaye to ruck jaao, jab sitaron ka zikr aye to 
ruck jaao aur jab taqdeer ka zikr nikle to ruck jaao". 

Matlab yeh hai ke jab taqdeer ki baat nikle to uski 
gehraayi aur geeraayi ke chakkar me na pado. Behtar yahi 
hai ke sukoot ikhtiyaar karlo. Kyun ke uski behes me 
padne se ruck jaana imaan ki alaamat hai. Aur uske khilaaf 
karna nifaaq ki nishani hai. Yahi sitaaron ka mas'alah hai 
ke unki tafselaat me padne se andesha hai ke sitaron ke 
faail ya khud mukhtaar hone ka motaqid hojaye. Aur agar 
koie aisa aqeeda rakhega to mushrik hojayega. 

Isi tarah jo shaksh sahaba e kiraam ke uyoob phailaaye 
aur unki kamzoriyan talaash kare wo munafiq hai. Is liye 




_156_ 

har musalman par waajib hai ke wo Allah ta'ala se, uske 
Rasool H se aur unki laayi huie shariyat se aur unke deen 
ke phailaane me awwaleen madadgaar jamaat (yaani 
sahaba 4W se aur unki aoulaad, ahfaad, azwaaj se aur jo 
unki raah ikhtiyaar kare aur unke mubarak tareeqon ko 
apnale unse, aur unse muhabbat rakhne waalon se 
muhabbat rakhe. Aur unse bugz rakhne waalon se bugz 
rakhe. Kyun ke imaan ki mazboot kadi AL HUBBU FILLAH 
WAL BUGZU FILLAH hai. 

Rehgaye sahaba e kiraam 4l> ke fazaail o manaaqib to 
wo is qadar hain ke yahan unka ihsaa mushkil hai. Albatta 
ulama farmate hain ke tamaam sahaba ^ me sab se afzal 
'ashra e mubashsharah' hain. Aur unme sab se afzal Siddiq 
e Akbar Sp hain. Unke baad Umar Farooq Sp, unke baad 
Usman e Ghani unke baad Ali Murtaza hain. Isme 
siwaaye bid'ati, munafiq aur khabees shaksh ke kisi aur ko 
shak nahi hai. 

Allah ta'ala apni, apne Nabi H aur unke sahaba Sp ki 
sacchi muhabbat aur kaamil itteba ki toufeeq naseeb 
farmaye. Ameen. 


69.Jamaat aurjumak ka tark kama 


Irshaad e khudawandi hai: 

Z' . r-' " 9 \ 9 ’ a \\ * *' ^ " *' 

(jyula 

^ j,r/ 9 S <1 / )/ >>I 90^9 £s tf. 9 99s 9S 9 9 9C s 

sO &3 $3?^ ’ (J3& 0 ^ 0 0^3 j Uaj I 

Jis din ke saaq ki tajalli hogi aur wo sajde ke liye bulaye 

jayenge to wo (sajdah) na karsakenge. Unki aankhein jhuki huie 
hongi aur cheron par zillat chayi huie hogi. (wajeh uski yeh hai 

ke) wo duniya me namazon he liye bulaye jaate the to acche 

khaase reh kar bhi (nahi pahunchte the). 

(A1 qalam: 43) 

Ibrahim taimi r.a (is ayath ki tafseer me) farmate hain 
ke yeh wo loog hain jo duniya me farz namazon ki taraf 
azaan o iqaamat ke zariyeh bulaye jaate the magar wo 
haazir na hote. Saeed ibnul Musayyib r.a farmate hain ke 
yeh wo loog hain ke HAYYA ALAS SALAH, HAYYA ALAL 
FALAAH ko sunte the magar amalan uska jawaab nahi dete 
the, halanke wo sihhat-mand the. Yani bila uzar e sharaee 
jamaat ki namaz chood dete the. 

Jahan tak Ahadith ka talluq hai to bukhari wa muslim 
me hai ke Aap HI ne farmaya: "Mera jee chahta hai ke 
namaz ka hukum dun aur jamaat teherjaaye phir kisi ko 
apni jagah imam banaun aur mai khud kuch jawaan 
mardon ko lekar jinke saath indhan ho unke gharon par 
pahunchu jo jamaat me haazir nahi huwe aur unke gharon 
ko aag lagakar unpar dhaadun". 

Zaahir hai ke itni badi waeed kisi mamooli baat par to 
ho nahi sakti, tark e waajib par hi hosakti hai. Ek naabena 
sahabi Sh ne Aap iH ki khidmat me haazir hokar arz kiya 
ke Ya Rasoolallah! mera koie aisa rehbar nahi hai jo mujhe 
masjid pahuncha diya kare, is liye kya mujhe ghar par 
namaz padh lene ki rukhsat hai? Aap H ne poocha "Kya 
tumhare ghar me azaan ki awaaz aati hai?" Unhone arz 
kiya: aati hai. Aap HI ne farmaya: To phir masjid aakar hi 
namaz padho. Ghar par padh lene ki gunjayish nahi". 

Ghour farmaiye ke yeh wo shaksh hain jo benaayi se 
mehroom hai, masjid se door rehte hain, koie aisa rehbar 
nahi jo masjid 5 waqt laaya, lejaaya kare. Lekin uske 
bawajood Aap H ne unhe ghar par namaz padhne ki ijazat 
nahi di to sahih saalim aadmi ko jise koie uzar bhi na ho 
be-jamaat namaz padh lene ki ijazat kis tarah milsakti hai? 

Isi wajeh se Hazrat ibne Abbas >ffe se us shaksh ke baare 
me poocha gaya jo din bhar roza rakhta aur raat bhar 
ibadat karleta tha, lekin juma wa jamaat me haazir nahi 
hota tha, to unhone farmaya ke agar wo isi halat me 
margaya to jahannam me jayega. 

Hazrat Abu Hurairah farmate the ke Aadmi ke kaan 
pighle huwe seese se bhar diye jaaye yeh is baat se behtar 
hai ke wo azaan sunkar bhi masjid na pahunche. Hadith 
me hai ke "Jis shaksh ne azaan suni uske bawajood 
baghair kisi uzar ke bila jamaat namaz padhli to uski 
namaz qabool na hogi". Poochagaya Ya Rasoolallah! uzar 
se aap ki kya muraad hai? Farmaya marz ya khouf. 

Ek hadith me hai ke Rasoolullah ne farmaya "3 
shakshon par Allah ki laanat hai" Phir Aap Hi ne unme us 
shaksh ko bhi ginaya jo HAYYA ALAS SALAH, HAYYA ALAL 
FALAAH ko sune magar jamaat me haazir na ho. 

Hazrat Ali ka irshaad hai ke masjid ke padosi ki 
namaz masjid hi me sahih hoti hai. Kisi ne poocha masjid 
ka padosi kaun hai? Irshaad farmaya jisko azaan ki awaaz 
aati hai. 

Hazrat Abdullah ibne Masood % farmaya karte the ke 
jis shaksh ko is baat ki khwaahish hai ke wo kal qiyamat 
ke din Allah ta'ala se haalat e islam me mulaqaat kare usko 
chahiye ke wo un 5 waqt ki namaz ba-jamaat ki hifazat 
kare. Kyun ke Allah ta'ala tumhare Nabi ko hidayat waale 
tareeqe ataa framaye hain. Aur beshak yeh namaz ba- 
jamaat unhi sunan e huda me se hai. Aur agar turn loog 
apne gharon me namaz padhne lagoge jaisa ke yeh 
munafiq padh liya karte hain, to turn loog apne Nabi ki 
sunnat ko chod do ge. Aur jab apne Nabi ki sunnat ko chod 
do ge to zaroor gumraah hojaoge. Aur agar turn hamara 
zamana dekhte to (maloom hota ke) jamaat se ghair haazir 

wahi rehta tha jo mashoor munafiq ho ya sakth bimaar ho. 
Chunanche agar koie shaksh 2 sathiyon ke sahaare masjid 
pahunch sakta to jamaat ki namaz ki khaatir zaroor haazir 
hota. 

Hazrat Abdullah ibne Umar isp farmate hai ke Hazrat 
Umar ek martabah baagh me tashreef legaye the aur 
wahan se loutne tak asar ki jamaat hochuki thi. Aap sakth 
ranjeedah huwe, inna lillah padhi aur logon se kaha ke 
turn loog gawaah raho ke mai ne apna baagh miskeeno par 
sadqah kardiya taake Umar ki is harkat yani jamaat choot 
jaane ka kaffarh hosake. 


70. Bila unwaan 

L A 


Matbooa'h nuskhon me ek unwaan aisa hai jiske tehet 
naqis ibaraat hain. Is liye is jagah jo maroof ma'aasi kitaab 
me zikr se rehgaye thi unhe ahqar ne number waar naqal 
kardiya hai. 

1. Hasad karna yani doosron ki neemat par jalna, 

2. Namaz qaza karna, 

3. Munafaqatyani doghli chaal chalna, 

4. Bawajood qudrat ke amar bil maroof aur nahi anil 
munkar chod dena, 

5. Kisi aurat ko burayi par amaadah karne ke liye dallali 
karna, 

6. Quran e Majeed yaad karke usko bhool jana (agar kisi 
marz ya zuaf se aisa hojaye to isme dakhil nahi), 

7. Kisi jaandaar ko aag me jalana (aise moozi jaanwar jika 
jalana hi zaroori ho to muzaiqah nahi), 

8. Kisi aurat ko shouhar ke paas jaane aur huqooq e 
shouhari adaa karne se rookna, 

9. Allah ta'ala ki rehmat se mayoos hona, 




160 _ 


10. Har waqt duniya ki muhabbat me mubtala rehna, 

11. Maal me israaf yani maslihat aur zaroorat se ziyadah 
kharch karna, 

12. Apni biwi ko maa ya beti ke misl kehna, 

13. Kisi sagheera gunaah ko ahem na samajhna aur baar 
baar karna, 

14. Gunaah ke mahool me doosre ki madad karna, 

15. Gaana sunna aur gaana, 

16. Logon ke saamne satar kholna, 

17. Haq e waajib ke adaa karne me bukhl karna, 

18. Hazrat Ali Sb ko Hazrat Abu Bakar aur Hazrat Umar 
se afzal kehna, 

19. Logon ke nasab ko taane dena, 

20. Makhlooq ke taqarrub ke bye jaanwaron ki qurbani 
dena, 

21. Koie buri rasam jaari karna ya uski daawat dena, 

22. Kisi musalman ko talwaar, chakhoo, ya dhaari daar 
cheez se isharah karna, 

23. Haram e mohtaram me ilhaad o gumraahi ki baat 
karna, 

24. Bhang ya koie aur nasha-aawur cheez khana, 

25. Musalman ko kafir kehna, 

26. Ek se zaaid biwiyan ho to huqooq me barabari na 
karna, 

27. Bad-gumani karna, 

28. Bida'at jaari karna aur phailana, 

29. aalim ka apne ilm par amal na karna, 

30. Khane-peene ki cheezon ko bura kehna, 

31. Raqs karna yani be-hayayi ke saath naachna, 

32. Deen par duniya ko tarjeeh dena, 

33. Doosron ke gharon me jhaankna, 

34. Haqaarat se kisi par hasna, mazuron ka mazaaq udana, 

35. Chup kar kisi ki baatein sunna, 

36. Bure laqab se kisi ko pukaarna ya uska zikr karna, 

37. Naabeena ko ghalat raasta batana, 

38. Aoulaad ke huqooq adaa karne me barabari na karna, 

39. Ek hi waqt me ek se zaaid talaq dena, 

40. Bila zaroorat kutta paalna, 

41. Zamane ko bura bhala kehna, 

42. Allah ta'ala ki nematon ki nashukri karna, 

43. Darood e sharef se ghaflat baratna, 

44. Buri sohbaton me rehna, 

45. Naqli currency banana, 

46. Qabron par sajdah karna, 

47. Qarz ki wapasi me bila wajah taal-matool karna, 

48. Naap-tool me kami karna, 

49. Haraam kaamon me maal kharch karna, 

50. Partnership me khiyanat karna, 

51. Kisi se kaam lekar muaawazah dene me taal-matool 
karna, 

52. Bila zaroorat nikah karna, 

53. Ham jins parasti aur amradon se talluq rakhna, 

54. Bad-nigahi wa be-pardagi karna, 

55. Bhaanji ya kisi mahram se nikah karna, 

56. Auraton ka ban than kar ghar se nikalna, 

57. Bewa ya mutallaqah ka iddat ko poora na karna, 

58. Nazar maan kar poori na karna. 




Hikayaat e Zakaki 


Mashoor muhaddis Imam Shamsuddin Muhammad Zahabi 
r.a se manqool wo ibrat angeez waqiyaat jo unhone apni 
maroof kitaab "A1 Kabair" me naqal farmaye hain. 


Tarteeb 

Moulana Muhammad Abdul Qawi sahab 


Nashir 

Idara Ashraful Uloom trust, Hyd 




r 





Hikayaat e Zakabi r. a 


Mashoor aalim e deen, hafiz e hadith aur imam e 
jarho tadeel Shamshuddin Muhammad Az Zahabi r.a 
ne apne shahar e aafaaq kitaab "A1 Kabair" jisme 
kabeerah gunaahon ki mazaammat me waarid shudah 
aayaat wa ahadith ko jama farmaya hai, kuch ibrat 
aamooz wa naseehat kheez waqiyaat bhi naqal 
farmaye hain. Imam mousoof ki ilmi jalaalat aur amali 
muqaam ke madde nazar in waqiyaat ki waqaiyyat 
aur bhi mazboot hojati hai. 

Is dafah jab mai ne "Kitaabul kabair" ke tarjame ki 
jadeed tarteeb o talkhees ka kaam kiya to un 
waqiyaat ko alahidah karke akheer me le liya taake 
gharon me baal bacchon ki tarbiyat aur naseehat o 
mouizat ke bye mustaqillan bhi chapaya jaasake. 

Dua hai ke Allah ta'ala musannif r.a ki maghfirat 
farmakar darajaat ko mazeed se mazeed tar banaye 
aur is aajiz tarjamah nigaar ki is saee ko sharf e 
qabool ataa farmakar izdiyaad e hidayat ka sabab 
banaye. Ameen. 


Muhammad Abdul Qawi 
21/ Rabeeul awaal, 1434 hijri 


V 


J 

l. Namaz ckodna zina aur qatal se 


Marwee hai ke ek din Hazrat Musa a.s ke paas ek aurat 
aayi aur kehne lagi: "Aye Musa! mujhse ek zabardast 
gunaah hogaya hai, maine usse toubah bhi ki hai. Aap ke 
paas is liye aayi hun ke aap bhi Allah ta'ala se dua farmaye 
ke Allah ta'ala is gunaah ko baksh de aur meri toubah 
qabool farmale. Hazrat Musa a.s ne farmaya ke aakhir 
kaunsa gunaah tune kiya hai? Usne kaha: Baat yeh hai ke 
mujhse zina hogaya hai, phir jab ladka paida huwa to mai 
ne usko bhi qatal kardiya". Yani zina aur qatal jaise gunaah 
sarzad huwe. Yeh sunkar Hazrat Musa a.s khafa hogaye aur 
us se farmaya: "Door hojao, mujhe dar hai ke tere gunaah 
ki nahoosat se aasmaan se aag barse aur ham sab ko 
halaak kardaale". Wo aurat nihayat dil-bardaastah aur 
mayoos hokar chaligayi. Idhar Hazrat Musa a.s ke paas 
Jibraeel a.s aaye aur arz kiya ke Allah ta'ala aap se farmata 
hai ke: "Aye Musa! aap ne ek toubah karne waali aurat ko 
kyun louta diya? Kya aap ke nazdeek isse bada koie 
gunaah nahi?" Unhone kaha ke zina aur qatal se badhkar 
kya gunaah hoga? Jibraeel a.s ne farmaya: "Jaan boojh kar 
namaz chodne waala is se bada gunah gaar hai". 



2. Namaz me susti azaab e qabar ka sabab kai 


Salaf saliheen se manqool hai ke ek shaksh apni behen 
ki tadfeen me mashghool tha, uski pocket qabar me 
girgayi. Us waqt to eahsaas nahi huwa, albatta baad me 
yaad aaya. Choonke usme ziyadah raqam thi is liye wo 
shaksh sab chale jaane ke baad qabrastaan gaya aur apni 
pocket lene keliye behen ki qabar ko ek taraf se khola. Kya 
dekhta hai ke qabar me ek aag uski laash ko jalaa rahi hai. 

Usne fouran qabar par mitti daali aur rota huwa apni maa 
ke paas aakar maloom kiya ke amma! meri behen ke 
halaat kaise the mujhe batlaiye. Maa ne kaha is sawaal ki 
wajeh kya hai? Usne qissah sunaya. Uski maa rone lagi aur 
usne kaha teri behen me aur to kuch burayi na thi, albatta 
namazon me susti karke unhe qaza kardiya karti thi. 
(Allahu Akbar!) Zara ghour kijiye yeh us shaksh ki saza hai 
jo namazon me susti kare. Aur jo sare se namaz hi na 
padhe uska kya hashar hoga? 



kl kisi tarak tataa/i naki kosakti J 


Ubaidullah ibne Umar qawareeri kehte hain ke main 
namaz ba-jamaat ka eahtemaam kiya karta tha. Aur esha 
ki jamaat mujhse kabhi fouth hoti hi na thi. Ek din aisa 
huwa ke shaam ke waqt mere ghar koie mehmaan aagaye. 
Mai unki ziyafat o madaraat me aisa mashghool huwa ke 
jamaat ke waqt ka dhyaan na raha. Jab mujhe eahsaas 
huwa to mai masjid ke liye nikla. Magar basti ki masjid me 
namaz hochuki thi. Basra ki tamaam masajid me ghooma 
ke kahin jamaat miljaye, magar har jagah loog namaz padh 
chuke the, masjidein band hochuki thi. Bil aakhir na- 
muraad ghar louta. Socha ke jamaat ki namaz ka sawaab 
tanha padhne ke muqabale me 27 guna ziyadah milta hai 
lihaza mai 27 martabah esha ki namaaz adaa karke sogaya. 
Khwaab me kya dekhta hun ke basti waale qafilah bana 
kar ghodon par sawaar kahin jarahe hain. Mai bhi ek 
ghode par sawaar hun lekin unlogon se bohot peeche hun. 
Chaahta hun ke mai qaafile me miljaun isliye ghode ko 
eadi laga laga kar bhaga raha hun. Magar mai jis qadar tezi 
se safar kar raha hun wo qaafilah usi qadar tezi se aage 
nikal jaaraha hai. Itne me ek shaksh qaafile waalon me se 
meri taraf mutawajjeh hokar kehne laga kyun itni koshish 
kar rahe ho aur kyun itna thak rahe ho, turn hamare saath 
mil hi nahi sakte. Mai ne poocha kyun? Kehne laga ke ham 

logo ne esha ki namaz jamaat se padhi hai aur turn ne 
tanha. Yeh sunkar mai neend se bedaar huwa aur din bhar 
maghmoom raha. 


A. Zafeat na dene waaton ko qabar ka azaaJb kota Wax 


Muhammad Yousuf faryabi r.a farmate hain ke ek din 
mai apne saathiyon ke ham-raah Abu sinaan r.a ki 
mulaqaat ke liye gaya. Jab mai unke paas pahuncha to 
unhone farmaya ke hamare padosi ke bhai ka inteqaal 
hogaya hai, usse mil-le aur taaziyat karlein. Jab ham loog 
uske ghar gaye to dekha ke wo shaksh apne bhai ke 
inteqaal par nihayat ghamgheen tha aur bohot ziyadah ro- 
raha tha. Ham loog uske qareeb baith kar tasalli ki baatein 
karne lage. Wo hamari baatein sunta hi nahi tha. Musalsal 
rota hi chala jaraha tha, to ham ne usse kaha: Kya tumhe 
nahi maloom ke mout aisi haqeeqat hai ke usse sabhi ko 
do chaar hona hai. Usne kaha khoob maloom hai lekin mai 
to apne bhai ke us azaab par ro raha hun Jo subah wa 
shaam uske jism par horaha hai. Ham ne poocha: Kya 
Allah ta'ala ne tujhe ghaib par muttale kardiya hai? Usne 
kaha: Nahi! balke qissah yun hai ke jab mai apne bhai ko 
dafan karchuka, qabar par mitti barabar kardi gayi aur 
loog sab waapas hogaye to main wahi qabar ke kinare 
nihayat ghamgheen baith gaya. Achanak qabar me se ek 
awaaz aayi: "Haaye muhje azaab bhugatne ke liye tanha 
chod gaye? Han mai namaz padha karta tha, roze rakha 
karta tha..." Bhai ki is awaaz ne mujhe ruladiya aur mai ne 
betaab hokar aahistah se uski qabar ko khola to dekha ke 
aag bhari huwi hai aur uske gale me ek touq pada huwa 
hai. Mai ne bhai ki muhabbat me apne haath ko aage 
badhaya ke wo touq uske gale se nikaaldun, to meri 
ungliyan aur haath jal gaye. Yeh kehkar usne kapde ke 
andar se apna haath nikaal kar hame dikhlaya. Hamne 
dekha ke poora haath jal kar siyaah hogaya tha. Usne kaha 

ke phir mai ne qabar band kardi aur lout aaya. Meri 
be-sabari aur be-chaini ka asal sabab yeh hai. 

Hamne poocha tera bhai zidagi me kya ghalat amal 
karta tha? Usne kaha ke sab theek tha lekin wo apne maal 
ki zakaat nahi diya karta tha. Hamne kaha ke yeh waqiyah 
Allah ta'ala ke is qoul ki tashreeh hai: 





Aur jo loog Allah ke apne fazal se diye huwe maalon me bukhl 
kar rahe hain wo yeh na samjhe ke yeh unke liye khair hai, 
balke mehez shar hai. An-qareeb qiyamat ke din unko jis maal 
me unhone bukhl kiya hai uske touq pehnaye jayenge. 


(Aal e Imran: 180) 



Rasoolullah Hi ke zamane me ek shaksh Alqamah naami 
the jo khair aur neki ke kaamon me bohot ziyadah hissa 
lete aur kasrat se ibadat me lage rehte the. Wo bimaar 
huwe aur unki bimari is-qadar badh gayi ke mout ke 
qareeb pahunch gaye. Unki ahliya ne ek shaksh ko 
Rasoolullah H ki khidmat me bheja aur ittela karayi ke 
mera shouhar haalat e naza me hai. Is ittela ke milte hi 
Aap Hi ne Hazrat Suhaib, Hazrat Ammaar, aur Hazrat Bilal 
Sp ko hukum diya ke unke paas jaao aur kalimah e 
shahadat ki talqeen karo. Chunanche teeno hazraat ne 
wahan pahunch kar jab kalime ki talqeen shuru ki to 
unhone mehsoos kiya ke wo kalimah nahi padh paarahe 
hain. Unhone ek shaksh ko Aap Hi ki khidmat me rawanah 
karke surat e haal ki khabar karwaayi. Us khabar ko 
sunkar Aap HI ne daryaaft farmaya ke kya unke waalidein 

me se koie ba-hayaat hain? Bataya gaya ke boodhi walidah 
zinda hai. Irshaad farmaya ke unki waalidah se kaho ke 
agar wo mere yahan aasakti hai to chali aaye, warna ghar 
hi par tehri rahe mai aaraha hun. Chunanche unki waa¬ 
lidah ko Aap H ka yeh farmaan pahunchaya gaya to us 
budhiyan ne kaha meri jaan Aap iH ki zaat e aali par 
qurbaan, mujhe khud Aap H ke paas jaana chahiye. Yeh 
keh kar uthi aur lakdi ke sahaare khidmat e aali me haazir 
hokar salaam arz kiya. Aap Hi ne salaam ka jawaab diya 
aur irshaad farmaya: Aye Alqamah ki maa! mai jo poochon 
sahih batana, warna agar jhoot kahogi to wahi e ilahi se 
mujhe maloom hojayega. Batao tumhare bete Alqamah ka 
tumhare saath kya haal tha? Budhiya ne kaha wo bohot 
namaz padhne waala bohot roze rakhne waala aur bohot 
sadqah khairaat karne waala tha. Magar apni biwi ko 
bohot ahmiyat deta aur meri nafarmani karta tha jis se 
mujhe sakth takleef hoti thi. Yeh sunkar Aap HI ne irshaad 
farmaya ke asal me Alqamah ki maa ki naraazgi unke 
kalimah padhne me rukawat ban rahi hai. Phir Aap Hi ne 
farmaya Bilal! jaao indhan tayyaar karo. Budhiya ne 
poocha Ya Rasoolallah! Aap iska kya karenge? Irshaad 
farmaya: Tumhare bete ko isme jalaunga. Usne kaha Ya 
Rasoolallah! mujhe kaise dekha jayega? Mera dil is dard- 
naak manzar ka mutahammil nahi hai. Aap HI ne framaya 
Aye Alqamah ki maa! Allah ka azaab isse sakth aur bada 
hai. Agar tu chaahti hai ke tera baccha is se bach jaaye to 
usse raazi hoja. Warna us zaat ki qasam jiske qabze me 
meri jaan hai Alqamah ko uski namaz, roze aur khairaat 
teri naraazgi ke hote huwe kuch kaam na denge. Budhiya 
ne kaha Ya Rasoolallah! mai Allah ta'ala ko, malaikah ko 
aur tamaam haazireen ko gawaah banati hun ke mai 
Alqamah se raazi hogayi. Aap HI ne Hazrat Bilal Sp se 
farmaya: Jao dekho Alqamah ki zubaan se kalimah jaari 
huwa ke nahi? Hosakta hai ke uski maa ne meri riaayat se 
maaf kardiya hoga, hosakta hai uska dil raazi na ho. Hazrat 
Bilal Mp gaye aur jab wahan pahunche to dekha ke 
Alqamah kalimah ka wird kar rahe hain. 

Hazrat Bilal Sb ne wahan moujood logon se kaha ke 
(logo sunlo!) unki waalidah ki naraazgi ki wajeh se unki 
zubaan ab tak band thi aur kalimah nahi padh paarahi thi. 
Aur ab jabke uki waalidah raazi hogayi to yeh kalimah 
padhne lage hain. Phir usi din Hazrat Alqamah ka 
inteqaal hogaya. Aap HI ne unke kafan dafan ka hukum 
diya aur Aap H unke janaze me akheer tak moujood rahe. 
Jab unki tadfee hogayi to Aap Hi unki qabr ke kinare 
khade hokar irshaad farmaya: "Aye ansaar o muhajireen! 
(sun lo) jis kisi ne apni biwi ko apni maa par fouqiyat di 
(khidmat o sulook ke eitebaar se] to uspar Allah ki, fari- 
shton ki aur tamaam musalmaano ki laanat hai. Allah 
ta'ala us shaksh ke na faraaiz qabool farmayenge na 
nawaafil. Han albatta agar wo toubah karle aur unhe raazi 
wa khush karle to Allah ta'ala bhi maaf farmadenge. 


6. Riskte ctaaron se qate takuq ka anjaam 


Ek martabah Hazrat Abu Hurairah ■£& hadith bayan 
karne baithe to pehle yun irshaad farmaya: "Is majme me 
jo loog rishta qata karne waale hai wo uth jaye. Us eaylaan 
ke bad poore majme me se sirf ek noujawaan utha aur 
chaldiya. Wo kuch barson se apni phoopi se qata talluq 
kiye huwe tha. Seedhe unke paas pahuncha aur maafi ke 
zariyeh maamilah saaf karliya. Uski phoopi ne usko maaf 
kardiya aur az raah e tajjub daryaaft kiya ke achanak yeh 
tabdeeli tere andar kaise aagayi? Usne Hazrat Abu 
Hurairah ke is eaylaan ka zikr kiya tab uski phoopi ne 
usse kaha ke unse is eaylaan ki wajeh daryaaft karo. Yeh 
noujawan dubara unki majlis me haazir hua aur apni 
maafi ka poora qissa sunakar arz kiya hazrat aakhir aisa 
shaksh aap ki majlis me kyun na baithe? Hazrat Abu 
Hurairah Mp ne farmaya mai ne Rasooullah Hi se suna hai 

Aap Hi farmate the Allah ki rehmat aisi qoum par naazil 
nahi hoti jisme koie rishta qata karne waala ho. 

Ghour kijiye ke qata rehmi yani rishte todna kitna bada 
gunaah aur kaisi mehroomi ki baat hai ke aadmi uski 
wajeh se Allah ki rehmat se mehroom hojata hai. 

^7. Qata rekmi barzakk ka. azaab kai 

Bayan kiya gaya hai ke ek doulat mand aadmi haj ke liye 
gaya. Jab makkah mukarammah pahunch gaya to usne 
apne paas moujood 1000 dinaar makkah mukarramah ke 
ek saleh aur motabar aadmi ke paas amanat rakha diye. 
Phir jab manasik e haj se farigh hogaya aur apni raqam 
lene ke liye un saahib ke paas pahuncha to maloom huwa 
ke unka is asna me inteqaal hogaya. Amanat ke baare me 
daryaaft kiya gaya ko ghar waalon ne laa-ilmi zaahir ki. Wo 
shaksh pardesh me itni badi raqam zaaya hojane se bohot 
pareshaan huwa. Haram me ahlillah ki ek jamaat ko dekha 
to unke saamne poora waiyah bayan karke apni tashweesh 
o pareshani se waaqif karaya. Unhone kaha aadhi raat ke 
waqt zam zam ke kuwe ke paas jao aur us shaksh ka naam 
leke daryaft karo ke amaanat kahan hai? Agar uski rooh 
neak logon me hogi to jawaab mil jayega. Wo gaya aur 
waisa hi kiya magar jawaab na mila. Usne aakar batay to 
un logon ne kaha INNA LILLAHI WA INNA ILAHI RAJIOON. 
Maloom hota hai ke iski rooh gunah gaaron me hai. Turn 
yaman ke fulan kuwe ke paas jaakar daryaft karo. Wo 
aadmi wahan pahunch kar awaaz lagaya to jawaab mila ke 
teri amanat mere ghar me fulan jagah madfoon hai. 
Bacchon ko mai ne nahi batlaya tha. Turn wahan se haasil 
karlo. Jab us shaksh ka jawaab milgaya to usne poocha ke 
turn to bohot neak aur amanat daar aadmi mashoor the. 







171 — 


Tumhari rooh yahan kyun hai? Usne kaha ke meri ek 
mohtaaj omiskeen behen thi. Mai uske huqooq ki taraf se 
ghaafil tha. Usi ki padaash me yahan rakkha gaya hun. 
Imam Zahabi r.a is waqiye ko naqal karke farmate hain ke 
uski tasdeeq is hadith se hoti hai: 




Rishte todne waala jannat me na jayega. 



Hikayat hai ke Hazrat Esa a.s ek martabah kahi tashreef 
lejarahe the. Raaste me dekha ke aag ek shaksh ko jalarahi 
hai. Aap ko us par rehem aaya to us aag ko bujhane ka 
iradah farmaya. Jab aag bujhane ke liye us par paani 
daalna chaaha to kya dekhte hain ke wo shaksh aag ban 
gaya aur aag ek ladka bangayi. Hairaan hokar unhone 
baar-gaah e rabbul izzat me ilteja ki ke baar e ilaha! Unhe 
apni asal haalat par loutade taake mai unse majara daryaft 
karsakun. Chunanche wo dono Allah ke hukum se ek ladka 
aur ek aadmi ki surat me haazir hogaye. Us aadmi ne arz 
kiya ke mai is ladke ki muhabbat me giraftaar hogaya tha. 
Raftah raftah baat yahan tak pahunchi ke mai us ladke se 
ghalat feil karke apni shahwat bujhaya karta tha. Phir jab 
mai margaya aur kuch dino ke baad yeh ladka bhi margaya 
to Allah ta'ala ki taraf se qiyamat tak yeh saza tey ki gayi 
hai ke thodi dear mai aag bankar us ladke ko jalata hun 
phir thodi dear yeh ladka aag bankar mujhko jalata hai. Is 
waqiyeh me unlogon ke liye bohot ibrat hai jo ham jins 
parasti ke shikaar hokar is ghair fitri harkat me mubtala 
hai. 

9. So od kkoori junoon ka sakak kai 


Hadith e paak me aaya hai ke jab Rasoolullah Hi meraaj 
me tashreef legaye aur wahan aap ko aalam e misaal me 
gunahon ke anjaam batlaye jarahe the to Aap HI ne kuch 
logon ko is haal me dekha ke unke peat bade kamron ki 
tarah the, jinhe wo apne haathon se thaame huwe the aur 
unke wazan ki wajeh se be-qaaboo hokar aal e firoun ke 
raaste me gir-jaate the. Aal e firoun subah wa shaam 
barzakh se jahannam laaye jaate hain. Wo loog wahan se 
hatne ki koshish karte magar bade bade peton ki wajeh se 
uthne me kamiyaab na hopate. Itne me aal e firoun ka 
ghoul pahunch jaata aur wo unhe rondta huwa nikal jaata 
aur unhe neeche-oppar karke rakh deta. Is tarah unhe 
musalsal azaab horaha tha. Mai ne is dardnaak azaab me 
mubtala logon ke baare me Jibraeel a.s se daryaaft kiya ke 
yeh kaun loog hain? Unhone batlaya: Yeh sood khoor loog 
hain, unhe qiyamat tak yahi saza milti rahegi. 

A1 amaan! Allah ta'ala bachaye. Kaisi battareen saza hai 
sood khoron ki. Aaj kitne musalmaan is bala me mubtala 
hokar khushi khushi apni aaqibat barbaad kar rahe hain. 


io. Yateemon ki kkidmat lea neak anjaam 


Ek buzurg farmate hain ke pehle mai bohot hi 
gunahgaar aadmi tha. Har waqt sharaab o kabaab me mast 
raha karta tha. Ek din aisa huwa ke mujhe raaste me ek 
yateem o mohtaaj baccha mila. Mujhe uske haal par rehem 
aaya. Mai usko apne saath ghar laaya, gusul khaane me 
lejaakar nehlaya, dhulaya, acche kapde pehnaye aur yeh 

sochkar ke yeh ghareeb apne maa baap aur khandaan se 
mehroom hogaya hai mai usse bhi ziyadah mohabbat o 
shafaqat karne laga jitna ke koie baap apne bacche par 
karta hai. Us zamane me ek raat ko jab mai so raha tha, 
khwaab me kya dekhta hun ke qiyamat qayim hogayi hai, 
mahshar barpaa hai, logon ka hisaab horaha hai, itne me 
mujhe bhi hisaab ke liye talab karliya gaya. Jab mera 
hisaab hogaya aur apne aamaal e bad ke mutabiq faisla 
kardiya gaya to farishte mujhe paa-ba-zanjeer jahannam ki 
taraf leja rahe the, achanak wo yateem baccha namudaar 
hokar kehne laga: Unhe kahan lejarahe ho? Ruko; unho ne 
to mujhe mohobbat o eahsaan ke saath rakkha tha. 
Farishte kehne lagte hain: Hame Allah ta'ala ka jo hukum 
hai ham wahi karenge. Gahib se awaaz aayi isko jannat me 
bhejdo. Mai ne yateem ki shfa'at ki wajeh se iski saza maaf 
kardi. Bas isi ke saath aankh khul gayi. Jaise hi mai neend 
se bedaar huwa sacchi pakki toubah ki aur neik mahool 
me mashghool hogaya. 



'Balkh' me 'Alawi sadaat' se talluq rakhne waala ek 
khandaan rehta tha. Saahib e khandaan ka inteqaal 
hogaya. Choonke wo bade maal daar aur shareefun nasab 
aadmi the, unki bewa ne yeh soch kar ke guzar basar ke 
liye chote mote kaam karne padenge aur khandaan waale 
uspar taane denge balkh se kisi aur muqaam par pahunch 
gayi. Yahan sardi sakth padrahi thi. Is liye us bewa ne ek 
weeraan masjid me apni ladkiyon ko bithakar khud 
talaash e ma'ash me nikal gayi. Basti me uska guzar 2 aise 
maal daaron par huwa jo us shahar ke raeeson me se the. 
Un me se ek musalmaan tha aur ek aatish parast. Wo 
pehle musalmaan ke paas apni zaroorat wa pareshaani ka 

izhaar karte huwe pahunchi aur kaha ke mai Alawi 
khandaan ki shareef khatoon hun aur meri yateem 
ladkiyan bhi saath me hain. Meri pareshani ka koie hal 
nikala jaaye to behtar hai. Us raees ne kaha: "theek hai 
magar apne shareef aur sadaat me se hone ka saboot pesh 
karo. Hame kya pata ke yeh baat sahih hi hai". Us aurat ne 
jawaab diya: "Mai yahan ek pardesi aur ajnabi aurat hun, 
koie jaanta hi nahi to meri gawahi kaun dega. Yeh sun kar 
us raees ne mooh pheer liya aur koie tawajjuh na di. 

Uski madad se mayoos hokar yeh aurat us majoosi maal 
daar ke ghar pahunchi aur usse saara qissah keh sunaya. 
Us majoosi ne apni ghar ki auraton ko bulaya aur unse 
kaha ke is ke saath jaakar uski bacchiyon ko bula laao. Jab 
bacchiyan pahunchi to usne apne ghar waalon ko hukum 
diya ke yeh shareefun nasab museebat zadah khandaan 
hai, inhe nehlaao, dhulaao, unke liye kapdon ka intezaam 
karo aur khana khilao. Chunanche wo bewa apni 
bacchiyon ke saath bade maze se kha-pee kar aur befikar 
hokar sogayi. 

Usi raat us musalmaan jisne us musafir mohtaaj ko 
apne mustahiq hone ka saboot na laane ki wajeh se na 
muraad waapas kardiya tha khwaab me kya dekhta hai ke 
qiyamat ka maidaan qayam hai, ek nihayat hi ajeeb o 
ghareeb aur shandaar mehel hai jisme heere jawaaharaat 
se murassa' takht biche huwe hain aur uske qareeb hi 
Rasoolullah 0 tashreef farma hain. Usne kaha: "Ya 
Rasoolallah! yeh mehel kiska hai?" Aap 0 ne farmaya yeh 
mehel mere ek momin aur muwahhid ummati ka hai. Usne 
kaha mai bhi muwahhid, momin hun. Aap 0 ne farmaya: 
Gawaahi pesh karo ke turn momin, muwahhid ho. Yeh 
shaksh nihayat pareshan huwa ke kahan se gawahi laaun. 
Aap 0 ne irshaad farmaya ke: Ek shareef aurat tumhare 
paas apni haajat lekar aayi thi to turn ne bhi to usse 

gawaahi talab ki thi. Yeh sunkar nihayat ghamgheen aur 
naadim huwa. Usi me uski aankh khul gayi. Subah sheher 
bhar me ghoomta raha ke koie us aurat ka pata batade. 
Kisi tarah us majoosi ke ghar pahunch hi gaya aur usse 
kaha: Us musalmaan bewa aurat ko aur uske bacchiyon ko 
hamare hawaale karo. Wo shaksh tayyar na huwa to usko 
ek hazaar dinaar dene ki pesh kash kiya. Lekin usne saaf 
inkaar kardiya aur kaha ke mai ne raat khwaab me dekha 
hai ke: Rasoolullah H ek nihayat shandaar mehel ke 
qareeb tashreef farma hain aur mujh se farma rahe hain: 
Yeh makaan tumhare liye hai, tumne shareef bewa aurat 
aur uski yateem bacchiyon ke saath jo meherbaani ka 
sulook kiya hai uske ewaz Allah ne tumhe imaan ki dowlat 
bhi ataa farmayi aur yeh makaan bhi tumhare liye banaya 
gaya hai. Chunanche Allah ki qasam raat guzarne se pehle 
mai aur mere poore ghar ke loog us bewa ki dast par 
imaan qabool karchuke hain. Yeh ameer apne ghuroor aur 
himakat par afsoos karta huwa lout-gaya. Maloom huwa ke 
ek aadmi ko saamne waale ki takleef ka eahsaas karna 
chahiye. Uska yeh matlab nahi ke itminan kiye baghair har 
daawe daar ki baat maanli jaaye. Lekin yeh bhi zaroori hai 
ke aasaar o qaraain se aadmi ke martabe wa muqaam ko 
pehchaankar aisa muaamalah ikhtiyaar karna chahiye ke 
uski dil shikni aur aabroo rezi na ho. 



Fuzail bin Ayaaz r.a farmate hain ke mai apne bimaar 
shahgird ki eyadat ke liye aise waqt pahuncha ke wo bikul 
aakhri waqt me tha. Mai ne usko kalimah e shahadat ki 
talqeen karni chahi. Magar wo qabool nahi kar raha tha. 
Mai ne baar baar israar kiya ke kalimah padhlo. Usne saaf 
mana kardiya ke mujh se padha nahi jaraha hai. Mai rota 

huwa aur uski haalat par hairat karta huwa wahan se 
chala gaya. Kuch arse baad khwaab me uski ziyarat huie. 
Mai ne usse poocha ke niza ke waqt yeh kaifiyat kun huie 
thi. Wo kehne laga ke mujhe ek bimaari laahiq hogayi thi 
to baaz logon ne batlaya ke iska elaaj sharaab ke elawah 
kuch nahi. Isliye mai kabhi kabhi sharaab peeliya karta 
tha. Usiki nahoosat se marte waqt kalimah padhne ki 
toufeeq salb karli gayi thi. 

Imam Zahabi r.a farmate hain ke ghour karo yeh anjaam 
dawa ke tour par sharaab istemaal karne waale ka ho to 
bila kisi wajeh yeh gunaah karte rehne waale ka kya 
hashar hoga? 



Ek sharaabi ne sharaab noshi se toubah karli thi. Jab 
usse is hidayat ka sabab daryaaft kiya gaya to usne kaha ke 
mai gorkhani yani qabar khodne ka kaam karta tha. Mai 
ne baaz qabron me murdon ko dekha ke unke chehre qible 
se pheer diye gaye hain. Unke khandaano se maloom kiya 
to pata chala ke wo sharaab ke aadi the. Mujhe sakth ibrat 
huie aur apne anjaam ka khouf laahiq huwa. Usi waqt mai 
ne us buri aur khatimah kharaab karne waali aadat se 
toubah karli. 



Ek buzur ke chote bacche ka iteqaal hogaya. Wo farmate 
hain ke chand din ke baad mai ne apne bacche ko khwaab 
me is tarah dekha ke uske sar ke baal sufaid hain. Mai ne 
hairat se daryaaft kiya ke Beta! mai to tujhe choti umar me 
dafan kiya tha. Tere sar ke baal sufaid kaise hogaye? 
Bacche ne batlaya ke mere padoos me ek sharaabi ko 

dafan kiya gaya hai. Dozakh ne uski aamad par ek aisi 
cheekh maari jisse barzakh me koie baccha aisa nahi 
bacha jiske sar ke baal sufaid na hogaye hon. 

Allah panaah me rakkhe, kaisa shadeed azaab hai 
sharaab noshi ka. 


15. Mukktalif gunaakon ke bure arijaam 


Ek noujawaan Abdul Malik bin marwaan ke paas aakar 
apni pareshani aur huzn o gham ki shikayat kar raha tha 
aur chahta tha ke kisi Allah waale ke haath par apne 
gunahon ki pakki toubah karle. Badshah ne uske us 
gunaah ke baare me maloom kiya aur kaha ke turn khud 
Allah ta'ala se sacchi pakki toubah karlo. Kyun ke Allah 
ta'ala hi apne bandon ki toubah qabool karta aur unke 
gunaahon ko maaf farmata hai. 

Noujawaan ne batlaya ke wo kafan choor tha aur 
qabron ko khood kar unke kafan nikaal liya karta tha. Ek 
martabah mai ne apni aadat ke mutabiq qabrastan jaakar 
ek qabar ko khola, to kya dekhta hun ke uska chehra qible 
ki taraf se doosri jaanib pheer diya gaya hai. Mai 
ghabrakar wahan se bhaagne laga to awaaz aayi ke uski 
wajah kyun maloom nahi karata? Mai ne daryaaft kiya to 
batlaya gaya ke yeh namaz choor tha. Choonke Allah ke 
huzoor aana pasand na tha isliye usko barzakh me qible ki 
taraf se pheer diya gaya hai. Phir ek doosri qabar ko khola 
to aur khouf naak manzar dekha ke saahib e qabar 
khinzeer ki shakal me tabdeel kardiya gaya hai aur 
zanjeeron me jakda huwa hai. Poochne par maloom huwa 
ke yeh shaksh duniya me sharaab piya karta tha aur bina 
toubah ke margaya tha. Isi liye usko na-paak jaanwar bana 
diya gaya hai. Teesri qabar par gaya to kya dekhta hun ke 

aag ki chataano ke zariyeh mayyit ko zameen me chipka 
diya gaya hai aur uski zubaan guddi me se kheench li gayi 
hai. Iske baare me batlaya gaya hai ke yeh peshaab o 
najaasat ke muaamale me be-eahtiyaat tha aur chughal 
khoori yani lagayi bujhayi karke fasaad machata tha. 
Chouthi qabar me dekha to aag jal rahi hai aur mayyit 
usme jhulas rahi hai. Uske baare me maloom huwa ke 
taarik e salat tha. Paanchwi qabar par gaya to wahan yeh 
haseen manzar dekhne ko mila ke qabar door tak 
kushadah aur intehayi roshan thi aur mayyit araam se so 
rahi thi. Is manzar ko dekh kar bhi mujh par haibat aur 
ru'ab taari huwa. Mujhe batlaya gaya ke yeh shaksh jawani 
se mout tak Allah ta'ala ki bandagi, taqwa wa taharat ka 
eahtemaam karta raha. Yeh uski barkat hai. 

Abdul Malik, noujawaan taaib ka yeh poora bayan sun 
kar kehne laga ke waaqayi unme gunah gaaron ke liye 
ibrat aur neko kaaron ke liye khush khabri hai. 


. Maat e glaaneemat me 


Hazrat Abu hurairah kehte hain ke ham loog 
Rasoolullah H ke saath gazwah e khaibar me shareek the. 
Us gazwe me hame ghaneemat me sona, chandi to kuch 
nahi mila albatta khaane ka samaan aur kapde mile. Ham 
yahan se faarigh hokar Makkah mukarramah ki taraf chal 
pade. Rasoolullah $1 ke saath ek ghulaam tha, wo Aap ka 
saamaan e safar onnth se utaar raha tha, achanak kahi se 
usko ek teer aakar laga jisse usi waqt uski mout hogayi. 
Ham ne arz kiya "Ya Rasoolallah H isko shahadat mubarak 
ho". Aap ne farmaya hargiz nahi, us zaat ki qasam jiske 
qabze me meri jaan hai is shamle ke oopar aag dahak rahi 
hai. Kyun ke usne yeh shamla maal e ghaneemat me se 
taqseem se pehle le liya tha. Yeh sunkar sahaba e kiraam 

maal e gahneemat ke silsile me bohot dar gaye. Ek sahabi 
joote ke 1-2 tasme lekar haazir huwe (aur arz kiya ke yeh 
mujhe khaibar me mile the). Aap H ne farmaya: (taqseem 
se qabl lene ki wajeh se) "yeh naar e dozakh ke tasme 
hain". 


17. Zulm parwari qoum ko kataak karta kai 


Fathe Makkah ke din jab habsha ke muhajireen waapas 
Makkah mukarramah aagaye aur Rasoolullah Hi se 
mulaqaat ki to Aap H ne un logon se kaha ke habsha me 
turn loog kaafi din rahe ho, koie ahem waqiyah wahan ka 
sunao. Hazireen me se ek noujawaan ne arz kiya: Ya 
Rasoolallah! ek martabah aisa huwa ke ek boodhi habshi 
aurat apne sar par paani ka matakah lekar jaarahi thi. 
Raaste me ek noujawaan khada huwa tha. Usne apna ek 
haath uske dono shaano ke darmiyaan rakh kar zoor se 
dhakka de diya. Wo aurat ghutno ke bal gir-padi aur uska 
matka bhi gir kar tootgaya. Us aurat ne apne ko sambhala, 
uth kar khadi huie, noujawaan ki taraf palat kar kehne 
lagi: Aye ghaddaar! bohot jald jab Allah ta'ala mahshar me 
adl ki kursi rakkhega aur awwaleen o aakhireen ko jama 
karega aur aaza e insaani khud apne kartooton ko bayan 
karne lagenge tab mere aur tere muaamale ka bhi faislah 
hoga. Us waqt inshallah is zulm ka anjaam tujhe maloom 
hojayega. Yeh sunkar Rasoolullah Hi ne farmaya: "Wo 
qoum kaise falaah pasakti hai jisme kamzoor ko taqatwar 
se badlah dilane ka koie samaan na ho". 

Maloom huwa ke mazloom ki madad na karna poori 
qoum ki tabahi ka sabab hota hai. 

i8. Mazloom ke saatk Attak ki ma.da.cl J 


Wahab bin munabbah r.a farmate hain ke ek zaalim 
maal-daar ne apna ek aali shaan mehel tameer karaya. Ek 
budhiya ne uski diwaar ki ek jaanib apne rehne ke bye ek 
jhoonpda bana liya. Ek din wo zaalim ghode par sawaar 
hokar apne mehel ke atraaf ghoom raha tha ke uski nazar 
budhiya ki us jhompde par padi. Us ne poocha yeh 
jhoompdi kiski hai? Bataya gaya ke kisi budhiya ne apni 
hifazat ke bye thikane ke tour par bana liya hai. Us raees 
ne fouri tour par munhadim kardene ka hukum diya. 
Chunanche usko dha diya gaya. Shaam ko jab budhiya 
wahan pahunchi to apna ghar toota huwa paakar bohot 
pareshan huie. Tehqeeq karne par use pata chala ke us 
zaalim ameer ne tood diya hai. Usne apna sar aasmaan ki 
taraf uthaya aur kaha: Aye Rab! mai agarcheh yahan 
moujood nahi thi magar tu kahan chala gaya tha? (usi 
waqt Allah ki rehmat ko josh aaya aur] Allah ta'ala ne 
jibraeel a.s ko hukum diya ke us mehel ko gharwalon 
sameet utha kar palat do. 

Allahu Akbar! mazloom aur dukhi dilon ki aah me kitni 
taqat hai. Aadmi ko chahiye ke khwaah wo kitna hi 
taqatwar ho sab se badi taqat waale khuda se be-parwaah 
na bane. 

( 19. llstaaz ki kusn e 


Kehte hain ke kisra ne apne bacche ki tarbiyat ke bye ek 
muallim rakkha tha. Wo muallim usko tehzeeb o saleeqah 
aur mukhtalif uloom sikhata raha, yahan tak ke wo ladka 
nihayat qaabil aur saahib e ilm o fehem hogaya. Ek din us 

muallim ne use bulaya aur baghair kisi wajeh ke uski 
zabardast pitayi kardi. Ladka us waqt kuch nahi karsakta 
tha, bardaasth karliya. Lekin dil me ustaaz ke is muaamale 
ko chupaye rakkha, yahan tak ke kisra ka inteqaal hogaya 
aur yeh shehzadah uski jagah baadshah bangaya. Takth o 
taaj ka maalik banne ke baad ek din usne ustaaz ko 
darbaar me talab kiya aur poocha ke fulan din fulan 
muqaam par aap ne bila kisi wajeh aur ghalati ke kyun 
meri pitayi ki thi? Usne kaha dekhiye badshah salamat! jab 
aap me tamaam kamalaat paida hogaye aur aap gonagon 
khoobiyon ke maalik bangaye to mujhe yaqeen hogaya ke 
aap apne waalid ke baad unki jagah baadshah banenge. Is 
liye mujhe khayaal huwa ke mai aap ko maar khane aur 
zulm sehne ki takleef ka andazah karaun taake use yaad 
rakh kar aap apne dour e hukumat me kisi par zulm na 
kare. Shahgird ustaaz ki is husn e tadbeer aur khair 
khwaahi se bohot khush huwa aur unhe inaam o ikraam se 
nawaaz kar rukhsat kardiya. 



Ek buzurg farmate hain ke ek baar mai ne ek shaksh ko 
dekha ke uska haath baghal me se kata huwa tha aur wo 
keh raha tha ke logo! Jo shaksh mujhe dekhega wo kisi par 
zulm na karega. Mai uske qareeb pahuncha aur usse 
poocha ke kya qissah hai? Usne kaha ke mai ek zaalim 
pehelwaan ke doston aur hashiyah bardaron me se tha. Ek 
martabah mai kahi ja raha tha. Raaste me ek shaksh ko 
dekha jiske paas ek badi machli thi. Mai ne usse kaha ke 
wo machli mujhe dede. Us shaksh ne inkaar kiya aur kaha 
ke mai use paise dekar ahl o ayaal ke liye khareeda hai. 
Tumhe nahi dunga. Magar mai choonke pehelwaano ke 
saath raha karta tha kamzoron par zulm karna to mera 

shaiwa tha. Mai ne aage badh kar use ek dhool raseed kiya 
aur machli lekar chalta bana. Raaste me machli ne meri 
ungli ko daant se dabaya jis se mujhe shadeed takleef huie 
magar kisi tarah use ghar pahunchaya. Meri takleef badhti 
hi rahi yan tak ke subah jab muaalij (doctor) ke paas gaya 
to usne kaha: Ungli kaat dena zaroori hai warna zeher 
haat me pahunch jasakta hai. Mai ne fouran ungli katwadi. 
Ab mere haath me dard shuru hogaya . Doctor ne uska 
kaatna bhi tajweez kiya. Usi tarah dard aage badhta raha 
yahan tak ke mera haath baghal se kaat diya gaya. Phir bhi 
sukoon na mila . Usi asna me meri mulaqaat ek dost se 
huie. Usne poocha ke turn ne kisi par zulm to nahi kiya? 
Mai ne usko machli ka saara qissah sunaya. Usne kaha ke 
agar tumne pehli hi takleef me machli waale se milkar 
maamalah saaf karlete aur maafi maanglete to yeh noubat 
na aati. Ab bhi kuch nahi gaya, us se jaakar maafi maanglo. 
Warnah yeh noubat aayegi ke usi tarah thoda thoda karke 
tumhara saara jism kaat kar phaink diya jayega. Mai ne 
fouran uski talaash shuri ki. Chunanche usse ek jagah 
mulaqaat hogayi. Mai fouran uske qadmon me gir pada aur 
maafi maangne laga. Usne kaha turn kaun ho aur kaahe ki 
maafi maang rahe ho? Maine usko machli ka qissah yaad 
dilaya aur apna haath batlaya. Wo bechara haath dekh kar 
aab deedah hogaya aur mujhe maaf kardiya. Mai ne us se 
poocha turn ko Allah ki qasam! yeh batao ke jab mai ne 
zulm se machli cheenli to turn ne mere liye baddua to nahi 
ki? Usne kaha: "Han! mai ne kaha Aye Allah! is shaksh ne 
apni taaqat o quwwat ka istemaal karke mujh ghareeb ki 
poonji cheenli. Ab tu mujhe apni taqat dikha". Mai ne 
kaha: "Mere bhai tu-ne Allah ki qudrat dekhli hai, ke kis 
tarah usne mere zulm ka inteqaam liya aur aajiz banakar 
tumhare qadmon me laakar daal diya. Mai toubah karta 
hun aaj se kisi par zulm nahi karunga. 

21 . Akl e karaam hi mazammat 


Sayyiduna Abu Bakar siddeeq Sp ka ek ghulaam tha 
jisko aap 4« ne mukatab bana diya tha. Yani ek 
muqarrarah raqam adaa karne par aazaad kardene ka 
waadah farmaliya tha. Chunanche wo rozanah mehnat 
mazdoori karta aur jo raqam milti use aap 4» ki khidmat 
me pesh kardeta tha. Aap %> usse sab se pehle yeh poochte 
the ke wo maal kistarah kamaya hai. Uske jawaab ke baad 
agar itminaan hota to lelete warna waapas kardete the. Ek 
din aisa ittefaaq huwa ke wo kuch khana laaya, aap Sp ko 
bhook lag rahi thi is liye usme se fouran khana shuru 
kardiya. Abhi ek niwalah khaya hi tha ke ghulaam kehne 
laga: Aaj aap ne poocha nahi ke kahan se laaye? Farmaya: 
Ab batade. Usne arz kiya: Hazrat! asal me baat yeh hai ke 
mai jahalat ke zamane me logon ko kuch ghaib ki baatein 
bata kar uska muaawazah liya karta tha, jabke mujhe wo 
ilm aata bhi na tha. Chunanche kisi aadmi ko isi tarah koie 
baat batladi thi. Ek zamane ke baad aaj usse mulaqaat huie 
to usne batour e muaawaze ke khana dediya. Yeh sunna hi 
tha ke Hazrat Abu Bakar 4» ki haalat mutaghayyar hogayi. 
Farmane lage: Qareeb tha ke mujhko halaak kardeta. Phir 
halaq me ungliyan daal kar wo luqmah ugalne ki koshish 
ki. Kisi ne kaha ke khaali peat se yeh ek luqmah is tarah na 
niklega. Albatta bohot sa paani peekar nikaala jaasakta 
hai. Chunanche Aap ne paani mangwaya aur pee pee 
kar qey karte rahe, yahan tak ke peat me jo kuch tha sab 
nikal aaya. Logon ne kaha: Hazrat! Allah aap par rehem 
farmaye, yeh saari mashaqqat o takleef sirf isi luqme ko 
nikaalne ke liye tha? Hazrat Abu Bakar 4* ne farmaya: 
Agar yeh luqmah meri jaan ke saath bhi nikal sakta to 
Allah ki qasam zaroor nikaalta. Kyun ke mai ne 






_ 184 _ 

Rasoolullah Hi se suna hai ke "Jo jism haraam ghiza se 
parwarish paaye, jahannam uske liye behtar hai". 

Hazrat Siddeeq e Akbar -Mp ke is waqiyeh me ham logon 
ke liye nihayat ibrat moujood hai ke unko kis qadar khouf 
e khuda tha aur Nabi e Kareem Hi ki khabron par kis 
darjah yaqeen karte the. 



Ek shaksh ek ghulaam ko bech raha tha aur keh raha 
tha ke is ghulaam me koie aaib nahi siwaye chughal khori 
ke. Ek maal-daar gahak ne yeh soch kar ke ek chughal 
khori ke aaib se kya hota hai sihhat mand o mehnat kush 
to hai, us ghulaam ko khareed liya. Kuch din guzarne ke 
baad ek din us ghulaam ko shararat soojhi. Usne apni 
malikah se kaha: "Begam sahiba! Sahab doosri shadi ka 
iradah kar rahe hain aur aisa maloom hota hai ke bilkul 
aap ko nahi chahte. Agar aap unko apni taraf mutawajjeh 
rakhna chahti hain to aisa kijiye ke raat ko jab wo sojaye 
to ustare se unki daadhi ke neeche ke chand baal kaat kar 
apne paas rakh lijiye. Isse wo aap ko bohot chaahne 
lagenge aur doosri shadi ka iradah tark kardenge. Us aurat 
ne dil me socha ke halaat to kuch aise hi maloom hote 
hain, ghulaam ke mashware par amal karna chahiye. 
Ghulaam uske baad apne maalik ke paas aaya aur kaha ke: 
"Begam sahiba ne ek shaksh se dosti kar rakkhi hai aur 
usse chup chup kar milti rehti hai. Wo chahti hai ke aap se 
kisi tarah najaat mil jaaye. Uske liye aap ke qatal ka 
mansoobah banaya huwa hai. Agar aap ko meri baat ka 
itminaan na ho to aaj raat aap jab sone ka iradah kare to 
sone ki si shakal bana kar jaagte rahe, phir aap khud hi 
maan lenge". Raat ko yeh ghar aakar late gaya. Uski biwi 

isi intezaar me thi ke zara neend gehri lag jaaye to 
ghulaam ke mashware par amal karte huwe daadhi ke 
chand baal kaatlun. Jab use shouhar ki neend ka yaqeen 
hogaya to ustra lekar aahista se uski daadhi ke qareeb 
gayi. Wo choonke pehle se sun rakkha tha is liye acchi 
tarah yaqeen hogaya ke uski biwi ka iradah usko qatal 
karne hi ka tha. Fouran utha aur biwi ke haath se ustra 
lekar use qatal kar daala. Subah uske khandaan waalon ko 
maloom huwa to uske bhai gusse me bhadakte huwe aaye 
aur apne behenwai ko qatal kardiya. Phir yeh ladayi dono 
ke khandaano me phail gayi. Mutadda aadmi maare gaye. 

Ghour farmaiye! Chughal khoor ki is harkat ke nateejeh 
me 2 khandaano ka kaam tamaam huwa. Isi liye Allah 
ta'ala ne chughal khoor ko faasiq qarar diya hai aur 
farmaya hai ke uspar hargiz itemaad na kiya jaaye. 


23. Hazrat Umar ^ ki kikmat e 



Marwi hai ke Hazrat Umar Sb ke dour e khilafat me ek 
shaksh apni biwi ki sakth kalaami se aajiz hokar shikayat 
karne ke liye aap ^ ke ghar pahuncha.Darwaze par dastak 
dekar aap Sb ke nikalne ka intezaar kar raha tha. Baahar 
se usne suna ke Hazrat Umar ki ahliya unse kisi mamale 
me jhagad rahi thi. Hazrat Umar kuch jawaab nahi 
derahe the. Yeh shaksh sochne laga ke ameerul momineen 
itne bade muqaam par hokar bhi apni ahliya ki tezi ko 
gawarah farmalerahe hain to meri kya haisiyat hai? Mai 
kya mooh lekar apni biwi ki shikayat karun? Chunanche 
waapas jaane lage. Itne me Hazrat Umar baahar nikle to 
dekha ke dastak dene waala waapas jaaraha hai. Awaaz 
dekar bulaya aur aane ki wajeh poochi. Usne arz kardiya 
ke apni biwi ki shikayat karne aaya tha magar yeh maajara 

dekha to behtar samjha ke mujhe bhi aap ki tarah sabar o 
tahammul se kaam lena chahiye. Hazrat Umar mb ne 
farmaya: Dekho bhai! meri biwi mera khana pakati hai, 
roti banati hai, mere kapde dhoti hai, mere bacchon ki 
parwarish karti hai. Yeh sab umoor uske zimme laazim 
nahi hai, phir bhi karti hai jisse mujhe raahat milti hai. 
Phir yeh ke usi ki wajeh se mere khayalaat paakizah hain. 
Dil jamaee' haasil hai. In sab ke muqable me uski kamzori 
yeh hai ke jhat khafa hai, zara teez bolti hai. To in 
khoobiyon ke muqable me mai uski kamzori ko gawarah 
karleta hun, turn bhi aisa hi karliya karo. 

Is waqiyeh me har saahib e aqal ke liye ibrat ka samaan 
moujood hai. Ek is gur ko samajh liya jaaye to sainkadon 
ghar tootne se bach jaayenge. 



Ek buzurg farmate hain ke mera ek dost door daraaz 
muqaam par raha karta tha. Mai kabhi kabhi usse milne 
chala jaaya karta tha. Ek data gaya to wo ghar par na tha. 
Uski biwi se maloom kiya to usne darwaze hi ke andar se 
shouhar ko koosna aur bura bhala kehna shuru kardiya. 
Halaat ki tangi ka shikwah aur shouhar ki shikayaat 
khatam hi na horahi thi. Itne me mera dost pahaad ke 
daaman se ghar ki taraf is shaan se namudaar huwa ke 
uske saath ek sheer tha jis par lakdiyon ka dheer rakha 
huwa tha. Jab ghar ke qareeb aaye to dost ne lakdiyan 
uthakar ghar me daali aur sheer ko isharah kiya ke wo 
chala jaaye. Wo dum hilate huwe khamoosh chalagaya. 
Dost ne ghar khola, mujhe bithaya, khud hi paani roti lekar 
aaya aur mere saath baith kar khaya phir mujhe akhlaaq 
ke saath rukhsat kardiya. 

Chand baras ke baad mai phir unki mulaqaat ke liye 
unke ghar pahuncha. Biwi ne yeh maloom hone par ke mai 
unke shouhar ka dost hun ghar khol ke bithaya, ikraam 
kiya aur kaha ke zara intezaar karlein thodi hi deer me wo 
ajayenge. Chunanche kuch deer me wo jangal se lakdiyon 
ka ghatta apne sar par uthaye huwe pahunche. Ghar ke 
sehen me lakdiyan rakhdi aur mere saath baaton me 
mashghool hogaye. Unki ahliya ne jaldi se roti saalan 
tayyar kiya, dastarkhan lagaya aur hame khane par madoo' 
kiya aur bohot hi akhlaaq aur shukr guzaari ki bateein 
karti rahi. 

Jab mai waapas hone laga to maine apne dost se aise 
muamme ke baare me daryaaft kiya ke pehle to tumhara 
yeh muqaam tha ke sheer mazdoori kar raha tha, biwi 
badzubaan o bad akhlaaq thi. Ab biwi to badi khaleeq o 
khidmat guzaar hai magar turn mazdoor bane boojh 
uthate phir rahe ho? Dost ne kaha baat dar asal yeh hai ke 
pehle choonke mai apni biwi ke mazaalim ka boojh uthata 
tha, Allah ta'ala ne mera boojh apni makhlooq par daal 
diya. Ab uska inteqaal hogaya aur yeh shareef o kareem 
khatoon mere nikah me aagayi. Yeh meri khidmat ka boojh 
uthati hai, mujh par koie baar padne nahi deti to ab meri 
zimmedaariyon ka boojh mere oopar lout aaya. 

Waqayi Allah ta'ala ki madad mazloom ke saath hoti hai. 


25. Har kaaf me raazi iba raza rekna ckakiye^ 


Madayini kehte hain ke mujhe sahra me ek aurat nazar 
aayi jo nihayat hi masroor magan dikhayi derahi thi. Mai 
ne kaha: Allah ta'al teri khushiyan youn hi qaayim rakkhe. 
Wo aurat kehne lagi: Mai khushiyon me nahi hun, itne 
gham me hun ke agar apne ghamon aur museebaton ki 

turn ko daastaan sunaun to sun bhi na paaoge. Mujhe uske 
ahwaal maloom karne me dilchaspi huie. Mai ne kaha wo 
kya masaaib hain? Kehne lagi mai shadi shudah aur 3 
bacchon ki maa thi. Mere shouhar ne bakrid ke din bakrah 
zubah kiya. Mai uske pakane me mashghool hogayi. Mera 
ek baccha apne chote bhai ko zameen par litakar bakra 
zubah karne ki naqal karne laga jis se wo baccha zubah 
hogaya. Jab usne bhai ke gale se khoon behta huwa dekha 
to dar kar ghar se bhaag gaya. Shouhar usko dhoondne 
nikle to pahadi par gir kar halaak hogaye. Mai unki talaash 
me nikli to bacchi choolhe ke paas pahunch gayi aur 
haandi ludak kar uske oopar gir gayi jis se uski jaan nikal 
gayi. Mai ne apne haathon se ek hi din me shouhar, 2 
beton aur 1 beti ke janaze tayyar kiye aur eid milne ke liye 
aane waale shouhar ke doston ke zariyeh unki tadfeen 
karadi. Ab mai un sab ke firaaq me tanha zindagi guzaar 
rahi hun. Aap hi soche in ghamo me mere liye sukoon o 
suroor ka kya samaan hai? 

Waqayi mai uski yeh daastaan badi mushkil se suna aur 
dil ko thaam ke rakhta raha. Phir mai ne poocha in 
masaaib o ghamon ke beech me aap ko yeh itminaan o 
sukoon kaise haasil hai? Kehne lagi yeh Allah ke faisle 
hain. Mai apne Allah ke faislon se raazi hun aur usi ki 
khushi ke liye sabr ka daaman thame huwe hun. 


26. Maatik bln dinaar ka ek ikrat-naak kkwaak 


Maalik bin dinaar r.a farmate hain ke mai shuru jawaani 
se ghalat raah par pad gaya aur sharaab o kabaab ka aadhi 
hogaya tha. Mai ne ek baandhi khareedi thi us se mujhe ek 
ladki paida huie. Us beti se mujhe bohot muhabbat aur 
lagaaw tha. Jab mai sharaab lekar ghar aata to wo mere 
godh me chadh kar baith jaati aur sharaab ka payaala 

palat kar sab giradeti thi. Mai uski muhabbat ki wajeh se 
gawaara karleta tha. Jab wo bacchi 2 saal ki huie to uska 
inteqaal hogaya. Uski judayi ne mujhe bohot maghmoom 
kardiya. Hamesha udaas rehne laga. Ek martabah shab e 
baraat me hasb e mamool sharaab noshi karke sogaya tha. 
Khwaab me kya dekhta hun ke qiyamat qaayim hogayi hai, 
mai apni qabar se nikal kar baahar aaya to achaanak 
mujhe ek azdaha nazar aaya jo mujhe khaane keliye meri 
taraf badh raha tha. Mai dar ke maare bhaagne laga. Wo 
bhi mere peeche doudta huwa aaraha tha. Mai doudte 
doudte thak gaya magar wo mera peecha chodne ke liye 
tayyar na tha. Saamne ek pahaadi nazar aayi to mai us par 
chad gaya to dekha ke udhar aag ka samandar hai. Udhar 
se awaaz aayi ke tu uske liye nahi paida kiya gaya hai. Mai 
ghabra ke phir doosri taraf chala. Raaste me ek zaeef o 
naheef magar intehayi haseen o jameel buzurg nazar aaye. 
Mai ne unse kaha: Chacha jaan zara is azdahe se muhje 
bachaiye. Unhone kaha turn dekh rahe ho beta mai kitna 
kamzoor hun aur wo kitna taaqatwar hai. Mai kaise uska 
muqabila kar sakta hun. Aage jaao shayad koie raah nikal 
jaaye. Mai aage badha to ek khoobsurat mehel dekha. Us 
me se awaaz aayi us shaksh ko bachao is se pehle ke yeh 
halaak hojaye. Itne me us mehel ke drwaaze khul gaye, 
parde uth gaye aur chote chote bacche doudte huwe 
baahar nikle. Unme meri beti bhi thi. Jab usne mujhe aur 
mere peeche azdahe ko dekha to azdahe ko ek ishara kiya 
wo palat kar chalagaya. Beti phir mere godh me baith gayi 
aur Quran e Kareem ki yeh aayath padhi: 


Kya imaan waalon ke liye abhi waqt nahi aaya ke unke quloob 


Allah ki yaad aur deen e haq se kaamp uthe. 


Mai poocha beta! turn logon ko Quran padhna aata hai? 
Usne kaha ham logon ko Quran e Kareem aap logon se 
ziyadah accha padhna aata hai. Mai ne kaha turn loog 

yahan kya karti ho? Usne kaha musalmano ke jo kam sin 
bacche mar-jaate hain wo sab yahan rakkhe jaate hain aur 
ham aap logon ki aamad ke muntazir rehte hain. Mai ne 
poocha: Ye azdaha jo mera ta'aqub kar raha tha aur zaeef 
buzurg jo meri madad nahi karsake the wo kaun the? Usne 
kaha: Azdaha to aap ke bure amaal hain jo taaqat war 
hogaye hain aur wo kamzoor buzurg aap ke neak amaal 
hain jo gunaahon ke muqabile me kam tar hain, isliye 
kamzoor dikhayi derahe the. Uske baad mai neend se 
bedaar hogaya to dil me ek khush gawaar tabdeeli 
mehsoos kiya. Sacchi pakki toubah karke aakhirat ki fikr 
me lag gaya. 



Saleh r.a farmate hain ke mai jumah ki raat qabrastan 
me guzara karta tha. Ek martabah aisa huwa ke mujhe 
baithe baithe neend lag gayi. Kya dekhta hun ke loog apni 
qabron se nikal kar aarahe hain. Phir yeh loog alag alag 
halqe banakar baith gaye. Unke paas dhanke huwe tabaq 
utar rahe the. Unke darmiyaan ek noujawaan tha jo tarah 
tarah ke azaabon me mubtala tha. Mai ne uski taraf badh 
kar usse sawaal kiya: Aye noujawaan! in logon ke 
darmiyaan tu kyun azaab me mubtala hai? Usne jawaab 
diya: Aye Saleh! tujhe allah ki qasam meri baat mere kehne 
ke mutabiq ghar waalon ko pahunchado. Meri amanat 
adaa kardo. Mujh pardesi par rehem karo. Hosakta hai ke 
Allah paak tumhare zariyeh mujhe is azaab se najaat de 
de. Mai jab margaya tha to meri maa ne nouha khwaano 
ko aur marsiyah padhne waalon ko jama kiya, jo rozanah 
subah wa shaam aah o buka aur marsiyah wa nouha me 
mashghool hain. Unki in ghair islaami harakaat se mujhe 
azaab mil raha hai. Yeh keh kar wo rone laga yahan tak ke 

uska rona dekh kar mujhe bhi rona aagaya. Usne kaha ke 
turn meri waalidah ko mera haal batlado aur usse kaho ke 
usne mujhe paal kar chote se bada kiya aur takleef o ranj 
se mehfooz rakkha. Lekin jab mai margaya to usne mujhe 
azaab ke gadhe me daal diya. Khuda ke waaste in aamaal e 
azz o maatham band kare aur mujhe is museebat se najaat 
dilaaye. 

Saleh r.a kehte hain ke mai maare khouf se neend se 
bedaar hogaya. Usi jagah larzaan wa tarsaan baitha subah 
tak rota raha. Subah ko basti me nikal kar us noujawaan 
ke ghar ko talaash karne laga yahan tak ke mujhe us ke 
ghar ka pata chalgaya. }ab uske ghar pahuncha to dekha ke 
darwaaze par siyaah pardah pada huwa hai, andar se rone 
rulaane, jaza faza ki awaazein aarahi thi. Jab mai ne uski 
waalidah ko daryaaft kiya to ek boodhi aurat siyaah libaas 
me malboos baahar aayi. Tamaache maarte maarte chehre 
ka bura haal kar rakkha tha. Jab mai ne usko khwaab ka 
saara waaqiyah aur uske bete ka haal aur paighaam 
sunaya to gham se nidhaal hokar zameen par girpadi. Phir 
jab kuch ifaqah huwa to usne mujhe kaha: Beta! mai Allah 
ta'ala se apne gunaahon ki maafi chaahti hun. Mai to laa 
ilmi se yeh sab kar rahi thi. Mere zariyeh bete ka payaam 
sunkar usne yeh sab jaahili rasam band kardiye. Mujhe 
dirhamon ki ek tahaili laakar di ke usko uske bete ki taraf 
se sadqah kardun. Mai ne wo raqam lejakar ghuraba me 
taqseem kardi. Agle jumah jab qabrastan pahuncha to phir 
neend ghaalib huie aur wahi manzar dekha. Albatta is 
dafah us noujawaan ko bhi hashshaash bashshaash dekha. 
Uske saamne bhi ek khwaan dhanka hwa tabaq moujood 
tha. Usne mujhe dekha to meri taraf lapka aur bhar-poor 
shukr adaa kiya. 

Mai ne usse maloom kiya ke ye tabaq kaise hain? Usne 
kaha: Hamare liye hamare pasmaandagaan jo kuch esaal e 

sawaab karte hain wo hame jumah ke din tabaq me rakh 
kar pesh kiye jaate hain. Noujawaan ne mujhse kaha ke 
turn meri waalidah ko mera shukriyah pahunchado aur 
yeh batado ke wo anqareeb mere paas aane waali hai. 
Mujhe kuch masroofiyat ki wajeh se is dafah uske paas 
jaane me kuch dear huie. Jab mai gaya to dekha ke ghar ke 
saamne mayyit rakkhi hai. Poochne par maloom huwa ke 
uski maa ki hi laash hai. Mai ne namaz padh kar uske 
bacche ke pehloo me dafan karwadiya. 

Allah hame ibrat haasil karne ki tyoufeeq ataa farmaye 
ameen. 


28. Padosi ka kaq adaa karne ki. karkat 


Sahl ibne Abdullah tastari r.a ka ek majoosi padosi tha. 
Us padosi ke baitul khala se naali tooth kar diwaar me se 
unke ghar me ghalaazat girne lagi. Unhone ek gadha 
khudwadiya taake wo ghalaazat din bhar usme jama hoti 
rahe jis se ahle khaanah ko badi zahmat hoti thi. Wo jama 
shudah ghalaazat ko rozana raat me uthakar baahar 
phaink-aate ke kisi ko pata na chale. Ek arsah isi tarah 
guzra. Jab aap ki wafaat ka waqt qareeb aaya to apne us 
majoosi padosi ko bulwaaya aur surat e haal dikhayi. Usne 
yeh maajara dekha to hairat se kaha ke yeh kya ho raha 
hai? Aur aap ne ab tak mujhe kyun nahi bataya? Aap ne 
farmaya kaafi din se yeh silsila chal raha hai. Mai rozanah 
raat me yeh saari gandagi khud hi lejaakar phainkta raha. 
Ab mujhe yeh andesha hai ke mere baad kahi mere ghar 
waale tumhari taraf se pahunchne waali is takleef ko 
bardasth na kar sake aur tumhe koie takleef na 
pahunchade is liye tumhare ilm me le-aaya hun taake turn 
uska ma'kool bandobast karlo. Itna sunna tha ke us 

majoosi ka dil narm padgaya aur wo aap ke akhlaaq e 
hasanah aur padosi ki riaayat o khidmat se is qadar 
mutassir huwa ke musalmaan huwe baghair reh na saka. 
Kehne laga ke jis mazhab ne itne oonche akhlaaq sikhaye 
hon us mazhab se wabastah na hona badi mehroomi wa 
bad-qismati ki baat hogi. Haath badhaiye aur mujhe 
musharraf ba islam kijiye. Wo musalmaan hogaya aur 
Hazrat Abdullah tastari r.a wafaat pagaye (aap par Allah ki 
rehmatein hon). Dekhiye ahlullah ne padosiyon ka kitna 
khayaal kiya tha aur islaami akhlaaq me kitni jaazibiyyat 
wa taseer hai ke ek ek khalq daawat e islaam ka sabab 
banjata hai. 



Maalik bin dinaar r.a farmate hain ke mera padosi is 
haal me mere paas aaya ke wo qareebul mout tha aur keh 
raha tha: "Aag ke 2 pahaad hain, aag ke 2 pahaad hain". 
Wajeh maloom karne par usne kaha: mere paas 2 taraazu 
the, ek se khareedte waqt tolta tha doosre se dete waqt. 
Yahi doghlapan us waqt aag ke 2 pahadon ki shakal me 
uske saamne kardiya gaya tha. Malik bin dinaar r.a farmate 
hain ke mai utha aur ek taraazu doosre par rakh diya . Wo 
chillane laga ke Maalik! aisa karne se meri takleef aur 
badh rahi hai. Phir wo usi karb o be-chaini aur cheekh o 
pukaar ki haalat me margaya. 

30- 

Ek buzurg farmate hain ke ek dafah ham ek qareebul 
mout mareez ke paas eyadat ke liye gaye aur use kalime ki 
talqeen ki. Magar wo kalimah padh nahi paaraha tha. Phir 
jab usko zarah ifaqah huwa aur ham ne usse kalimah na 

padh-sakne ki wajeh poochi to usne kaha: Jab aap loog 
mujhe kalime ki talqeen karte to taraazu ka kaanta meri 
halaq me atak jaata tha jiski wajeh se mai kalimah padhne 
se aajiz hojata tha. Ham ne kaha tujh ko Allah ki qasam hai 
kya tu tolne me kami-beshi kiya karta tha? Usne kaha kam 
to nahi tolta tha lekin mai ne tolne ka tareeqah seekha hi 
nahi tha aur uske aouzaan se sahih tour par waaqif hi na 
tha. 

Allah bachaye! yeh anjaam to us shaksh ka huwa jo laa 
ilmi se kami ziyadati karta tha. Ab ghour karlo ke jo jaan 
boojh kar kam tole uska kya anjaam hoga? 


31.1 lm par amal na karne ka anjaam 


Allah ta'ala ne Quran e Majeed me bani israeel ke ek 
bade aalim ki halakat ka zikr karte huwe uske anjaam ko 
kutte se tashbeeh di hai. 

Uska naam bal'am tha. Wo yamani ya kanaaniun nasab 
aadmi tha. Musa a.s par imaan laaya tha. Is qadar neak aur 
Allah ta'la ka muqarrab tha ke loog apne masaail ke hai 
aur duaon me usko apne aage kardete the. Wo 
mustajaabud dawaat tha. Allah paak uski dua ko rad nahi 
farmate the. Musa a.s ne usko madiyan ke baadshah ko 
imaan ki dawat dene ke liye bheja tha. Baadshah ne use 
maal o doulat ka shikaar karke apne deen ki tarf kheech 
liya. Is tarah wo maal ki muhabbat me hidayat ke baad 
guraahi me padkar murtad hogaya. 

Doosri riwayat me youn hai ke wo jis sheher me rehta 
tha wahan ke loog kafir the. Allah ta'ala ne Musa a.s ko 
unse jihaad ka hukum diya tha. Jab Musa a.s wahan 
pahunche to wahan ke logon ne Bal'am ko dua ke liye 

kaha. Bal'am ne to pehle mana kardiya ke paighambar ke 
khilaaf me koie dua nahi karsakta. Un logon ne tohfe 
tahaaif ki laalach me mubtala karke use aamaadah karliya. 
Jab usne Hazrat Musa a.s ke khilaaf me bad-dua ke bye 
zubaan kholi to uski zubaan kutte ki tarah latak kar 
neeche aagayi aur Allah ta'ala ne us se hidayat o imaan ko 
salb karke mardood farmadiya. Is tarah wo zaleel o ruswa 
hokar rehgaya. 

Maloom huwa ke apne ilm par amal na karna aur 
duniya e faani ki hawas me mubtala hokar haq se roo 
gardaani karna aadmi ki zillat o ruswaayi aur dono jahan 
ki tabaahi ka sabab hai. Allah bachaye. 


32. Iskq e majaazi ka kura anjaam 


Barseesah raahib ka waqiyah bhi aisa hi hai ke wo 
aabid o zaahid aur masjid ka khidmat guzaar tha. Azaan 
kaha karta tha. Ek din azaan kehne ke bye masjid ka 
minaar chad gaya. Wahan se uski nazar pados ki ek esaayi 
ladki par padi. Aur wo uske husn o jamaal me giraftaar aur 
uski muhabbat ka shikaar hogaya. Minare se utar kar uske 
ghar gaya aur batlaya ke mai tujhse shadi karne ka iradah 
rakhta hun. Us ladki ne kaha ke turn musalmaan ho aur 
mai nasrani. Mere waalid to is tarah nikah nahi karenge. 
Barseesah ne kaha mujhe nasrani banalo. Usne kaha yeh 
theek hai agar turn esaaiyat qabool karlo aur islam ko 
chod do to mai tumse shadi karsakti hun. Uske baap ne 
kaha kuch din turn hamare ghar raho aur hamare khinzeer 
charao. Jab mujhe itminaan hojayega ke turn waqayi esaayi 
hogaye ho to mai bacchi ki shaadi turn se kardunga. 
Chunanche wo nasrani hokar uske ghar rehne laga. Shadi 
se qabl hi wo kisi kaam se chat par chada tha, wahan se 

thokar khakar neeche gira aur mout ke ghaat utargaya. Na 
to aakhirat ban saki na duniya hi ki aarzoo bar-aayi. Isi 
liye Allah ta'ala se darte rehne aur khatimah ki khair 
maangte rehne ki sakth zaroorat hai. 


33 . Musalmano ke kMaafjasoosi ki mazammat 


Hazrat Haatib Nabi e Kareem Hi ke sacche sahabi 
the, yaman ke rehne waale the. Kisi zamane me Makkah 
Mukarramah me aakar bas gaye the. Islam aaya to wo 
musalmaan hogaye, phir hijrat karke Madinah munaw- 
warah aagaye. Lekin unke ahl o ayaal Makkah hi me the. 
Idhar dushmanaan e islam muhajireen ke Makkah me 
moujood ahl o ayaal ke saath zulm o ziyadati ka mamalah 
kiya karte the. Is liye musalmaano ko apne gahr waalon ki 
salamati ki fikr lagi rehti thi. Khusoosan Hazrat Haatib 4§= 
ko, is liye ke wahan unka koie kumbah, qabeelah bhi na 
tha jo unke ahl o ayaal ki dekh bhaal karleta. 

Fathe Makkah se qabl kuffaar e qureish ne sulah 
hudaibiyah ke dafa'at ki khilaaf warzi karte huwe amalan 
sulah tood di. Is liye Nabi e Kareem HI unpar hamle ka 
khufiya programe bana rahe the. Aap Hi chahte the ke yeh 
programe mushrikeen ke ilm me na aane paaye. Iske liye 
Aap H ne Allah ta'ala se dua bhi farmayi thi. 

Unhi dino Makkah Mukarrmah se ek peshawar mugha- 
nniyah Madinah Munawwarah aayi. Aap Hi ne usse 
tafteesh e ahwaal farmayi. Jab usne yeh eiteraaf karliya ke 
wo na musalmaan huie hai na yeh aana uski hijrat ki 
niyyat se hai balke wo is liye aayi hai ke Makkah me maal 
daaron ki khastah haali ki wajeh se maali pareshaani me 
mubtala hai. Aap HI ne bani Abdul Muttalib se keh kar 
uski madad karadi. Apne bacchon ki kasama pusri aur 

be-saro samaani ke madde nazar Hazrat Haatib % ko 
khayaal aaya ke us aurat ke zariyeh agar mai Nabi e 
Kareem H ke jang ke irade se Makkah waalon ko muttale 
kardun to Aap H ka to kuch nuqsaan na hoga is liye ke 
fatah bahar haal khuda ki nusrat se Aap il ko haasil ho hi 
jaayegi, albatta is eahsaan ke badle me wo mere bacchon 
se behtar sulook karenge. Chunanche unhone aisa hi kiya 
ke us aurat ke saath Makkah waalon ko khufiyah paighaam 
bhej diya. Jab wo aurat ja-chuki to Allah ta'ala ne 
ba-zariyeh wahi Aap H ko ittela kardi. Aap H ne Hazrat 
Ali 4 ko 2 saathiyon ke ham raah uske ta'aqub me 
rawanah farmaya. Wo hazraat us aurat ki talaashi lekar wo 
tehreer waapas le-aaye. 

Is waqiyeh ki ittela jab Hazrat Umar ko huie to 
unhone arz kiya ke Ya Rasoolallah! is shaksh ne 
musalmaano se khiyanat ki hai ke unka raaz kuffaar ko 
bhej diya hai. Mujhe ijazat dijiye ke mai use qatal kardun. 
Nabi H na Hazrat Haatib ^ se poocha ke turn ne aisa 
kyun kiya? Unhone saaf saaf arz kiya ke Ya Rasoolallah! 
mai imaan me saccha aur mukhlis hun. Is fail se mera 
maqsad ahle islam se khiyanat karna na tha, balke apne 
ahl o ayaal ke liye Makkah waalon ki hamdardi haasil 
karna mera maqsad tha. Aap Hi ne kaha ke unhone sacchi 
baat batladi hai is liye unhe kuch na kaho. 

Hazrat Umar ne dubarah ijazat maangi to Aap Hi ne 
ba-sarahat farmadiya ke yeh shareek e badar hain aur 
Allah ta'ala ne un logon ki ghalatiyon ko maaf karke jannat 
ka waadah farmaya hai, is liye unko koie saza na di jaayegi. 
Isi waqiyeh ke silsile me surah e mumtahinah ki ibtedaayi 
ayaat naazil huie, jin me Allah ta'ala ne is waqiyeh par 
sarzanish farmayi aur kuffar o mushrikeen ko dushman 
qaraar dekar unse raaz daaraanah talluqaat rakhne se 
mana farmadiya. Is waqiyeh se maloom hogaya ke 
musalmano ke khilaaf jasoosi karna aur unke raaz faash 

karna bohot bada jurm hai aur zabardast gunaah hai. Allah 
ta'ala hamari har ma'asiyat se hifazat farmaye. Ameen 



. Azaan similar masjid jaane ki barked 


Riwayat hai ke Rabee' bin khusaim r.a ke jism ke ek 
hisse par faaluj girgaya tha. Jab namaz ka waqt huwa aur 
azaan kahi gayi to wo usi haalat me 2 aadmiyon ke sahare 
masjid tashreef la-rahe the. Logon ne kaha: Hazrat! aap 
par faaluj gira hai, aap mazoor hain, aap ghar par namaz 
padh sakte hain. Irshaad farmaya ke mas'alah to aisa hi 
hai. Mai bhi jaanta hun, magar mai ne jab muazzin ko suna 
ke wo HAYYA ALAS SALAH aur HAYYA ALAL FALAAH keh 
raha hai to socha ke jab kamiyaabi dene ke liye Allah ka 
munaadi masjid bula raha hai to samajh-daari yahi hai ke 
masjid pahuncha jaaye agar cheh sureeno ke bal ghaseetna 
pade. 

Yeh Allah ke waadon par imaan o yaqeen ki baat hai. 
Har musalmaan ko aisa yaqeen rakhna chahie. Phir Allah 
ta'ala bhi aisa mamalah bandon ke saath farmata hai. 

